
. . . Nec erit unquam fidus interpres juris , nisi qui et 
antiquum , novum et medium jus bene cognoverit. — 
Imitemur Aristonem et nudius juris cognitionem ne- 
gligamus — nec existimemus nihil ex jure antiquo 
residere in Pandectis, resident enim innumera , quae 
si nolis agnoscere , necesse est haereas semper in luto — 
nec existimemus ea , quae sunt scripta in Pandectis 
omnino congruere cum novissimis constitutionibus co- 
dicis. 

Cui a c i us. 



Non ut jus aliquod antiquatur , ita et ratio illico 
a broec&pn, quin potius ab antiquo et antiquato jure 
raiioncs?*W argumenta recte et utiliter saepe arces- 
suntur. 

J, Gothofrebus. 


Si quis , cui non sit praeoccupatus animus , vel fes- 
tinanter inspexerit Gaji Institutiones , novam nunc 
ejus studii , quod in veteri jure Romano enucleando 
positum est, aetatem incipere intelligct. 

Go JB SCII IiN. 

Quum, occupati essemus in hac adnotatione 
ad alteram editionem instruenda , allati nobis 
sunt Gaji Institutionum Commentarii quatuor ad 
exemplum a Jo. Fred. Lud. Goeschenio Berolini 
anno cioiocccxxmi editum recogniti atque emen- 
dati. A. cioiocccxxxvn prostant Bonnae apud 
Adolphum Marcum. Hanc igitur editionem 
in qua justior , quam in superiori ( anni 
1830) ratio fuit habita Cl. Huschkii con- 
jecturarum elegantis simarum , maxime ad- 
hibuimus , ej usque formam etiam externam 
observavimus . 

U tinam Cl. Lachmannus susceptum munus 
brevi expleat , publicique juris faciat tum 
sua (AeXsTiif&XT# ad Gajum , tum Goescheni , 
sospitatoids, Gaji , quem immatura morte 
exstinctum lugent omnes boni. 

Legibus et moribus. Significatur universum jus, tum §. 1. 
scriptum , quod dicitur , tum quod sine scripto venit , 
quo civitas quaeque bene morata utitur , ut infra 
§. 92. : secundum leges moresque peregrinorum. Usi- 
tata est Jureconsultis utri usque vocis conjunctio , vid. 

L. 19. D. de captiv. : jus moribus , legibus constitu- 
tum ; L. 3. D. de don. int vir. et ux. : si matrimonium 
moribus legibusque constat. Aliquando etiam numero 
singulari, veluti in L.214. D. de V. S. : lege , more. 
Julianus in L. 32. D. de legib. opponit scriptas 
leges moribus et consuetudini. Ulpianus Fragm. 1.4 
mores explicat tacitum consensum populi longa 
consuetudine inveteratum. Mores autem Graece di- 
cuntur vo/xoi aypaipoi sive efy . conf. auctores, quos 
laudat Goellerus ad Thucyd. II. 37. 

Id ipsius proprium est. Ipsius , hoc est , populi. 
Ejicienda vox civitatis in L. 9 D. de Just. et Jur. 

Quasi jus proprium ipsius civitatisi Ludit Gajus 
in voce civile , quasi derivata a civitas. Minus 
dubitanter scribit in L. 1, D. de Acq. Rer. Doin. 
jure civili id est jure proprio civitatis nostrae. Atque 
hoc jure civili non tantum continetur jus privatum, 
sed etiam jus civitatis publicum. 

Jus proprium. Proprium est summum sive ita 
constitutum legibus et moribus , ut civitatis Romanae 

indolem et populi ingenium declaret recedatque ab» 
institutis aliorum populorum. Pertinent huc : jns 
patriae potestatis §. 55. ; emancipatio et adoptio 
per ritum mancipationis §. 119.; conventio mulie- 
ris in manuin §. 108. et III. 82. ; perpetua tutela 
mulierum §. 191 , 195. ; duplex dominium §. 54. 
et 11.40.; mancipatio; in jure cessio; usucapio II. 
65.; usucapio pro herede II. 54.; obligatio nominum 
III. 133.; verborum obligatio dari spondes III. 93. 
add. III. 114., denique legum actiones IV. 10. mul- 
taque alia , partim Senatusconsultis , partim etiam 
Edictis Praetorum constituta. 

Opponitur id quod proprium est peregrinorum 

III. 134. 1. 92. 

Communi omnium hominum jure. Omnes homines , 
id est, gentes, ut in III. 93. juris gentium sunt, 
itaque inter omnes homines , sive cives Romanos 
sive peregrinos , valent. 

Significatur igitur jus illud, quod petitum e summa 
ratione, quam omnes gentes communem ducem 
sequuntur et observant, propter utilitatem suam ita 
receptum est in civitatem Romanam , ut nulla plane 
forma indiguerit ad vim obtinendam; veluti modi 
acquirendi dominii naturales et obligatio solo con- 
sensu contracta. 

§. 2. Quae in Institt. Justiniani dantur definitiones Justi- 
tiae , Jurisprudentiae , libertatis , praeceptorum juris t 
tamquam fundamenta disciplinae legum r descriptae 
sunt ex operibus Jureconsultorum qui floruerunt 
post Gajum. An aetate Gaji , qui nulla hic utitur 
praefatione , ut fecit in Commentariis ad XII Tabb. 

vid. L. 1. D. de O. J. simplicior adhuc fuit juris 
elementa tradendi et docendi ratio ? 

Constant aulem jura ex, Jura eximie h. 1. partes 
juris civilis , quae juris gentium regulas aliquo 
casu commutaverunt, ut fere est in §.83, et jus 
civitatis proprium constituerunt. Interdum vox 
jura numero plurali minus late patet, quam numero 
singulari ; veluti jura legis Aeliae Sentiae\. 47.; Jura 
legis Papiae III. 54.; Jura condere §. 7. IV. 10. 
sic Gajus in L. 32. D. de hered. instit. : jure post- 
liminii omnia jura civitatis — retinentur . 

Lex — • Plebiscitum. Distinguit haec Gajus historiam §. 3. 
juris veteris respiciens. Sua autein aetate uterque 
liic fons jam dudum exaruerat et neque a populo, 
neque a plebe amplius aliquid novi jubebatur aut 
constituebatur. In Institt. Just. de lege et Plebiscito 
usurpatur tempus praeteritum. 

Jubet atque constituit. Solennis dictio de tribus 
hisce amplissimis juris fontibus et gravior etiam 
conjunctione atque , quae plerumque ante vocalem 
posita liic ponitur ante consonantem , ut saepe 
Cicero in ipso orationum ingressu. 

Plcbis-apptl latione sine patricus. Restituenda vox 
Patriciis in L. 238. D. de V. S. non tantum quia 
est Gaji, sed praesertim quia est ex ea parte com- 
mentariorum Gaji ad XII Tabb. ubi additae duae 
tabulae iniquarum legum , ut illas vocat Cicero de 
Republ. II. 37. a Jcto sunt illustratae. Quapropter 
non dubitamus, quin Gajus ibi explicuerit vocabu- 
lum Patribus cum Plebe quod erat in Tab. XII. : 

»Ne connubium patribus cum plebe esset.*! 

Plebiscitis se non teneri quia sine auctoritate eorum 
facta essent. Niebiihrus Hist. Rom. III. 490. repre- 
hendit Gajum quod scripsit quia et non quae. 
Nobis displicet quia construi cum modo conjunc- 
tivo essent, et eorum usurpari pro sua ut Latinitas 
requirere videtur. 

Lex Hortensia. cujus primarium argumentum 
fuisse videtur sublatum jus Senatus vetandi et 
intercedendi scitis comitiorum plebis. Conf. Theo- 
philus ad Institt. I. 2. 5. 

Ut plebiscita universum populum tenerent. Nie- 
biihrus 1. 1. delet universum , quia enunciatio uni- 
versi populi videtur ci fuisse inferioris aetatis. At 
usurpat illam Laelius Felix apud Gellium Noct. Attic. 
V : 27. An Gajus scripsit : universos cives , quod inodo 
usurpaverat , occupavitque demde adjecta interpre- 
tationis causa vox populus germanam lectionem ? 

§.4. Quamvis fuit quaesitum. Gajus hoc uno loco 
conjunctionem quamvis construit cum indicativo 
modo, quare etiam in III. 114. rectius legitur-. 
adquirat. An significare voluit Gajus per modum 
indicativum, non sine causa hac de re quaesitum 
fuisse a Jctis ? In III. 236. usurpat in simili 
re conjunctivum quamvis — fuerit quaesitum. 
Ulpianus idem sic pronunciat : non ambigitur 

senatum jus facere posse r L. 9. D. de Legg. 
significans ut nobis videtur , nunc non amplius 
ambigi; olim vero diversas fuisse sententias. Nec 
facile mihi persuasero , libera republica Senatuscon- 
sulta , qualia sub Caesaribus fuerunt Macedonianum 
et Y ellejanum , tantam continuo vim et auctoritatem 

in foro obtinuisse , ut judex in istiusmodi causis 
secundum Scta haud secus ac secundum legem jus 
antiquius abrogantem pronunciare deberet. Ceterum 
Gajus ipse pluribus locis leges et Scta ita conjunc- 
tim laudat , ut appareat , quid sit legis vicem 

Obtinere, vid. §. 83. II. 197. 206. 255. IV. 110. 

Quod Imperator — constituit. De Imperatore 
non repetitur vocabulum jubet , ut de populo et 
plebe; nam decretis et epistolis non jubet, sed 
jura disponit, ordinat, regit, atque adeo constituit. 
Eximie est ejus vocis potestas in L. 2. §. 11. D. de 
O. J., cum dicat Pomponius loco non satis ad partes 
vacato : Senatus non perinde omnes provincias pro- 
gerere poterat ; igitur, constituto Principe, da- 
tijm est ei jus , ut , quod constituisset , ratum esset ; 
ubi verba provincias gerere accipienda videntur de 
variis ac diversis reipublicae procurandae muneribus. 

Decreto vel edicto vel epistola constituit. In ipsis 
Inst. Just'. et haec multo elegantius et accuratius: 
per epistolam constituit , vel cognoscens decrevit , vel 
edicto praecepit, conf. adn. §. 199. 

Nec unquam dubitatum est. Respondet hoc 
superiori enunciationi : quaesitum. De Sctis quidem 
quaesiverunt olim et dissenserunt Jcti, sed de con- 
stitutionum Caesarum vi et auctoritate nulla unquam 
iuit dubitatio aut dissensus , quia ipse Caesar per 
legem imperium accipit. 

Quin id legis vicem obtineat. Quare etiam in 
Jj. 14. D. de cond. Institt. conjunguntur edicta 
Imperatorum et leges. Verba in Institt. Justin. legis 
habet vigorem eandemne habent vim , au etiam 


Digitized by Google 



— 6 — 


TOajorcm ? nam sequitur statim { guodcunque Im- 
perator praecipit — legem esse constat. 

Cum ipse Imperator per legem imperium accipiat. 
Inlnstitt. Justin. haec accuratius et copiosius. Quod 
Gajus scribit accipiat hoc argumento est, etiam 
sua aetate Caesari ad imperium accedenti lege sive 
imperandi formula tributam fuisse potetetatem ; quare 
etiam in L. 1. §. 1. Dig. de Constitt. lectio Flor. 
confa at omnino recte est ; nec praeteritum tempus 
significatur ab Ulpiano , qui ipse fortasse in Prae- 
fectura Praetorio conscripsit elegantem constitutio- 
nem Alexandri Severi in L. 3. C. de testam. 

Existimat Niebuhrus 11. I. 356. legem hanc de 
imperio eandem fuisse ac legem curiatam quam re- 
ges tulerant de imperio suo, veluti INuiua apud 
Ciceronem de Republ. II. 19. Mirum est in tabula 
aenea Sctum continente de Vespasiani Imperio nul- 
lam fieri mentionem nec potestatis Imperatoris in 
jure dicundo et constituendo, nec reperiri verba, 
quae solennia fuisse credideris : Edictum , Epistola , 
Decretum, in quibus ipsis cerni potissimum videtur 
summa potestatis in Imperatorem delatae. 

§. 6. Jus autem edicendi habent Magistratus P. R. 
Unde conjunctio autem? An vult significare , Prae- 
tores, ut Imperatores, habuisse potestatem dandi 
Edicta ? at tum scribe : habent etiam Magistratus, 
aut dele autem. 

Magistratus P. P. Sic etiam lege apud Ulpian. 
Fr. 1. 7. Eximie Magistratus majores intelliguntur, 
qui honores gerunt sive qui jus edicendi habent , ut 
est in §.2., veluti Praetor, Consul, et etiam Praeses 

Provinciae add. II. 24. Referunt quippe personam 
.populi universi , ejusque Majestatem sustinent , 
=qua sunimd potestate ne abuterentur , annuum tantum 
eorum imperium fuit. Qui parti tantum reipublicae 
procurandae, veluti municipio, praesunt, dicuntur 
simpliciter Magistratus , ut est in tit. D. de Magistrat. 
conven. et infra §. 96. ubi magistratus de munere 
Ipso usurpatur et opponitur honori. 

Gajus nullam, quod miremur, mentionem facit 
Edicti Perpetui , et de omni jure edicendi ita 
loquitur , ut , etiam composito Edicto , Praetores 
institutam adhuc edicendi rationem non omisisse 
videantur, quin etiam edictis suis statim concilia- 
visse auctoritatem juris. In Institt. Justin. secus 
est; nan laudatur amplius jus edicendi, sed ipsum 
constitutum jus honorarium. 

Sed amplissimum jus est in edictis. Nam utriusque 
praetoris edicta summae fuerunt auctoritatis in 
universo jure civili, quod temperaverunt et ampli- 
ficaverunt in primis expediendo negotia forensia 
favendo mercaturae commodisque peregrinorum ; re- 
. «ipiendo aliarum gentium instituta ; tribuendo vim 
obligandi praeceptis morum, aequitatis, humani- 
tatis. Gajus Edictum Praetoris Peregrini sejungit 
ab Edicto Praetoris Urbani sive Edicto Urbico. 

Quorum in provinciis jurisdictionem Praesides 
earum habent. Simplicius scripsisset : quorum ju- 
risd. Praesides in Prov. habent; at conf. §. 100. 

Provinciae. Eximie significant populi sive se- 
natus provincias , conf. rei illustrandae causa Cicero 
Ejp. ad Attic. VI. 1. add. Gaj. 11.7. 21. Sueton. Vit. 

Claud. c. 25. Dio Cassius Hist. 60 : 24. 

Item m edictis sEdilium curulium. Nempe am- 
plissimum jus est, quippe maxime conjunctum cum 
ipsius juris Praetorii ratione , pluriumque actionum 
in forum introductarum , ut ita dicam , auctor fuit 
et effector. Argumento sit tit. D. de Ed. Aedil., ad 
quod idem edictum ipse Gajus duos libros conscrip- 
sit. A id. L. 3. 32. D. tit. Jaud. 

Hoc Edictum. Nempe quale Aidiles Curules in 
Urbe et Quaestores in Provinciis populi proponunt. 
Sueton. in Vit. August. c. 47. L. I. §, 2. D. de offic. 
Quaest. his verbis illustratur. 

In provincias Caesaris Quaestores non mittuntur. 
Mittuntur horum loco Procuratores aut Rationales 
Caesaris. Strabo Rer. Geogr. 27. c. ult. Tit. D. de 
Offic. Proe. Caes. 

§. 7. Responsa Prudentium sunt sententiae et opiniones. 
Vocabula hac in re solennia Tribonianus descripsit. 
Theophilus Graece non vertit. Sententiae sunt id 
quod re disceptata sentiunt Jcti, sive certa et lirina 
horum Jctorum judicia scripto consignata de quaes- 
tione publice tractata, cujusinodi quaestionum pu- 
blice tractatarum librum conscripsit Cervidius Scae- 
vola. Adde Ulpiani et Tryphoniui Disputationes 
publicas , in quibus tractatae fuisse videntur arduae 
et publice agitatae quaestiones. 

Opiniones sunt responsa ab unoquoque horuin 
data in primis , si ex Ulpiani Libris VI. Opinionum 
conjicere licet , Magistratibus consulentibus. 

Ex concurrentibus in unum opinionibus hisco 
in disceptationem deductis potuerunt etiam existere 
sententiae. 

Permissum est, hoc est, quibus Jureconsultis 
Caesar beneficii loco hanc singularem auctoritatem 
publice respondendi concessit sive edicto sive epi- 
stola. 

Permitti eximie dicitur de iis juribus, quae ve- 
niunt ex ipsa lege aut ex hoc quod legis vicem 
obtinet, et tribuuntur alicui et conceduntur. Adde 
§. 173, 178. et in L. I. §. 1. D. quod univ. nom. 
et in L. 4. D. ad leg. Aquil. legis virtus est — 
permittere ut est in L. 7. D. de legg. add. L. 2. 
§. 7. D. de V. S. et L. 10. C. de Tat. Pot. 

Atque hoc loco in tanta difficultate conciliandi 
Gajum, Pomponium, Institutiones et Thcophilum 
non ineptum sit animadvertere : Gajum et Institu- 
tiones usurpare verbum permissum , quod Theo- 
philus vertit impifreiv et Pomponium verbis . 
Augustus jus dedit , idem plane significare; quod 
addit Thcophilus de Senatu etiam permittente ex- 
plicatur hoc aliquando verbis Spartiani in Yit. 
Hadriani c. 18. : in consilio habuit Jureconsultos , 
quos tamen Senatus omnes probasset. 

Instituti gravissimi auctor Augustus , tum ut ne- 
glectam juris auctoritatem, de qua jam questus 
erat Cicero, amplificaret, cujusque studii in Augusto 
exemplum illustre praebent tituli Institut. Just. de 
Fidecommissariis hereditatibus et de Codicillis, tum 
ut sibi conciliaret alienatos virorum principum 
animos aegre ferentium Augustum Imperatorem sibi 
siunsisse potestatem constituendi jura epistolis et 
decretis, tum denique, ne ex diversis scholarum 
opinionibus saepe cum partium studio conjunctis 

<£spares nimis sententiae in foro existerent, re- 
rumque judicatarum vetus jus prorsus tolleretur. 
Pion videtur raagqus adeo fuisse numerus, quando- 
quidem postea ab Hadriano principes virijam Prae- 
torio munere functi hunc respondendi publice 
honorem petere non dubitaverunt , quos Hadrianus , 
cum petitioni nondum indulgere posset, excitat ad 
studium et usum respondendi in L. 2. §. 47. D. 
de O. J. 

— Jura condere . Hoc est definire et interpretari 
et sententiis stabilire jura personarum, rerum, ac- 
tionum , de quibus in foro in causarum disceptatione 
dubitatum et quaesitum est, eaque ita firma efficere 
et certa , ut omni controversia sublata , ex lege ipsa 
manavisse videantur. 

— Quorum omnium si in unum — sententiae con- 
currant. Adjecta haec conditio : si concurrant , est 
temperamentum quoddam amplissimae potestatis 
Prudentibus illis a Caesare permissae. 

Quorum omnium. Relativum quorum conjunctum 
cum verbo substantive usurpato omnium signifi- 
care videtur numerum certum haud ita magnum. 
Sic Arcadius et Honorius in tit. Cod. Theod. IV. 21 
laudant Prudentium omnium responsa. Justinianus 
in §. 4. Constit. Deo auctore jubet Tribonianum 
antiquorum Prudentium, quibus auctoritatem con- 
scribendarum interpretandarumque legum Principes 
tribuissent, libros ad jus pertinentes legere; horum 
autem numerus inde a Labeone usque ad Hermoge- 
nianum vix quadraginta fuit. Quid si dicimus ex 
utriusque Scholae Jureconsultis electos fuisse, qui 

publice responderent, atque ex his ipsis Caesares 
adsumsisse consiliarios in concilium suum quo per- 
tinet L. 30. D. de Excusat. 

Si in unum sententiae concurrant. Rectius posuis- 
set Gajus vocem sententiae ante si. Eadem anacolutlii 
species est in §. 29. : ut minores si duxerint , ubi si 
conjungendum cum ut. 

In unum concurrere proprie dicitur de duabus 
rebus diversis in eandem personam aut rem conve- 
.nientibus, quo sensu Gajus etiam infra §. 17. et in 
L. 68. §. 1. D. de Leg. 1. Justinianus ipse in §.2. 
J. de Adopt. Sententiae diversae non in unum con- 
currunt i sententiae similes jam statim concurrunt. 

Id quod ita sentiunt. Sentire hic eximie dicitur 
de ipsa post longam deliberationem pronuntiata 
ab omnibus illis Jureconsultis communi sententia. 

Legis vicem obtinet. De Senatusconsultis, de 
constitutionibus et de responsis eadem hac utitur 
oratione , ut significet , hasce partes jurium non esse 
ipsas per se leges, sed eandem ac leges in comitiis 
olim latas habere vim aut legis vicem obtinere; 
quibus verbis illas sententias etiam significare vide- 
tur Marcianus in L. 14. D. de Condit. Institutt. cum 
dicat : conditiones contra Edicta Imperatorum , aut 
contra Leges , aut quae Legis vicem obtinent. 

Itaque res a judice judicatae secundum has ipsas 
Jureconsultorum diversarum scholarum sententias 
non usu demum et tempore in foro convaluerunt, 
ut omnes aliae in quibus judex secutus fuit eam, 
quam elegerit , sententiam , sed statim observari 
debuerunt ut consignatae auctoritates et authen- 

tirae juris interpretationes, a quibus judici non ma- 
gis liceret recedere quam a lege aliqua. 

Si vero dissentiunt. Hoc est si in responso signato 
judici exhibito non omnibus eadem fuit de quaes- 
tione ad disceptandum posita sententia , sed alii ex 
his aliain secuti sunt sententiam et opinionem , 
tum major est judicis potestas. Pro si malim sin, 
ut est in §. 17. 

Quam velit sententiam sequi. Non illi licet ferre 
quamlibet sententiam ab omnium responsis discre- 
pantem , sed ex liis sequi debet quam arbitratus 
fuerit optimam. A constitutione autem Valentiniani 
' inde ne hoc quidem amplius integrum fuit, nain 
sequi debebat in prolatis sententiis diversis potio- 
rem numerum anctorum , tum in numeri aequalitate 
sententiam Papiniani ; sin pares proferrentur senten- 
tiae ex scriptis ceterorum quinque Jureconsultorum 
qui pari essent auctoritate , licuit eligere quid 
sequi debeat, vid. L. 1. Cod. Theod. 1. 4. 

Idque Iiescripto Hadriani significatur. Nimirum 
licere tum judici, quam velit sententiam sequi, 
sententiis Jureconsultorum non consentientibus. Vi- 
detur Hadrianus consultus fuisse sive a judice sive 
a Jureconsulto hac de re et rescripto explicuisse 
quod quaesitum erat. Hadrianus non sustulit sed 
sustinuit Augusti constitutionem. 

— Significare. Est verbum solenne , de rebus 
6ive a Caesare sive a Senatu, aut constitutis aut 
iuris illustrandi causa ordinatis, veluti 5. 80. 81. 
93. 94. 96. 

§. 8. Omne autem jus quo utimur. Hoc est , univer- 

sum jus civile , vtfuieaiav vocat Theophilus , sive col- 
lectio jurium variorum quae ex legibus, plebiscitis. 
Senatusconsultis , constitutionibus , edictis ", re- 
sponsis venerunt , quodque in foro obtinet , triplex 
habet objectum. 

Utimur. Uti eximie dicitur de forensi usu juris, 
qualem illum adhibemus in actionibus. 

Ad res . Justinianus aeque ac Gajus jus obliga- 
tionum et rerum conjungit; Theophilus vero illas 
sejungit et tertio quodam loco ponens praemittit 
actionibus obligationes tamquam harum matres ut 
inficete ait , ac si ex sola obligatione contracta actio 
nasceretur. 

§. 9. Et quidem. Verba haec arguunt proxime §. 9 . 
pvaecedentia verba de condicione hominum non esse 
recte. 

Summa. Hoc est omnium latissime patens, cujus 
ceterae omnes , quas alii juxta ponere solent, sub- 
divisiones sunt; sic in L. II. §. 2.: Summa rerum 
divisio et in L. III. §. 88. obligationes , quarum 
summa divisio est. 

Sed prius. Ne videatur Gajus festinavisse ad lo- 
cum de jure rerum et actionum et hunc de perso- 
nis obiter velle tractare, malim quod etiam in Institt. 
legitur : ac prius, ut mox §. 12.: ac prius de dediticiis . 
add. §. 50. 143. II. 100. ; Gajus autem stylum ra- 
rissime variat. 

Divisio de jure vix Latine esse videtur, nisi de 
sic accipias , ut sit quodad. 

Personarum. Ad personas non pertinet divisio 
, hominum in liberos et servos. Gajus vero ct 1», 1. 

et infra §. 17. non cogitavit civein personam cit 
caput habentem, sed hominem eumque liberum , 
quippe ad quem pertinet altera pars summae divi- 
sionis , nempe quod liber est; sic etiam infra §. 120.: 
serviles et liberae personae et IV. §. 135. quaecun- 
que diximus de servis , eadem de ceteris quoque 
pe/ sonis. Ulpianus in L. 22. D. de Reg. Jur. ser- 
vum vocat servilem, personam, add. L. 82. §. 2. D. 
de Leg. 2. Hermogenianus vero in L. 2. D. de statu 
hominhm , cum dicat: hominum causa omne jus esse 
constitutum , solas significat personas sive homines 
liberos personam habentes. 

Omnes homines , idque non tantum in orbe Ro- 
mano , sed in omni orbe veteri , in quam recepta 
servitus. 

§. 10. Rursus significat : secundo et mox §. 12. tertio 
loco add. §. 49. 

§. 11. Libertini ex justa servitute manumissi, justum est, 
quidquid venit ex jure et legibus , etsi idem sit 
iniquum, vid. pr. tit. Institt. de Exception. mox in 
§. 17. amplificandi causa : justa ac legitima manu- 
missione ; neque otiosum est adjectivum justa , nam 
ea sola servitus, quae justa est, efficit, ut manu- 
missus fiat libertinus. Qui in servitute est, sed 
non eadem justa , hujus manumissio natalibus non 
nocet, Cicero in Oratione pro Caecina c. 34. 
justam servitutem opponit servituti sine adjecta voce 
justa in Orat, pro Cluent, c. 57. Idem in Orat, 
pro Milone ( c. 12. in fragm. in edit. Orelli ) in li- 
bertate morari opponit libertatem justam. Apud Te- 
rentium autem in Andria 1.3. 9. justa servitus diversa 

vocis potestate significat servitutem non duram et 
tolerabilem qualis fuisse videtur conditio servorum 
Athenis. Conf. porro Donellus Comm. Jur. Civ. II. 
c. 11. §. 1. 

jDispiciamus praecessit videamus §. 8. Amat §. 12. 
Gajus conjunctionem utriusque verbi. Fidere est: 
rem universe considerare ; dispicere eandem peni- 
tus ab utraque parte accurate inquirere. 

Ac prius de dediticiis. Hoc uno loco Gajus sic 
vocat , quos ceteroquin semper : qui dediticiorum 
numero sunt aut constituuntur. Ulpianus promiscue 
vid. Fr. I. 14. 11. VII. 4. Scribendum videtur: 
ac prius de dediticiis ex Lege Aelia Sentia §. 13 
Lege itaque /Elia Sentia. 

Lege — cavetur. §. 13. 

Cavere. Eximie in significandis primariis legis 
alic.ujus particulis. 

A dominis poenae nomine vincti. Ulpian. Fragm. I. 

§.11 .poenae causahoc est: si servos, qui non sine 
offensa in dominum fuerunt , poena coercet , ut 
urbane Papinianus in L. 51. §. 1. D. de manumissis 
testam. 

Vincti ( vocabulum solenne vid. Paulus. Recept. 

Sent. IV. 12. §.4.) , id est, si a domino ejusve pro- 
curatore ( Paulus 1. 1. §. 8 ) sunt vincti sive in 
carcerem ita clusi , ut vincula corpori sint adbibita. 

Hos autem ipsos servos significat Ulpianus inL. 21. 

D. Verb. Sign. argumento inscriptionis legis. Potuit 
igitur satis constare de hac poena inter omnes , ut 
dominus deinde in servo manumittendo legis viu» 
non eluderet. 

Quibusve stigmata inscripta. Pro duriori verbo 
inusta. Ulpianus, habet scripta. Epitome Gaji 
haec amplificat : in quorum facie vel corpore quae- 
cunque indicia aut igne aut ferro inpressa sunt , et 
ita inpressa sunt , ut deleri non possint, unde haec 
oratoria dictio ? Suetonius in Caesare c. 73. stigmata 
usurpat sensu figurato de notis , quibus laeditur 
alicujus fama et existimatio. 

Deve qtpijus ob noxam quaestio tormentis habita . 
Ulpianus propter noxam torti, vox tormentis hic 
additur , ut intelligatur violenta et dira quaestio , 
quae non de liberis hominibus , sed de solis servis 
haberi potuit, quos licuit torquere. 

In ea noxa fuisse convicti sunt. Supple quique 
ex insequentibus. 

In ea noxa fuisse. Ut mox : in — turpitudine 
fuisse. Significat autem : in damni illati auctoribus 
fuisse. Sic recte , quamquam conjeceramus aliquan- 
do : et in ea [ quaestione ] noxiam fecisse convicti 
sunt. Hoc autem necesse est , ut poena sit efficax : 
quare Ulpianus addit : nocentesque inventi ; et recte 
Paulus, Sent. Rom. IV. 12. 3.: tormentis apud 
Praesidem subjectus et de nulla culpa confessus ad 
justam libertatem perduci potest, id autem est, 
manumissione ad civitatem. 

Gajus et Ulpianus non observaverunt discrimen 
vocabulorum noxia et noxa quale indicat Ruhnke- 
nius in Scholis ad Terentii Eunuch. V. 2. 13. et 
J. Caesar etiam in Bello Gall. VI. 16. qui in furta 
aut aliqua noxa sint comprehensi . 

Ipse autem Gajus in L. 238. §. 3. D. de V- S. 

noxiae appellatione omne delictum continetur ; idqae 
rectius , nam noxa est culpae poena. 

Quique. Pendet a superiori: cavetur ut qui ; quare 
h. 1. videtur legendum : quive. Est nova legis 
particula a superioribus sejungenda. 

Ut ferro aut cum bestiis pugnarent traditi. 

Tradere verbum solcnne hac in re , conf. Ulp. 
Fragm. I. §. 11. et in L. 11. D. ad leg. Cornei, 
de sicar. Traduntur autem lanistae, ut est in exem- 
plo in L. 111. §. 146. add. Coli. Legg. Mos. 1Y. 3. 
secundum obligationem ita contractam, ut emtio 
venditio sit ratione servorum in ludis occisorum; 
locatio vero conductio ratione integrorum ; hos au- 
tem deinde solenniter manumissos Lex d£lia Scntia 
detrudit in numerum dediticiorum. 

Inve ludum. Hic malim inque , quia est loci in- 
terpretatio quaedam. Traditio ipsa servi in manus 
lanistae , sive servus in ludum gladiatorium descen- 
derit, sive in custodia fuerit reservatus, efficit, ut 
infamis iste homo numquam ad civitatem Romanam 
pervenire possit. 

Et postea vel ab eodem domino manumissi. 

Theophilus non inepte addit : et postea reconcilia- 
tus domino manumittitur; quibus verbis non tam 
traditos significat , quam poenae nomine vinctos 
sive perpetuo sive ad tempus, ( vid. L. 8. §. 13. 
D. de Poen. L. 1. Cod. qui non poss. ad lib. 7. 
12.) et etiam stigmatias , ut est apud Petronium Satir. 
103. aut ergastula inscripta , ut istud impunctorum 
genus vocat Juvenalis Satir. XI Y. 24. Remanserunt 
igitur hi in potestate domini , in qua non remanent 

damnati in ludum venatorium. L. 8 . 1. 12. D. de Poen. 
UJpian. in Coli. Legg. Mos. XI. 7. 

Vd ab alio , eui dominus istos aut vendiderat aut 
dono dederat. 

§. 14. Dediticii vocantur autem sic. Conjunctio autem 
satis probat verba de peregrinis dediticiis tuto abesse 
posse. 

Dediticii. Cum Gajo convenit Livius Hist. VII. 
31. Jul. Caesar de Bello Gall. I. 27. vet. Gl. apud 
Brisson. in voc. Theophilus vero revocat vim vocis 
ad eos populos, qui cum tributarii essent (uroreXetf) 
desciverunt et deinde victi se suaque tradiderunt 
in potestatem populi Romani 5 at verba Gaji : armis 
susceptis pugnaverunt magis referri videntur ad eos , 
qui rebellarunt ad arma confugientes, deinde victi 
omni jure caruerunt, quam ad populos liberos, qui 
bello indicto et infeliciter gesto se in ditionem Po- 
puli Romani tradiderunt. 

An his opponuntur in XII Tabb. Fortes ac Sa- 
nutes? 

Narrat Livius X. 3. Bruttios ignominiae causa 
jussos esse Magistratibus in provincias euntibus pa- 
rere et praeministrare servorum vicem. Hujusmodi 
igitur aliaque onera etiam Dediticiis imposita fuisse 
crediderim. 

De Dediticiis in exercitu Romano contra Barba- 
ros militantibus lex est in L. 17. Cod. Theod. de 
Tiron. 7. 11. add. Brisson. de Form. IV. 39. Ve- 
hementer fallitur Isidorus Orig. IX. 4. in explicatione 
vocis. An dediticius est frequentativum adjectivi de - 
cdtus , quod solenne in noxae deditis servis per du- 


Digitized by Google 



19 — 


plicationcm accommodaverint in populos tamquam 
ipsos noxae sc dedentes Populo Romano ? 

Quondam. Hic tempus remotissimum significat 
et idem est atque olim. In §. 63 vero significat 
tempus non diu praeteritum. 

Hujus turpitudinis servos. Vox servus in omni hac §. 15. 
lege servas Gontinet , conf. §. 67. quamquam ex causis 
a Gajo in §. 13. significatis una tantum cadere po- 
tuit in mulieres servas , nimirum confessio criminis 
in tormentis. 

Etsi pleno jure dominorum fuerint. Hoc est et 
jure Quiritium et in bonis , ut explicat Theophilus. 
add. §. 35. et Disp. For. §. 9. Gajus III. 80. op- 
ponit plenum jus et in bonis. 

Quocunque modo. Etsi solenni forma vindictae 
aut testamento manumissus , carebit spe civitatis. 

Cujuscunque aetatis. Hoc est , etsi triginta anno- 
rum major; Ulpianus non addit. 

Numquam. At Ulpianus Fr. I. 14. unam tamen 
ponit exceptionem, quam laudabimus ad §. 21. Fu- 
gitae haec exceptio Gajum? an dissensere Gajus et 
Ulpianus ? certe Sueton. Vit. Aug. c. 40. sententiae * 

favere videtur, quam Gajus hic acriter defendit a 
remissiore opinione aliorum , ut apparet ex verbis : 
omnimodo dicimus — intelligimus. conf. et §. 26. 

Quaerere autem licet , qui hujusmodi libertatis 
recuperatio , qua ab ipsa urbe prohibebantur , vid. 

§. 27. aliquo beneficii loco potuerit poni? 

Si in nulla tali turpitudine. Qualis cernitur in §. 16. 
vinculis , stigmatibus , tormentis , pugnis.' 

In III. 74. haec significantur mitiori vocabulo 

vitio , in quo si non fuissent , cives fuissent facti. 

In cujus persona — concurrunt. Persona de 
servo add. §. 8. 123. concurrere supra §. 7. con- 
struitur cmn accusativo. 

Major sit annorum triginta. Conf. Dio Cassius , 55 , 
13. qui dominos sic manumittentes vocat ixpi&S»; 
iteofepcvvTx quod recte Latine redditum est plena 
libertate donantes. 

Vindicta aut censu. Vindictae forma , quippe 
coram Magistratu observata , omnium fuit efficacis- 
sima ad civitatem statim acquirendam. Dissentimus 
autem a Niebuhro Hist. Rom. I. 622. existimante , 
vindictam sine censu non valuisse. Add. Theophilum 
ad Institt. I. 5. 3. 

Aut censu. Add. Adn. §. 44. 140. Gajus, quod 
non est negligendum, interdum totus est in historiae 
et antiquitatis illustratione , ut etiam ea ipsa , quae 
sua aetate jam in desuetudinem abiissent, tanquam 
vigentia adhuc enarret. Exemplum est in §. 3. 
Post Vespasiani autem tempora nullum amplius 
lustrum conditum est. Vid. Censorinus apud Schul- 
ting. ad Epit. Gaji I. 1. §. 1. Quare etiam Ulpianus 
Fragm. I. 8. censum refert inter modos, quibus 
olim manumittebantur. 

In Disp. For. §. 19. agitur de censu ut de re 
praesente et in foro vigente, eademque tractatur 
quaestio, atque est apud Ciceronem de Orat. 1.40. 

Una igitur tantum forma legitima manumissionis 
inter vivos superfuit, nempe vindicta, sive actus 
solennis coram Magistratu, quare hanc etiam solam 
excitat Tacitus Annal. 13 , 27. donec sub Constan- 

lino nova accesserit forma a clero excogitata , ma- 
numissio in Ecclesid. 

Aut testamento. Ulpianus addit II. 12. codicillis 
testamento confirmatis. 

Latinus erit. Sive ut est in Institt. minorem liber - 
tatem consequitur , cui opponitur alibi major et 
justa , sive civitas Romana. Jure Attico manumissus 
non recipiebatur in jus civitatis, sed (iebat inquilinus 
sive fihoixot' 

Quod autem de aetate servi requiritur. Conjunc- §. 18. 
tio autem argumento est male appositae inscriptionis 
VI. de manumissione vel causae probatione. 

De aetate servi. Item de aetate domini cavit 
§. 38. Fuit igitnr hoc sensu lex quaedam annalis. 

Minores XXX annorum servos. Etiam censu 
non potuisse manumitti hac aetate servum , docet 
Disp. For. §. 19. 

Jfon aliter manumissos ciyes Romanos fieri. Prae- 
terquam in singulari causa in §. 21. 

Quid si servus triginta annis minor in testamento 
domini manumittitur? Fiet Latinus. Vid. Ulp. Fr. 

I. 12. add. adn. ad §. 23. Apud Gajum hac de re 
nulla mentio. 

Si vindicta apud consilium. Quid si vindicta 
quidem adhibita est , consilium vero non est audi- 
tura , obreptumque religioni Praetoris ? nempe ma- 
numissio ista erit inefficax. Eadem quaestio attin- 
gitur apud Ulpianum , Fragm. I. 12.de quo corrupto 
loco conf. Cl. Bocking isto loco ; quae vero substituitur 
lectio censuve non satis placet, quia Ulpianus jam 
in §. 8. docuerat, hanc manumittendi formam sua 

aetate non amplius obtinuisse. Displicet praeterea 
verbum putat , quod vereor ut de lege aut Senatus- 
consulto satis recte usurpetur ; nam est opinantis 
magis quam jubentis aut vetantis. Nullius autem 
in hisce quidem fragmentis JCti sententiam laudat 
.Ulpianus; nec dicas lustrali censu sublato reten- 
tum tamen fuisse censum , de quo Ulpianus VI 
Libros conscripserat , aut apud Ulpianum olim trans- 
ponendum esse post qui. 

Justa causa. Hoc est aequa, pia, honesta, cui 
Ulpianus inL. 16. D. de Man. Vind. opponit causam 
ex luxuria et deliciis , et non ex justa affectione 
descendentem. 

Causa approbata. Approbare minus est, quam 
probare ; approbare est persuadere , veluti judici , 
causam probatam esse ; probare est argumentis 
ipsis omnem tollere dubitationem, quamquam non 
perpetuo haec propria vis verborum observatur. 
Vid. etiam §. 29. approbare — se duxisse , apud 
quem causa probata , et §. 38. justa causa approbata. 
Praeterea probare dicitur de rebus jam gestis ; ap- 
bare de iis , quas et quare quis docet se facturum esse. 

Non aliter — quam — vindicta; at vid. §.21. 

§. 19. Fratrem sororemve naturalem. In Institt. I. 6. 5. 
Naturalis. Praeferenda lectio naturalem, ut in 
L. 11. D. de manum, vind. Potest autem vox 
abesse , nam non alii quam naturales possunt intel- 
ligi; quare etiam Basii, non reddiderunt in versione. 

Procuratoris habendi gratia. Quod additur in 
L. 13. D. 11. et in Institt. de aetate septemdecim 
annorum non minore , pertinet inprimis ad procura- 

torem negotiorum judiciariorum, conf. L. 12. C. do 
Procurat, ceterum verba : procur. habendi gratia et 
matrim. causa videntur fuisse hic solennia. Theoph. 
Latina integra reliquit. Animadverte etiam gratia — 
causa. 

Ancillam matrimonii causa. Ipsum hoc exemplum 
de serva petitum argumento est, non mulieri do- 
minae servum , ut viro domino servam , matrimonii 
causa manumittere licuisse. Conf. L. 14. §. 1. D. de 
Man. Vind. Adjicitur huic causae in Institt. conditio 
de tempore , intra quod matrimonium sit ineundum. 
Nimirum Lex iElia Sentia ipsa de conditione ista 
non cavit , quae ob legis Papiae Poppeae auctoritatem 
SCto quodam postea obtinuit, ut Ulpianus docere 
videtur in L. 13. D. 11. 

Quid igitur, si non duxerit ? manumissio , quippe 
sine causa facta, erit inefficax. L. 21. D. qui et a 
quib. manum. Vide tamen L. 13. D. de manum, 
vind. An idem dicendum de servo procuratoris 
habendi gratia ? Non ita : nam hic non una certaque 
causa facto probanda adest, et nemo temere hanc 
adprobaveril causam , nisi servum tam peritum jam 
actorem habuerit , cui summam rerum suarum cre- 
didisset. Ceterum Marcianus in L. 9. D. de Man., 
Vind. aliam etiam laudat justam causam hanc : si 
periculo vitae infamiaeve dominum servus liberaverit. 
Exemplum praebuere servi Milonis. Vid. Cicero in 
Orat, pro Mil. c. 22. 

VII. de Recuperatoribus. Haec inscriptio vix 
potest esse recta ; nam dc Recuperatoribus non 
magis sermo est, quam de consilio universe. Adde r 

quod verba consilium autem continuo insequi de- 
bent verba proxime praecedentia apud consilium 
manumittat. 

Consilium. Electi e decuriis, in quas descripti 
essent judices. 

In urbe Roma. An adjecta vox urbs eam habet 
significandi potestatem , quam ei tribuit L. 87. D. 
de Y. 8. et L. 139. Cod. ? videntur fuisse scripta 
in ipsa lege. -add. IV. 104. et opposita in provinciis. 
Mox Gajus ipse : Romae. 

Adhibetur. Et ut a Theophilo discimus adhibetur 
a Praetore, cui in Tribunali sedenti hi senatores et 
Equites advocati adsident. Ulpianus Fr. 13a. : in 
consilio adhibentur Senatores — Equites. 

Quinque senatorum et quinque Equitum. Nimi- 
rum , ut hac etiam in re observaretur religiose 
aequabilitas utriusque ordinis , ex quo judicum De- 
curiae lege Julia judiciaria compositae erant. Unde 
factum , ut hi ipsi , qui ex Decuriis judicum in boc 
consilium legerentur , nomine Judicum appellarentur , 
ut in L. 16. D. de man. vind. et in L. 1. Cod. si 
vindict. Omne autem ipsorum officium cernitnr in 
cognoscenda causa, si qui essent, qui contradices 
rent causae probationis. Nulla fertur sententia, quin 
etiam ipsa probatio causae falsae superstructa non 
rescinditur. L. 9. §. 1. D. 11. 

Necessarius numerus decem decepit viros doctos , 
qui Decemvirorum consilium esse putarent. Decem- 
viri autem stlitibus judicandis fuere Magistratus , qui 
Praetori Urbano in cognoscendis causis variisque 
muneris. negotiis obeundis adessent , ejusque partibus 

vicariis fungerentur in regundis judiciis centumvi- 
ralibus. 

Puberum. Et ejus aetatis , qua potuere legi in 
judices; id autem est, ut videtur XVIII annorum ob 
L. 57. D. de Re j udic. Adde Spartianum in Vit. Hadr. 
c. 2. ibique Casaub. in not. 

In Provinciis autem XX Recuperatorum. 

Quod de duplicato numero praecipitu >, significa- 
tum fuisse videtur ipsa lege jElia Sentia. Nimirum 
voluit lex hoc numero supplere quod deesset digni- , 
tati et splendori recuperatorum ex negotiatoribus , 
viris honestis sed plebeji plerumque ordinis , lecto- 
rum. Non in provinciis ut Romae certae judicum 
decuriae quotannis describebantur. 

Recuperatores. Hi nihil praeter nomen commune 
habent cum Recuperatoribus in Urbe , apud quos 
Cicero habuit orationes pro Tullio et pro Caecina, 
et quos spectant complures loci in IV. 46. 105. 109. 
Theophilus illos propterea peregrinos appellat recu- 
peratores , quippe cognoscentes hujusmodi causas 
et judicantes inter homines provinciales et cives. 

Ultimo die conventus. Confirmant haec verba id 
quod Theophilus hic copiose narrat verbum con- 
ventus non vertens. Obiter h. 1. monendum est, 
Gajum admodum diligentem in laudandis singulis 
institutis commemorare , quid in urbe , quid in 
provinciis obtinuerit §. 6. 101, 105. 183. 185. 198,' 
200. III. 122. t ' 

Romae certis diebus. Theophilus : uno conventus 
die. At conventus pertinet ad provincias et signi- 
ficat inprimis judicia, quae, Magistratus provincialis 

tam publica tum privata habet, convenientibus , 
qui ad haec convocati essent, tempore hiberno ci- 
vibus Romanis ibi negotiorum causa commoran- 
tibus. 

Apud consilium manumittuntur , ut ibi ipse ma- 
numissionis actus solennis , sive vindicta , celebra- 
retur , necesse fuit , ut Praetor, aut qui ipsius vices 
sustineret , huic consilio praeesset. An potuit etiam 
apud Consulem omne hoc negotium peragi ? ita 
videtur ob L. 1. §. 2. D. de Offic. Consulis. An hoc 
ex SCto ad Legem Aeliam Sentiam facto ? 

Semper. Hoc est , quocunque tempore et die , sive 
feriato sive non. Add. II. 279. Cicero dixit -. quotidie 
in Orat, pro Caelio c. I. Opponit Gajus : cum res 
aguntur. 

Jn transitu. Est nihilominus solennis et civitatis 
effectrix manumissio , quippe coram Magistratu ma- 
jori facta per vindictam , praesente vel etiam absente 
lictore, ut respondisse se narrat Ulpianus in L. 8. 
D. de Manum. Yind. Potuit etiam in privata domo 
fieri, argumento Epist. Plinii 7. 16. 

Proconsule. In Institutt. Justin. vetusta forma non 
repetitur. Laudatur in notis Thesaurus Gesneri voc. 
Potuit olim etiam apud alios manumitti Magistratus 
Pop. Rom., veluti apud Dictatorem , Interregem , Cen- 
sorem. Yid. Livius Hist. 41. 9. Nonne etiam in 
Municipiis ? et ita est , si Magistratus Municipalis 
habeat legis actionem. Yid. Paul. Scnt. II. 25. §. 4. 

Balnea. Nempe publica , quibus etiam viri prin- 
cipes utebantur. Yid. Sueton. in Vit. Titi c. 8. 
Spartian. Vit. Hadr. c. 17. 

Theatrum . Id est /ad Spectacula. Add. 111.225; 

In Graecis civitatibus erat pro Concilio populi, 
vid. Nepos Vit. Timol. c. 4. Cic. Orat, pro Flacco 
c. 7. Quaerere licet, quomodo hujusmodi manu- 
missio in controversia de statu postea facta po- 
tuerit probari ? vix dubito quin in his aliisve ne- 
gotiis innumerabilibus multo major fuerit usus in- 
strumentorum , quam vulgo creditur , sive statim sive 
paulo post confectorum. Cogitemus Rescriptum 
Alexandri in L. 2. Cod. de testibus : soli testes ad 
ingenuitatis probationem non sufficiunt. Conf. Disp. 

Inaug. doct. T. S. Tromp, de probationibus familiae 
apud Rora. L. Br 1837. 

Minor triginta annorum. Addit Ulpian. 1. 1. ve/ 
in ea causa sit , ut dediticius fieri debeat, vid. 
supra. 

Liber et heres relictus. In L. II. 160. et 276. §. 21. 
institutus ; rectius est relictus ; convenit hoc in 
utrumque libertatis dationem et institutionem ; in>- 
stitutus tantum pertinet ad heredis scriptionem. 

Apud Ulpianum Fr. I. 14. testamento liber esse 
jussus et heres institutus. Adde porro Institt. I. 6i 
§. 2 . 

Qui solvendo non erat. Haec ipsa necessitas , ifi 
qua obaeratus dominus versatur, est justa manu- 
mittendi causa probatione non egens , quare locu£ 
aptus est superiori. 

Si. Ex Ulpiano Fr. 11. et ex Institt. supplendum > 
ti tamen alius ex eo testamento nemo heres sit. 

Ex dispersis verborum vestigiis conjicere licet, 
Gajum h. L monuisse de creditore , in cujus fraudem 

servus non sit manumittendas ; de pluribus servis 
heredibus scriptis; de servo, quem testator non 
jure Quiritium mancipatione , sed in bonis tantum 
traditione habuit, quem non facturus sit civem, 
sed Latinum; ut minus miremur, Gajum plura de 
Leg. AJia Sentia silentio praeteriisse videri. 

Latere in lacuna sententiam e Gaji Rer. quotid. 
in L. 10. D. qui a quibus in Institt. translatam, 
veri videtur simillimum. An pro spuriis legendum 
speranti At obstat, quod prodiit vox natu. Quid 
si dicamus, Gajum attigisse b. 1. caput legis iEliae 
Sentiae de anniculo nato, non spurio eo et vulgo 
quaesito , sed ex uxore , quam bberorum quaesun- 
dorum causa duxerit. Quod in oculus latet nomen 
Proculus probabiliter admodum conjecit Cl. HefTter 
laudans L. 7. §. 1. D. qui et a quibus. 

Ideo nam — ideo vero quia. Si Gajus sic scrip- 
sit, negbgentius scripsisse videtur. Ideo non est 
conjungendum cum nam. Latent fortasse vocabula, 
quibus laudat appellationem idoneam : Latini. Add. 
111. 56. ubi Gajus haec universe repetit, ideo etiam 
construens cum quia. 

Adsimilati sunt. Rectius quam in Disp. For. de 
manum, in §. 6. exaequavit. Ficticii fuere Latini, 
6i hoc usurpare licet. In L. un. Cod. de Lat. Lib. 
tolL appellatio nominis sic describitur : Latini ad 
similitudinem antiquae Latinitatis , quae in colonis 
missa est. 

Per legem Juniam. Id est ope et beneficio hujus 
legis. Haec enim est vis hujus praepositionis per , 
conf. §. 29. vide tamen 11. 275. Justinianus et 

TheophiluS utroque nomine insigniunt. In titulo vero 
Cod. de Lat. libert. solum legitur nomen Junia t 
nec duo videntur consules fuisse Junius et Norbanus. 
Imo Gajus diserte loquitur III. 56. de latore legis 
Juniae. 

Libertatem acceperunt. Deinceps Latinam dictam. 
Huic nunc libertati Latinae opponitur esse sive 
morari in libertate , et in libertatis forma. Liberi 

sunt, neque indigent amplius auxilio Praetoris. Non 
possunt repeti in servitutem a domino, quem libe- 
ralitatis suae poeniteret ; nec tamen haec Latina 
libertas tanta fuit, ut Tacitus Annal. 13, 17. dubi- 
taret dicere illos veluti vinculo servitutis attineri. 
Nimirum etsi dominus non amplius habebat in bo- 
nis , retinuerat tamen jus Quiritium , cujus summa 
vis spectatur in manumissorum morte. Yid. III. pr. 
Disp. For. §. 5. 

Cum olim servi viderentur esse. Olim , id est , 
usque ad hanc ipsam Legem Juniam. 

Servi viderentur. Hoc est , ut Cicero illos descri- 
bit in novis fragmentis Orat, pro Milone, c. 14. ed. 
Orelli , dominorum voluntate in libertate morabantur , 
solenni dictione usus. Yid. §. 27. et Brissonius voc. 
morari. Horum igitur libertas non jure sed facto 
censebatur. Servabantur in libertatis forma , ut 
Gajus ait III. 56- et possessionem libertatis conseque- 
batur , quod in L. 28. de lib. caus. eodem jure dicitur 
ac contrarium possessio servitutis in L. 16. pr. D. de 
Bon. lib. Non erant liberi , sed domini voluntate 
in libertate erant , ut Dlpian. I. 12. aut morabantur 
et tantum ut est in Disp. Forensi §. 4. servitutis 

timore , id est , serviendi metu dimittebantur , 
tuente eos in libertatem Praetore contra dominos 
per vim repetentes in servitutem. Deerant autem 
formae , quae solae justae Ubertatis ac civitatis 
effectrices erant. 

Atque ex hac tristi incertaque manumissorum 
conditione proficere volens Clodius , ut istorum 
studia erga se excitaret operaque uteretur, consti- 
tuerat, ut justa libertas ac civitas Romana cum 
suffragio in rusticas tribus ipso jure daretur. * 

Excidit quidem tum spe Clodius , vid. Cicero 11. , 
sed boc ipsum ejus facinus aliorumque deinceps 
principum in civitate virorum machinationes adver- 
tisse videntur primum latorem Legis ./Eliae Sentiae, 
deinde Legis Juniae , ut mediam incedentes viam 
Servis istiusmodi manumissis spem civitatis adi- 
piscendae ostenderent et certum ii? statum adsig- 
narent. 

Retenta autem videtur dictio in libertate morari 
etiam post Legem Juniam de iis, qui libertatis La- 
tinae participes fierent , vid. L. 12. D. de servis ex- 
portandis et L. 16. §. 2. de Bon. lib. L. 28. D. de 
Uber, causa; nisi Pomponius hic nobis refert ipsa 
verba Scaevolae significantis eam ipsam conditionem 
manumissorum , quos Gajus ait olim servos visos 
fuisse. L. 31. §. 2. D. de usurpat, huc non pertinet, 
nam ibi servus vocatur. L. 4. C. de Fid. libert. Aut 
addebatur vox Latina , ut in Edicto Claudii apud 
Justinianum in L. un. §. 3. Cod. de Latina libert. : 
in libertate Latina antea morabatur. 

§.23. Non tamen permittit Lex , hoc est, vetat le*. 

Nomina tim prohibet, ut ait Ulpian. Tr. XX. 14. 
adde Gajum II. 110. 

Testamentum facere. Quippe quod jus solorum 
civium Romanorum est ; Latini praeterea non ha- 
bent , unde donent , nam habent manumissores ad 
quos in ipsorum morte bona redeant. Ulpian. Fr. 11. 
§. 4. Inst. de Bon. lib. 

Negatur his ultimum voluntatis arbitrium , et quae 
superstites habent , morientes donare non possunt , 
ut ait Salvianus apud Schultingiura in not. ad Epit. 
I. 1. 4. Quod Gajus III. 72. docet, spectat civem 
eum, qui ex Latino ita factus est civis consecutus- 
queest Jus Quiritium, ut integra remanserint in ejus 
bonis patroni jura. 

Ex testamento alieno capere. Quare non ? nam 
hoc augmentum rei familiaris aliquando lucro cedit 
manumissori; at ex testamento civis Romani non 
mili tantis soli cives capiunt ; soli cives adeunt here- 
ditates civium, vid. Cicero Orat, pro Archia c. 5. 
Militi autem permissum est , etiam Latinos et pere- 
grinos instituere heredes vel iis legare. Conf. II. 
110 . Quid ? si Latinus injuste heres scriptus interea 
jam civis Romanus factus fuerit in morte testatoris, 
an capiet? Ita videtur, arg. Fr. Ulp. XVII. 1. 
ceterum Cicero 11. utroque hoc argumento utitur pro 
Archiae civitate in discrimen vocata ; testamentum 
saepe fecit nostris moribus et hereditates adiit civium 
Romanorum. 

Donationes inter vivos , ut capere possent , ni- 
hil vetuit. Exemplum est in Fregm. Vat. §. 259. 

Tutores testamento dare . Servus igitur tutor datus 

iri testamento apud Paulum L. 32. §. 2. D. de testam, 
tut. minor annis triginta non potuit hoc antiquo jure 
tutor fieri ob Legem TEliam Sentiam, vid. §. 29, 
neque ad causae probationem apud consilium ipse 
admitti, ut putare videtur Schultingius ad 11. , nam 
causae probatio , qualis exponitur in §. 18. solius 
est domini. At Paulus Ulpiani aequalis hunc ser- 
vum aetate triginta annorum minorem sine libertate 
tutorem datum non tantum liberum esse docet, sed 
etiam tutelam ei defert inde ab impleto 25 aetatis 
anno. An dicamus tutoris dationem in testamento 
tantum valuisse , ac causae probationem apud con- 
silium, aut aetate Pauli jam obliteratain fuisse vim 
vetiti Legis jEliae Scntiae et SCti , quod laudat 
Gajus II. 275? cet. conf. §. 18. Atqui huc etiam 
spectat Fragm. Vatie, §. 172. In suscipiendo autem 
onere tutelae eorum , qui eadem secum conditione 
utuntur , habent easdem excusationes , atque ipsi 
cives Romani. Yidd. Fragm. Vat. §. 193. adde 
§. 221., ut habuere etiam jus commercii, sive jus 
emendi vendendi per mancipationem. Vid. Ulpian. 
Fr. XIX. 4. An vetitum etiam pertinet ad tutelam 
dativam ? res ipsa loquitur. 

§. 24. Nihil directo. Directo hic adverbialiter. In simili 
loco II. 275. III. 84. Gajus scribit: directo jure , 
hoc est, jure ex ipsis legibus civilibus recte ma- 
nante. Opponitur per fideicommissum , in quo be- 
nignior est juris interpretatio. 

* Hereditatis legatorumque nomine. 

Sunt vocabula Juris Civilis , quae in Latinum 
peregrinumque non cadunt. Vid. II. 110. Ulpian. 

XXV. 7. Latini fideicommissum capere possunt , 
licet legatum capere non possint. Itaque quod 
capiunt per formam fideicommissi, hoc ipsum non 
est hereditas aut legatum , sed in foro audiit fidei- 
commissum , sive universale , sive singulare , in 
quo vindicando petendi j us non usu venit , quodque 
non habent jure Quiritium, sed in bonis. An huc 
pertinet L. 63. ad SCtum Trebell. ? Qui voluit favere 
civi Rom. hujusmodi Latinorum patrono , quem 
forte nOn licuit scribere heredem, hic per Latinum 
fideicommissum capientem hoc facile potuit efficere, 
nam in morte istius Latini veniebat omnis pecunia 
patrono. 

Nullo modo , hoc est, nec directo jure, nec per 
fideicommissum. 

, Liber peregrinusque . Recte potuit Gajus hoc 

afferre exemplum , aetatem suam significans. Ante 
Hadrianum vero peregrini omnino per fideicommis- 
sum capere potuerunt, II. 285. qua ipsa in re dis- 
tincti peregrini et Latini. 

Nec ipse , hoc est , qui dediticiorum numero sunt. 

Plerisque placuit. Videtur igitur hac de re quae- 
situm fuisse , cum sileret ipsa Lex , sed vicit sen- 
tentia eorum , in utraque schola Jureconsultorum 
(nam sic pier osque intelligo, in quibus ipse Gajus 
III. 75.) qui isti hominum generi , quamquam solenni 
modo manumissis et ob turpitudinem tantum non 
receptis in civium numerum, testamenti factionem 
tribuendam negarent. Conf. omnino Gajus III. 75. 
de mente legis disputans. Add. et. Ulpian. Fr» 
XX. 14. 

§. 26. Pessima libertas , id est, nullius prorsus efficax 
citatis et pessimae conditionis , ut est infra III. 75. 

Lege — SCto — constitutione. Gajus tres indicat , 
hosce fontes, a quibus solis aliquid novi proficisci 
posset in jure civitatis sive minuendo sive ampli- 
ficando. Add. Gajum L. 1. D. Quod cujusq. univ. 

§.27. Morari prohibentur. Morari est eorum , qui 
certam rerum suarum sedem non habent; hoc 
autem Lege Ailia Serttia cautum esse ex Gajo 
maxime discimus; nam L. 2. O. Qui et a quib. 
manum, huc non pertinet. 

Constitutione principali. Si singularem numerum* 
usurpat Gajus, postponit adjectivum, vid. et. III. 

• 32. In plurali vero contra. Vocabulum principalis 

hanc potestatem propriam obtinuisse videtur post- 
quam frequentissimae esse coeperunt Caesarum 
constitutiones, quas ipsas si laudat Gajus, ut iit 
II. 109. et Ulpian. Fr. 23, 10. significantur certo- 
rum quorundam Caesarum certae constitutiones. 

Ipsi bonaque eorum publice venire jubentur. 

Jubere eximie de rebus , quae ex legibus veniunt 
et earum sanctionem continent. 

Ipsi bonaque. Itaque si deprehenduntur in ipsa 
urbe , atque adeo legis vetitum non observaverunt , 
permissum fuisse videtur manum illis injicere et 
sub hasta vendere , ut Athenis peregrini , qui in 
eivitatem irrepsissent , ad irukq rae abducti vende 1 - 
bantur. 

Ex conditione. Hoc est, paetum adjectura huic 
venditioni publica auctoritate factae , duo habuit 
veluti capita , alterum : de non serviendo intra C l»pi- 

dem, alterum: de perpetua ejus servitute, cui pacto 
sive legi , si uon in ea steterit emtor , huc accessit sanc- 
tio sive poena : manumissum contra legem non libe- 
rum fore sed servum publicum sive Populi Romani. 

Servi populi Romani. Sunt servi publici, quales 
praesertim erant Romae notarii et tabelliones, qui 
magistratuum decreta et judicia excipiebant, aut 
operibus publicis , fabricae et tutelae aquaeductuum 
deputati erant. Yid. L. 8. C. de servis fug. et Gothofr. 
ad Cod. Th. tit.de aquaeductu ( Lib. XV. 2. ). At 
docet Ulpianus Fr. XX. 16. habuisse servos publicos 
jus testamenti faciendi pro parte dimidia, Ergone 
is, qui, cum adhuc dediticiorum numero erat, tes-r 
tamentum prorsus facere non potuit , utitur nunc 
meliore juris conditione ? Non absurdum sit statuere 
publico populi Romani servo , cuj us non civis aliquis 
privatus, sed universus populus dominium haberet, 
gratiae causa aliquid concessum fuisse , quod ne- 
garetur manumisso isti , qui ne in urbem quidem 
recipi potuit. 

Athenis etiam istiusmodi servos ( JovXot fyfiOGtot 
vocabantur ) satis tolerabili conditione ysos fuisse , 
tum aliunde constat , tum ex insigni Aeschinis loco 
in Orat, in Tiinarch. p. 79. 82. 

Et haec ita Lege. Ita significat laudata verbai 
esse ipsius legis hic a Gajo descripta; add. §. 93. 
Videtur igitur hic de manumissis dediticiorum nu- 
mero locus unus ex gravissimis Legis partibus, 
fuisse, quippe conjunctior cum ipso ejus consilio, 
qUod Augustus significat apud Dionem Cassiunj 
Hist. Lib. 55 , 13. 33. - 0 

Quibus modis Latini ad civitatem Romanam. 

Haec inscriptio necessaria est , quia nec §i 28 ar- 
gumentum aptum est superiori , nec conjunctione 
aliqua loca cohaerent. 

§. 29. Slatim. Hoc loco idem est atque ecce §. 84. Excitat 
exemplum nunc ex pluribus modis adferendum de 
\ civitate quomodo acquiratur a Latinis ex Lege ./Elia 
Sentia. 

Minores triginta annorum manumissi et Latini 
facti . 

Gajo appellatio ista Laii ni , quae ex Lege Junia> 
venerat et de omnibus usurpabatur manumissi» 
non civibus factis ob causas in §. 17. indicatas , 
tam familiaris et in ore fuit , ut illa etiam utatur ii» 
locis , ubi adhuc totus est in explicanda antiquiore- 
lege /Elia Sentia , quae de Latinorum appellatione 
et conditione non cogitaverat. Vid. v. c. §. 15. 
juncta §. 21. Nec Gajo tantum, sed Ulpiano idem 
accidit. in Fragm. Tit. 1. frequens mentio est 
Legis Aeliae Senliae et Latinorum, nulla vero Legi» 

Juniae , unde I^atini venerunt. 

In tit. vero 3. §» 3. excitat Legem Juniam de hoc 
ipso argumento , de quo una cavit Lex .Elia Sentia ; 
ut Gajus hic docet §. 67 et Ulpianus ipse confirmat 
Fr. Tit. 7 , 4. 

Neque aliter explicanda in Disp. For. §. 10 verba 
haec . ut possit servus habere libertatem , talis esse 
debet , ut Praetor sive Proconsul libertatem ejus, 
tueatur , et hoc lege Junia cautum. Imo Lege Junia , 

cautum, ut Praetoris auxilio non amplius indigerent r 
quum certus ipsis status et nomen tribueretur', _ 

Nec mirum nam quod saepe fieri solet, ut ea* 
quae posterior quaedam Lex in aliquo superioris 
Legis capite aut confirmaverit aut amplificaverit, 
promiscue ad priorem posterioremve legem referan- 
tur; idem hic etiam usu venisse videtur. 

Gajus hic rectius abstinuisset a voce Latini , aut 
■addere debuisset verbo manumissi : et nunc Latini 
Juniani dicti , ut infra III , 56., quamquam adjecto 
verbo facti h. 1. et §. 31. manumissi et Latini facti 
significasse videtur, quid vellet. 

. Ut minores — si uxores duxerint — vel cives 
Romanas. De anacoluthi specie hac : ut minores 
si, conf. §.7. Si rem ad vivum resecare volumus, 
non potuit manumissus in libertate moratus uxorem 
ducere Romanam , conf. Plautus in Casina , Prol. 
vs. 68, quoniam sane non connubium est ei, qui 
incerto usus statu et obnoxius vindicationi in ser- 
vitutem ne jure Gentium quidem matrimonium recte 
«copulaverit ; at vocabulum uxor in L. 8. C. de 
servis fug. de ea usurpatur , -quae in contubernio 
■est cum servo publico. 

Voluit Lex 'iElia Sentia severitatem suam in ser- 
vos turpes manumissos et minores 30 annis ( §. 13. 
27. 18.) temperare, tum praescriptis in §. 19. et §. 21. 
tum etiam ostensa spe civitatis , si bene dc ea me- 
ruerint , et quidem eo facto , quod illis temporibus 
ob imperii Romani et morum conditionem magni 
aestimabatur , nempe jungenda sibi uxore , gignendo 
«x illa filio et ita educando , ut annum jam natus 
-offerri posset Magistratui tamquam futurus civitati^ 
civis. Nec major hic domino inferebatur injuria , 

quam deinde lege Junia, quae, certo stalu tributo et 
sublato jure repetendi in servitutem , multo magis 
excitaret Latinos suos coloniaruS adshnilatos ad 
matrimonia jam jure Quiritium recte contrahenda. 
Praeterea valde circumscripta fuit omnis haec spes, 
nam qui uxorem duxisset et filium genuisset , ta- 
men , si hic moreretur intra annum, Latinus remane- 
bat. Denique adjuvit mox vehementer patronos Lex 
Papia III. 54. 

V el cives Romanas. Sic cautum Lege jElia Sen- 
tia , sed mutatum hoc est ab Hadriano , in §. 30, 
Add. porro §. 65. §. 70. §. 80. Solus Latinus hic 
opus habet adeptione civitatis; uxor et filius jam 
cives sunt. 

Latinas coloniarias. InteHiguntur ii, quibus jus 
Latii datum erat ductum a coloniis Latinis , ut etiam 
§. 71. Conf. porro §. 131. III. 56. — > Ulpianus 
Fragm, XIX. 4. Verba sunt ipsius Legis Aeliae 
Sentiae , ad quam ipsam appellationem Lex Junia 
deinde suos Latinos conformavit. 

Ejusdem conditionis , cujus et ipsi esscrtt. Haec 
etiam verba videntur esse ipsius Legis. Descri- 
buntur ii , qui postea Latini Juniani dicti sunt ; idem 
mox in fine hujus §, Hi igitur jus commercii lia* 
buerunt , connubii non habuerunt. 

Conditio. Significat conditionem civilem , qua 
in civitate utebantur , quae tamen ante Legem Juniam 
plane incerta erat, 

Idque testati fuerint. Sive testatione interposita t 
quod uxorem duxerint et quidem liberorum quae- 
sundorum causa, at Ulpian. Fr, III. 3., qui tamen 

aiihil monet de numero testium in matrimonio ineundo» 
•qui hic idem est atque in mancipatione. In ritu 
•confarreationis adhibentur decem. Vid. §. 113. 

Adhibitis non minus quam septem testibus. 

Est formula dicendi non minus quam , ut significetur, 
non minorem sed majorem numerum posse adhiberi. 
Vid. §. 33. §. 113. §. 119. II. 104. III. 175. Con- 
signabantur tabulae , quibus et dos continebatur et 
laudata solemus conjugii causa, unde testatio ipsa 
«ximie significat munitam testibus scripturam. Coni . 
laud. Disp. Trompii, p. 124. 

Et is filius anniculus fuerit , qui diem natalium 
365 attigit. L. 132. D. de V. S. Apud Ulpianum Fr. 
III. 3. additur : filia. Videtur Gajus voce filii 
etiam filiam comprehendisse. Rationem legis signi- 
ficabimus infra §. 73. 

Si velint. Nam profecto non .coguntur , sed jus 
causae probatiouis filio jam plures annos nato illis 
integrum manere videtur , nec tempus illi prae- 
scribi. 

Si ex lege sElia Sentia liberorum causa. Antiquior 
formula quatsundum est in Ennio apud Festum voc. 
quaeso. Similis est potestas procreandorum , quae 
laudatur in Ii. 122. de V. S. et L. 9. 1. de Nupt, 
Urbanius vero Tacitus , Anual.ll, 26. suscipiendorum 
liberorum causa. Brisson. de Form. 6 , 122. allatis 
exemplis explicat hanc in nuptiis contrahendis for- 
mulam solennem traductam ex Graeca formula fere 
Simili et rem etiam magis ad vivum depingente iri 
xaitfov wofav kportfi , de qua copiose Creuzer in libris 
de Symbol. II. 416. IV. 450, add. Ruhnken. in 

Schol. ad Sueton. ( ed. Geel ) p, 34. . '• 

Liberi hic eximie significantur justi ac legi- 
timi. 

Praetorem. Intelligendus nobis videtur Praetor 
Peregrinus , apud quem etiam agebantur causae 
publicae de civitate. , Exemplo sunt Orationes Ci- 
ceronis pro Balbo et pro Archia Poeta. 

In Provinciis. Lege deinde Junia lata in Pro- 
vinciis vix intelligi potuerit appellatio Latini. 

Approbari , aut adhibitis iisdem 7 testibus, qui 
in matrimonio adfuerunt , aut oblatis tabulis consig-* 
natis. 

Ex Lege Aelia S entia , id est, secundum prae- 
cepta Legis ./Eliae Sentiae matrimoniorum fautricis 
et ostendentis spem civitatis iis , qui praesentibus 
7 testibus declaraverint, se uxorem duxisse 1. q. c. 

Is apud quem causa probata. Describitur per- 
sona ejus, qui nomine Praetoris causam cognoscit: 

Id ita esse pronuntiaverit. Videtur solennis for- 
mula. Praetor causa cognita et probata sententiam 
fert : id ita esse , et continuo cives esse ju- 

bentur. 

Anniculum sui juris natum nunc redigi in patriam 
potestatem docetur infra §. 64. 

§. 30. Ex novo SCto auctore divo Hadriano. Videtur 
igitur hoc SenatusConsultum aut ex ultimis fuisse 
Hadriani regnantis , aut ex ejus auctoritate post 
bbitum esse factum. Ulpian. III. 3. non addit : novo \ 
nec addere potuit, quia floruit post Gajum. Add* 
§. 77. 80. Ex auctoritate Hadriani §. 47. et III. 
§. 73. auctor fuit SCti faciundi , An identidem sig- 


Digitized by Googte 



— 41 — A 

« 

nificatuv , ad Orationem Hadriani haec SCta facta 
fuisse ? 

SCtum profligavit perversam utriusque Legis in- 
terpretationem, quae usu in foro dudum obtinuerat, 
quasi non Juris Naturae sive Gentium regula hic 
amplius valeret et jus quoddam counubii hic ades- 
set, civisque Romanae Latino nuptae filius patris 
conditionem sequeretur et causae demum probatione 
ad civitatem perveniret. Vid. porro §. 66. 80. in- - 
justus tamen est filius patrem jure summo civili 
non habens. 

Si uxor civis est. Legendum videtur : sit, is! 

Apud Ulp. Fragm. III. 3. ubi complura ad ver- 
bum fere conveniunt cum hoc nostro loco legi- 
tur : si uxor civis Romana sit , partus quoque 
civis R. est. 

Hoc tamen jus — tamen postea. Potest hoc al- §. 31^ 
terum tamen tuto abesse. 

. Jfpc jus. Nempe descripta h. 1. ratio et modus 
adipiscendi per causae probationem juris civita- 
tis. 

Senatusconsulto, quod Pegaso et Pusione Con- 
sulibus. Laudatur etiam, ut videtur §. 67. 71. etsi 
nomen non additur, et II. 142. III. 5. 73. 

• Quale SCtum significaverit Ulpianus III. 4. nunc 
discitur ex h. 1. Argumentum fuisse videtur : erroris 
causae probatio ; quare identidem cum lege Aelia Son- 
tia conjuncta , tamquam quaedam appendix, laudatur. 

Accessit dein SCtum gravissimum Hadriano auctore 
factum , quod novas amplificationes adjecit. Conf. 

§. 30. 76. 80. • 

Etiam majoribus triginta annorum. Pol nerunt 
itaque hi , cum antea confugere deberent ad itera- 
tionem , causam probare anniculo nato. 

Concessum est. Eximie usurpatur de SCtis saepe 
juris Praetorii partes suscipientibus et aequitatem 
tuentibus; natu durum videbatur hunc prole beatum 
ob aetatem prohiberi a beneficio civitatis et mori 
tamquam servum. 

§ T 32. probavit , legendum videtur probor it sive proba - 

terit. 

Mater ejus. Latina ; si civis Romana fuisset , noa 
opus habuisset filii causam probare. Vid. §. 30. 

Atque haec vim ita habebit in personam patris 
Latini, ut in morte sua civis Romanus fuisse exis- 
timetur , filio hoc suo haerede superstite. Add. 
III. 5. 

r Quod ai uterque et mater et pater jam decesse- 

rint , tutoris , ut videtur , res agitur ; nec credidero 
ipsi filio jus causae probationis praescriptum fuisse 
certo tempore. 

§. 33. Aggreditur Gajus alium modum, quo Latini po- 
tuerunt pervenire ad civitatem, sive Jus Quiritium 
consequi, ut b. 1. dicitur. Est autem aedificatio 
ejusmodi aedificii , in quo exstruendo probare possit 
se patrimonii partem Lege praescriptam inpendisse. 
Conf. Ulpian. Fr. III. 1. L. 139. D. de V. S. 

„ Cavisse hac de re Legem Juliam Pap. Poppeam, 
«t conjecit Cl. Gdschen , veri non videtur dissimile , 
quamquam vox Latini non magis a Lege P. P. quam 
a Lege iElia Sentia potuit scribi. Iieineccius in Com- 
inent.adLeg. P. P, L- 139. refert ad fundum dotalem, 

|>ro qui sententia fecit L. 13. D. de Fundo dotali. f 

Tractati videntur alii modi acquirendi Juris Qui- §. 34. 
ritium ; nimirum navis , militia inter vigiles , aedi- 
ficatio , ut fere habet Ulpianus Fr. III. 1. Add. Epit. 

J. 1. §. 4. 

Ceterum do privilegiis concessis iis , qui pistrinum 
exerceant, locus est illustris in Fragm. Yat. §.233. 
ibique interpretes. t 

An ad hosce Latinos Junianos pertinuerit prae- * 
mium civitatis , quod Latinis foederatis , qui reum 
criminis repetundarum damnassent , concessum erat 
lege Servilia ( add. Cic. pro Balbo c. 24. ) , dubi- 
taverim. 

Si quis alicujus et in bonis et ex jut e Quiritium 
sit. Hoc est pleno jure sive utroque jure. ConL 
§. 17. 54. 167. 

In bonis. Quid sit dilucido exemplo illustrat 
Ulpianus. Fr. I. 16. CUi adde Gajum §. 54. 

Manumissus ab eodem scilicet. Qui pleno jure do- 
minus est, hic solum pro diversa, quam adhibuerit, 
manumissionis forma servum aut Latinum efficiet, 
aut civem Romanum. 

Vindicta. Cives 6unt manumissi majores XXX 
annorum et minores etiam causa apud consilium 
probata. Testamento manumissi majores sempef 
cives i minores XXX annorum non nisi Latini 
Eunt. Quem porro XXX annorum majorem domi- 
nus manumiserit, inter amicos, per Epistolam, in 
convivio, hunc, deliciente justa forma, Latinum 
tantum faciet. Epit. I. 1. §. 2. Ulpian. Fr. I. 10. 

Quid si dominus XX annis major servum XXX an- 

narum minorem hoc injusto modo manumittit? nihil 
efficit 5 servus in servitute permanet. Hic autein 
praeter varios modos supra laudatos etiam ipsius 
domini voluntate et novo beneficio poterit nancisci 
jus Quiritium. Vocatur hoc beneficium iteratio 
sive repetitio manumissionis adhibita , quae prius 
neglecta fuerat solenni forma vindictae Plin. Epp. 
1 , 16. ; aut danda in testamento libertate. 

- Mirum est , Gaj nm hoc vocabulo iterationis, quam 
describit Ulpianus Fr. III. 41. et Epit. I. 1. 4. et 
Disp. Forensis §. 14. non uti', significat autem rem 
di. 1 . et latet fortasse in lacuna. 

Quibus artibus Latini nominis socii liberos suos 
mancipio darent pacto fiduciae manumittendi et cives 
libertinos efficiendi docet Livius 41. 8 . 

Quid igitur si solenniter manumittit is , qui ser- 
vum tantum in bonis babet ? faciet Latinum , nam 
non potuit in manumissum deferre jus Quiritium, 
quo ipse caret. Quid, si mox acquisito nudo jure 
Quiritium vult iterare ? non potest ; nam manumit- 
tens nullum sibi in servum jus reservavit. Potuitne 
liic accedere iteratio alterius domini sive ejus, qui 
nudum retinet in istum Latinum jus Quiritium ? 
Ita potest , atque huc spectat §. 167. Fr. Vat. 
et §. 221 . 

Quid si servus manumittitur ab eo , cujus est 
■ex nudo jure Quiritium , an erit efficax ista manu- 
missio ? Dubitare licet ob §. 54. , nam non babet 
in potestate, nec potest corrumpere jus ejus, qui 
in bonis habet. Conf. Disp. Forensis §. 9. 

- Quid denique si ipse Latinus Junianus servum 

nanumittit? Erit hic prolecto comi itionis ejusdem/ 
ac manumissor. 

In fraudem patroni. Add. §. 139. et L. 9. §. 2. D. §. 37. 
de liberali causa. 

• Jus igitur patroni non minus grave existimatur 
quam creditoris, quocum in §. 139 confertur. 

In fraudem a editorum. Add. §. 47. et Gajus in 
L. 10. D. Qui a quib. man. et in L. 57. D. de ma- 
num. testam. Vetita autem manumissio non magis 
spectavit manumissionem in testamento , quam inter 
vivos. 

Nihil agit. Synon. est nihil facit , cui opponitur 
male agit in L. un. §. ult. D. quando dies Usufr* 
qui male sive perperam in foro agit , repellitur ex- 
ceptione. Idem est atque in §. 47. liberi non fiunt i 
usurpatur de negotio, quod ab initio prorsus est 
inefficax. Vid. etiam II. 30. 36. Itaque non opus 
rescissione. Laesit jus quaesitum creditorum; nam 
quod debebat manumissor , hoc , quamquam nondum 
solverat, jam erat aes alienum sive creditorum usus 
erat aere , quod servo veluti inerat. Qui apud 
Consilium falsam prae se fert causam , fraudem qui- 
dem facit, sed neminis jus perfectum laedit; quare 
non retractatur injustae causae adprobalio. Vid. 

§. 7. 1. h. 1. 

Quam si vindicta apud consilium. Variae sunt §.38. 
interpretum conjecturae de lectione hujus loci. Re- 
centissiraa est haec lluschkii in cd. laudata : quam 
si vindicta , apud consilium justa causa manurnis~ 
fionis approbata , manumiserit. At quaeso , quid 
est: non manumittere permittitur, quam si manu- 

manumiserit ? Quidquid conjiciatur , vocabuhlnt 
vindicta non videtur esse recte. Nam quod hoc loco 
dicatur doceri de necessitate vindictae causa appro- 
bata , hoc negat §. 41. Potest dominus justa causa 
probata servum liberare , vel inter amicos , et facere 
Latinum. Nec dicas , vindictam propterea hic di- 
serte praecipi , quia sermo est de libertate et civi- 
tate , nam etsi hoc verum sit ( quamqUam de sola 
potestate manumittendi agit Gajus, non de manu- 
missionis effectu , ut supra in §. 18.) non opus erat 
de vindicta diserte monere , quandoquidem praeter 
hanc nulla alia obsoleto censu superesset ratio do- 
nandi inter vivos Juris Quiritium. Gajus consilium 
denuo laudans , quod supra copiosius descripserat , 
§.20. facere non potuit, quin eo orationem referret 
adderetque : ut diximus , aut simile quid. Ulpianus 
Fr. 1 , 13. et Disp. For. §. 13. de vindicta non 
loquuntur. 

39. t Patrem , Epitome VI. 7. > 

39. Sed et illae causae adferri possunt. Adferri est 
porrigi, hoc est, proferri. Causae igitur significatae 
excitantur exempli causa, admittuntque etiam alias 
aequales per deductionem ex analogia. Rationes 
legis egregie ex morum conditione derivat Tlieophilus 
ad Instit.I. 6. §. 5. 

Et illae causae — ad hunc quoque casum. Et 
cum quoque interdum amplificandi causa a Gajo 
conjungitur , vid. 53. 44. 

Exposuimus. Non majorem vim habet , quam 
rettulimus , nam laudato loco §. 20. nullam ex allatis 
'causam exposuit et illustravit. --- ' 

Evenit. Est tempus praesens , quod describens li. t. 40« 
Justinianus mutavit in tempus praeteritum. 

Certus modus manumittendi. Modus hic spectat 
jus manumittentis , qui semper indiget causae pro- 
batione , in §. 42. numerum servorum manumit- 
tendorum. 

Legataque relinquere possit . Malim abesset 

possit. 

Si adhuc minor sit annorum XX. An lex prop- 
terea vicesimum aetatis annum constituit , quis* 
juvenilis institutio et educatio hac fere aetate finie- 
batur; argumento L. 3. D. ubi pupillus educari? 

Libertatem. Tantum inter vivos libertatem dare 
potest approbata justa causa et pro diversa manu- 
missionis forma civem facere aut Latiuum. In tes- 
tamento suo neutrum- potest. 

Gajus non verbis sed re significat hanc legis inele- 
gantiam. Profecit ex hac animadversione Justinianos 
Gaji locum describens , melius hic ordinavit in ip$a 
§.7. Inst. quibus manttm. non licet. 

Et quamvis Latinum facere velit — debet. Prima- §. 41. 
rium legis consilium fuit, ut justa probaretur causa 
et moribus adolescentis domini non vi» aliqua fieret. 

Si Latinum facere licuisset sine approbatione causae, 
potuisset facillime fraus fieri legi ; nam qui hodie 
Latinum facit, quia formam manumittendi adhibet 
solennem, hic postridie iteratione manumisssionis 
et solenni vindictae forma eundem faciet civem 
Romanum. Vide elegans exemplum apud Plinium 
Epist. 7. 16. 

Et ita postea an legendum potest? 

Inter amicos. Ad significandam aliquam non 
justam manumittendi formam , potissimum haec 
inter amicos exempli causa laudatur. Add. §. 44. et 
Ulpianum Fragm. I. 10. et Disp. Forensis §. 14. 
quae Graece vertit ei; ftkou ; ; Theophilus Latine reli- 
quit tamquam vocabula solennia. Scholia Basii VI. 
515. rectius fari yiXav. 

In lege Romana Burgund. Tit. XLIV. utraque 
forma : inter amicos et in convivio ita conjungi- 
tur , quasi una eademque esset. Vocem autem ami- 
cos non habere eam potestatem , quae est in L. 223. 
D. de V. S. sed significare testes, res ipsa loquitur. 

43. Servos habebit. Habere etiam dicitur de iis quos 
.in bonis habet et de fugitivis. Vid. Paul. R. S. 
IV. 14. §. 1. 

Usque ad partem dimidiam. Dimidia igitur pars 
continetur parte licita. 

Hovissime , hoc est , extremo omnium loco , de- 
nique. 

Nec plures quam D amplius non permittitur. Resti- 
tutio loci in ed. nov. nunc confirmatur verbis Epi- 
tomes hisce ( I. 2. 1. ) ut de quamlibet grandi 
familia , nulli amplius quam centum testamento 
manumittere liceat. Add. Ulp. Fragm. I. 24. Paul. 
R. S. IV. tit. ult. §. 4. Ubi conf. Cujacius sin- 
gulos casus diligentissime enucleans. 

Centenarius itaque numerus extremus fuit , etsi 
quis ut de quibusdam hominibus luxuriosissimis re- 
fert Athenaeus Deipnos. L. VI. c. 104. plusquam 
viginli mille habuerit. De felici restitutione hujus, 
loci a Cl. Iluschkio tentata conf. ed. nov. 

Si quis unum servum omnino aut duos. Quoniam 
de tam exiguae familiae domino nullus potest justus 
esse metus periculosae istius ambitionis, quam lex 
reprimere voluit. 

Liberam potestatem , hoc est , nulla lege circum- 
scriptam. 

Ac nec ad eos omnino haec lex pertinet. Husch- 
kius recte supplet: etiam. Sensus igitur est i ut lex 
non pertinet ad dominos unius duorumve servorum , 
sic etiam prorsus non pertinet ad eos , qui sine tes- 
tamento manumittunt, hoc est, inter vivos. Yoce 
testamento continentur Codicilli. Ac — etiam con- 
firmatur exemplis. Gajus amat conjunctionis hujus 
repetitionem. Vid. III. 199. 

Vindicta. Epitome. I. 2. §. 1. ante consulem, for- 
tasse , ut evitaretur durius vocabulum vindicta. 

Aut censu. Epitome 1. 1. substituit : in Ecclesia. 
Mirum autem accidit, Gajum hic usurpasse hacC 
verba h. 1. , si sua aetate , aut omnis census , aut forma 
manumittendi ad censum comparata et propterea 
manumissio censu appellata prorsus nulla fuerit. 
Add. §. 16. 

Inter amicos. Recte hoc affert, quod censui et 
vindictae opponat , exemplum , nam et Latinus factus 
liberatur e potestate domini. 

Totam familiam suam. Poterat lator legis hoc 
facili negotio indulgere , non ignorans dominos non 
temere tam grave rei suae familiari detrimentum esse 
illaturos. In multos quadrant . quae Cicero in) Orat. 
, in Pisonem c. 20. si familiam tuam dimisisses, — 
amici te constringendum putarent , nempe ob tam 

immanem liberalitatem , quae non caderet in meritis 
sanae hominem. In paucissimis autem hominibus 
spectata fuit humanitas, qualis erat in Plinio. Conf. 
Epp. VII. 37. VIII. 16. 

Liberare , hoc est , e potestate manumittere , quam- 
quam modo solenni non observato. In II. 229, 
Uberari eximie de manumissis testamento. Add. 
III. 63. 

, Scilicet si alia causa , qualis in lege jElia Sentia* 
praescribitur de aetate minore viginti annis in 
manumittente et triginta in manumittendo, et de 
manumissione fraudulenta. 

In lnstitutt. I. 7, impedit construitur cutn dativo t 
libertati. 

§. 45. Diximus , ita intelligemus. Gajus interpretatione 
adjuvat verba legis. Adde §. 72. 

Ipsa lege provisum. Ipsa lex opponitur SCtis in §.46. 
Provisum , hoc est , cautum est , providet lex ; for- 
tius est, quam comprehensa in §. 27. 

Erat enim sane absurdum. Videtur istud absur- 
dum praesertim a scholarum praeceptoribus usurpa- 
tum fuisse in dissensionibus , quando conclusionis 
falsae diversam scholam arguere vellent. Vid. II. 
244. III. 141. L. 13. de Nox. act. L. 7. de bonis 
libert. Est igitur plus quam inelegans. Gajus in 
simili causa in L. 25. D. de manum, vind. habet 
perabsurdum. 

Manumittere ei conceditur. Concedi est , ubi lex 
aliquid indulget et remittit a rigore juris r permitti 
dicitur de hoc ipso , quod definit et praescribit 

lex. 

Manumittere quam quatuor. Hic igitur usque at! 
humerum XVJII servorum recte manumittit Y. Qui 
XVIII servos habet , manumittit VI , et sic porro. 

Vid. Epitome I. 2. 2. unde lacuna suppletur, ubi 
<itiam sermo fuisse videtur de confuse data libertate. 

Scriptis in orbem servis. In Epitome I. 2. 1. in- §. 46. 
terpretandi causa figurata verba pro in orbem mutata 
in circulo , nimirum , quando aliquid ita scriptum est , 
ut neque initium, neque exitus demonstrari queat, 
servorum singulorum nominibus ad circuli for- 
mam veluti scriptis, turbato ordine et serie unda 
intelligatur , ad quem usque manumittere liceat. 
Differt, ut Epitome satis significat confuse data li- 
bertas, sive non manifeste, quando vetante lege (vid. 

II. 239. Ulp. I. 25. ) nemo nominatim liberatur, 
sive nullius nomen aut ministerium memoratur. L. 

24. D. de manum, test. 

Libertas data sit et quod mox § . 47. manumissi sunt, 
consistunt in solo facto , quod tamen infectum est in 
jure et ne minimam quidem vim habet. Displicet 
repetitio quia etc. 

Nulli liberi erunt — rescindit. In hac utraque 
Igitur singulari causa, ubi in scriptura ipsa inexpli- 
cabili , aut in confuse data libertate , fraus apparet 
testatoris , lex est perfecta , nam haec inefficax est 
omnis manumissio. In aliis vero causis imperfecta 
dici potest , quia rescindit tantum manumissionem 
eorum, qui supra legis numerum in testamento ad 
libertatem vocantur. 

Sunt etiam specialia Senatusconsulta. Plura igitur 
facta videntur diserte caventia de reprimendo vario 

4 * 

fraudum genere , in maxima morum depravatione 1 
ab avaris testatoribus in detrimentum civitatis ex- 
cogitato. Add. Epitomen 1.1. An in hisce Senatus- 
consultis fuit Orphilianuiu illud , quod laudat Paulus 
R. S. IV. 14. et diversum videtur ab eo , quod 
est in Institt. III. 4r. 

Specialia. Hoc uno tantum loco a Gajo usurpa- 
tur vocabulum hocce. 

Excogitata. Malo sensu de callidis et cum 
fraude conjunctis inventis , quibus non directe 
committitur contra legem , sed servatis ejus verbis 
mens et ratio evertitur ; veluti cum rescinderet 
lex manumissionem fraudulentam in testamento ,. 
excogitatum est codicillis eludere legem ; in lege 
enim prohibitoria verba non ferre interpretationem 
nec testamento contineri codicillos , quorum et 
forma et vis admodum diversa esset. Haec autem 
fraus repressa Senatusconsultis. 

§ 47. Hoc etiam ad peregrinos pertinere , senatus — 
censuit. Conf. §. 37. 

Intelliguntur peregrini in civitate Romana , ex iis 
populis, apud quos etiam in usu fuit manumissio 
in testamento , veluti Athenienses. Hi igitur jure- 
gentium testamentum facientes impune fraudem 
eam poterant committere , cui in civium Romano- 
rum testamentis lex ./Elia Sentia occurrerat. Inter- 
pretatione legis per Senatusconsultum peregrinorum 
jus circumscriptum et civium creditorum commodis 
consultum. Quaesitum fuisse videtur, qualis futu- 
rus sit conditionis manumissus peregrini servus. Ia 
Disput. For. §. 12. laudatur sententia Octavini JCti , 

•cum probet legem Juniam, quae gemis Latinorum 
introduxit, non pertinere ad peregrinos manumis- 
sores. Adde locum Plinii Epp. X. 4. 

Praetor tamen et hunc manumissum humanissime 
in libertate tuebitur, nisi peregrinus , natione Gi ae- 
cus v. c., qualis in Disput. significari videtur , pro- 
vocet ad legem suae civitatis , quae repetitionem 
in servitutem ob causas jure Romano non cognitas 
permiserit aut manumissionem inefficacem fuisse 
probaverit. 

Ex auctoritate Hadriani. An excidit : Divi ? 

Cetera vero jura ejus legis. Jura legis sunt partes 
alicujus legis, jussa et praescripta ejus peculiaria 
continentes ■, sic jus legis in L. 44. D. de adopt. Add. 

Gajus II. 63. ubi sermo de jure legis Juliae. Add. 

§. 87. Quae praecipit lex ./Eliae Sentia de aetate 
manumittentis et manumissi , de Latinis et de dedi- 
ticiorum numero constitutis , usu non veniunt m 
manumisso peregrino. Ceterum verba haec jura 
legis dubitare faciunt , utrum locus pertineat ad 
peregrinos creditores , an ad peregrinos debitores. 

udliae in potestate. Reprehendit Gajum Donellos §. 49. 
Comment. Jur. Civ. II. 20. 2. , quod hanc vocem 
usurpavit de servis aeque ac de liliis familias , nam 
servum esse in dominio ; at vid. II. 244. 245. L. I. 

§. 5. et 6. D. de Pecul. et L. 215. D. V. S. ^ 

Si cognoverimus simul intellegemus. SimilHma 
enunciatio in §. 142. 

Diligenti illustratione et descriptione alterius par- §. 50. 
tis hujus loci, sive personarum eorum, qui sunt 
alieni juris, sive in jure et potestate alterius, lux 

affunditur alteri parti, sive in clara luce ponitur 
status ac conditio personarum eorum, qui sunt sui 
juris , id est, qui jus ipsi in se babent et in sua 
sunt potestate , quamquam aliquando aetatis aut 
animi causa uti ea non possunt, veluti pupilli, et 
furiosi. 

§. 52. Servi dominorum. An potest servus cogitari sine 
domino ? Sane potest. Manumissus inter amicos 
ante legem Juniam liberatus potestate , tamen revera 
servus erat. Ut etiam is est, quem dominus pro 
derelicto habuit, L. 38. ' . 1. D. de Nox. Act. 

Apud omnes peraeque gentes. Peraeque , hoc est , 
aequali ratione ac modo j saepe usurpat hoc voca- 
bulum Gajus, ubi de jure gentium et civili agit. 
Locos adnotat Brissonius. 

Omnes gentes , Add. Epit. I. 3. 1. Jure vero At- 
tico , ut videtur , non nisi causa cognita. Docte 
locum istum exponit Heraldus, Obs. IV. 4. 

Animadvertere possumus , hoc est, videre licet. 

Vitae necisque. Exempla vid. apud Appianum 
de bello civ. I. 98. Plut. in Vit. Coriol. c. 24. Ma- 
crob. Satum. I. 11. 

Potestatem esse, In Institt. I, 9. legitur minus 
recte : fuisse. 

Et quodcunque per servum adquiritur , id domino 
adquiritur. Quamvis rectior sit lectio adquiritur , 
quam adquiri , de qua conf. Cl. Savigny de Jure 
Possess. §. 62., miramur tamen constructionem hu- 
. jus loci, etiam conspicuam in subita transitione o 

numero plurali in singularem. Quodsi Gajus scri- 
bere voluerit , quod illum significasse putamus^ 

nimirum , potestatem vitae et necis juris gentium , 
acquisitionem per servum esse juris Romani, an 
•non locus ad hunc fere modum erit Constituendus 
sed quodcunque per servum adquiritur , id dominb 
adquiri juris civilis est? Nisi malis verba : quae 
quidem — potestatem esse parenthesi comprehensa 
accipere et potestatem referre ad personam , si dicere 
licet, servi ; acquirere ad operas et bona ejus. 

Adde U. 86—89. 

Neque civibus — nec ullis. Gajus secus ac Gicero §. 53. 
nec semper ponit ante vocalem. Distinguit cives et 
alios homines sub imperio P. R. , quod discrimen 
sustulit constitutio Caracallae. In provinciis igitur * 
haud secus atque in urbe , hoc crimen saevitiae pu- 
nitum. ■ i 

Uoc tempore. Signilicat Gajus recentissimam con- 
stitutionem Antonini. Ordinatores Institutt. verba 
Gaji hoc tempore inepte repetiverunt , nam a con- 
stitutione Antonini usque ad Justinianum plus quam 
trecenti anni praeterlapsi erant. - 

Sacratissimi. Argumento est haec vox , Gajum 
haec scripsisse regnante adhuc Antonino Pio , qui 
humanissimi hujusce rescripti auctor fuit. 

. In L. 9. D. ad Sctum Tertull. Marcum Antoninum 
Philosophum sacratissimum principem nostram vocat* 
unde sequitur scriptum esse ejus Commentarium 
ad Senatusconsultum Orphilianum Antonino Pio jam 
mortuo , quod item dicendum videtur de ejus com- 
mentario ad Edictum Provinciale. Yid» L. 11. pr« 

D. de jurisdict. In L. II. §. 26. etiam significat 
Marcum Antoninum. -* - j 

Sine causa. Cognoscere, quae causa justa sit 
Praetoris fuit, Quaestoris ex lege Cornelia de Si- 
cariis, vel, ut tum erat conditio judiciorum publi- 
corum , Praefecti Urbi. 

Teneri jubetur. In Iustilt. puniri; sed rectius 
teneri quod eximie significat : lege et poena teneri. 

Alienum servum. Continetur etiam usufructuarius. 
Ii. I. §, 2. D. ad leg. Cornei, de Sicar. 

Sed et major quoque asperitas. Major hic est, 
quae superat modum, supra quem qui saevierit, 
is tenetur, Qualis intelligenda sit asperitas , sig- 
nificat copiose Ulpianus L. 1. §. 8. D. de Ollic. 
Praef. Urbi. 

Ejusdem principis constitutionem , hoc est, re- 
scriptum, cujus nunc sequitur argumentum. Haec 
igitur constitutio de asperitate temperanda diversa 
fuit a superiore de occisore servi sui. 

Ad fana Deorum , vel ad statuas Principum. An 
bocce rescriptum ( nam Athenis praesertim servis 
hoc moris fuisse videtur, ut docet una cum Tacito 
Annah III. 60, Plutarchus Opp. VI. P. 2. p. 1010. 
ibique Wyttenbachius ) datum fuit ad magistratum 
in Graecia aliquem? Romae jam antea cura hujus 
rei mandata Praefecto Urbi. L, 1. §. 8. D. de Praef, 
Urbi, 

Confugiunt , hoc est, confugere solent tanquam 
ad asylum, nam extrahi nefas fuit, ut remitterentur 
ad magistratum , qui cognosceret. Hinc in lege 
mancipii : ad statuam non confugisse, Vid. L. 19, 
§. 1. D. de ASdil. Ed. et quaestio de jure e E, 17« 
§. 12. Cod. 

Praecepit. Habet vim juris; significat igitur ; 
mandatum aut rescriptum dedit, per quod constituit 
et sanxit. In III. 192. usurpatur de ipsa lege XII 
Tabb. Laudanda hoc loco diligentia ordinatorum 
Institutionum, qui ipsa rescripti verba a Gajo prae- 
termissa ex Ulpiani loco in L. II. D. 1. 4. descrip- 
serunt, ut omnis hic elegans locus magis illustra- 
retur. 

Si intolerabilis — videatur , hoc est , si causa 
cognita apparet. Recte Theophilus : ei fcarj. 

Intolerabilis saevitia videatur. Hoc est inj uria 
non ferenda propter violatam pudicitiam. Theophilus 
recte vertit; vBpiv, quod vocabulum in lege Solonis 
apud Aeschinem in Timarehum p. 30. eximie ad- 
hibetur de vi illata pudicitiae. 

Cogantur servos suos vendere. Utitur Gajus tem- 
pore praesenti , quia sunt ipsa verba rescripti tum 
recens dati. An hic exciderunt librariorum negli- 
gentia verba bonis conditionibus , quae in Institt. 
adjecta sunt ? non videtur ; etiam in Digest. 11. non 
leguntur. Accessisse videntur textui, ut interpre- 
tatio quaedam legis, ad crudelium dominorum frau- 
dem avertendam , qui inviti parentes rescripto 
servos durissimis venderent conditionibus. Ceterum 
conf. Plutarch. 1. 1. et Hemsterhusius ad Lucianum 
I. 277. Mox in foro agitata videtur quaestio de 
hujusmodi servo, an fugitivus haberi possit. Hu- 
maniter respondit negando Ulpianus in L. 17. §. 12. 
D. de Aidil. Edicto. 

lltrumque recte fit. Sentiebat prudens Jurecon-* 
gultus , posse hic occurri a quibusdam , qui dicerent ; 

iujustnm esse rescriptum Antonini , quo dominus 
vel invitus cogeretur vendere servum suum. Solvit 
• igitur hanc difficultatem , defendens justitiam et 
aequitatem rescripti, quod utriqne et domino ct 
servo opitulatur , gravissimo usus argumento ex 
lege Xll de prodigis. Aliud autem exemplum in- 
vitae et coactae venditionis servi ob domini asperi- 
tatem exstat in Ii. I. §. 17. D. de Quaest. 

Interdicitur ad/ninistratio. Sic etiam Ulpianus in 
1. 1. D. de Curat, fur. Ubi non addunt JCti vo- 
cabulum administratio , usurpant ablativum casum 
bonis, ut Gajus in L. 27. pr. D. de Min. et Ulpian. 
Fr. XX , 13. in formula Praetoris , quam exhibet 
Paul. I\. S. IV. 4. §. 8. 

§. 54. j4pud cives Romanos duplex sit dominium , 'nam 
vel in bonis. Vox dominium usurpatur etiam de 
eo, qui tantum in bonis habet. An discrimen in 
foro obtinuit ex omissione rituum et formularum in 
rebus mancipi religiose observandarum et ipso 
tempore atque usu ab hoc vitio purgandarum ? Vid. 
elegans exemplum infra IX. 41. Noli autem con- 
fundere cum , qui in bonis habet , et bona fide 
possessorem , aut bonorum possessorem creditorem , 
de quo III. 80. 

Nudum jus Quiritium. Conf. §. 39 et 167. Itaque 
nudum jus Quiritium, ut vel ipsa vox nudum satis 
arguit, si effectum ejus spectamus, magis in juris 
subtilitate positum fuit , quam in commodis domini 
jure Quiritium bene tuendis. Nihil ei adquirit 
.servus. Vid. II. 88. III. 166. Ulpian. Fragm. 
XIX. 20. 

Eadem juris subtilitas in provinciali solo cernitur. 

Est quidem aut P. Rom. ant Caesaris, cujus, ut ait 
Gajus, possessionem tantum et usumfructum ha- 
bere videmur. V idemur autem de industria addit, 
ut significet diflerentiam revera non esse, existere 
tantum videri. 

Potestatem habere non intelligitur, Yox potestas 
sejuncta ab omni notione Juris Quiritium, quam- 
quam is qui in bonis habet , potestatem non habet 
vindicandi servum IV. 16. , aut donandi eum justa 
libertate. §. 17. §. 35. h. 1. 

Quod jus idem ac quae potestas. In Institutioni- §. 55. 
bus est I. 9. jus potestatis. 

Fere Add. §. 189. ubi videantur . In Institt. ad- 
verbium deest. Latini nominis socii apud Invium 
XLI. 8. liberos suos mancipio dant civibus Roma- 
nis ea conditione , ut manumittantur. 

Viguit igitur etiam apud Latinos et jus vendendi 
et jus noxae dandi proprium , non origine, sed vi 
et forma. Ejus praesertim spectabatur vis in ju- 
dicio domestico. Livius Hist. VI. 20. L. 62. Cod. 
Theod. ( XI. 30. ). Unde Livius VII. 8. patriae 
potestati tribuit Majestatem. Adde Valer. Max. 7. 

7. 5. V 

Qualem nos habemus. Ubi Gajus excitat ea juri$ 
publici instituta, quae ad universam civitatem per- 
tinent, utitur voce : populus Romanus. In privatis 
vero negotiis , quorum usus ad privatos quosvif 
cives pertinet, loquitur prima persona, quam Jus- 
tinianus quippe Imperator in titulo Institt, de patri§ 

potest, inepte repetit. Opponitur: alii homines % 
add. §. 59. eam quae nobis adoptione — neptis 
loco. 

Filios. In Institt. liberos ; Gajus autem filios 
scripsit , quippe in quibus magis cernitur vis po- 
testatis. Mulieres autem apud omnes gentes quo- 
dammodo in potestate et tutela sunt. 

Justis nuptiis procreamus. In Institt. additur ex. 
An hic est ablativus absolutus ? 

Hadrianus edicto , quod proposuit , significavit. 
Frequentes ad eum factae fuisse videntur preces de 
danda civitate et patria in liberos potestate. 

Iladr i anus edicto , quod proposuit. Quandoquidem 
edicto de his constituit , frequens admodum fuisse 
videtur numerus petentium. Quodnam Edicti 
luerit argumentum , non satis apparet ; conjicere 
licet, Hadrianum , tum alia de modo et jure civitatis 
petendae praecepisse §. 95. , tum etiam hac op- 
portunitate monuisse §. 9%. : oportere petentes ci- 
vitatem et potestatem in liberos bene meminisse , 
adqniri hoc jure patriae potestatis talem in liberos 
potestatem , qualem nullus alius populus habeat. 

Nec me praeterit. Dicendi formula Ciceroniana. 
Add. §. 73. III. 76. IV. 24. Brissonius ex nullo 
alio JCto hanc dictionem excitat. Gajus autem ea 
non alias utitur, quam significare volens, id quod 
se non praeterierit , minus recte esse ; quare credi- 
derim , Gajum impugnasse sententiam Galatarum , 
qui potestatem suam in liberos ita interpretarentur, 
ac si a civium Romanorum jure proprio parum aut 
nihil distaret. 

Habet autcin verbum credere quod displiceat ; nami 
Hon potuit de tam gravi re dubitari in ipsa civitate 
Galatarum. Credere autem est ejus , qui sibi per- 
suaserit, putaverit, censuerit; non ejus, qui sci- 
verit certum factum. Si veterum Gallorum , unde 
originem ducebant , instituta sccum transtulerunt in 
novam in Asia sedem , viguit apud oos , haud secus 
atque apud Romanos , jus vitae et necis in liberos 
vid. Jul. Caesar , in Bello Gallico VI. 19. nam locus 
Pauli Apostoli in Ep. ad Galatas C. 4. v. 1 et 2. 
spectat tutelam testamentariam non patriam potes- 
tatem ; jus autem tutoris dandi impuberi filio in 
testamento multum distat a patria potestate , ut os—, 
tendit jus Atticum , ubi idem obtinebat jus , quam- 
quam pater earebat jure vitae et necis et in filii 
pubertate omnem potestatem amittebat , conf. Ae- 
schines in Timarch. p. 44. Plutarch. in Vit. Solon» 
p. 91. A. 

Uxores — Latinas peregrinasve. Intelligendae §. 56* 
tum libertinae, quae manumissione obtinuerunt jus 
I <atinitatis Junianae, tum mulieres natione Latinae, 
tum Latinae coloniariae , quae §,. 79. peregrinorum 
nomine veniunt. Jus autem connubii minime venit 
ex Latinitate y diserte concessum sit , neccsse est, 
tJlpian. Fragm. V. 4. 

Cum quibus connubium habeant , hoc est, qui- 
buscum populus Romanus societatem ita inivit, ut 
mulier peregrina civi Romano nupta ipsa Romana 
evaderet. Conf. Liv. Ilist. 38, 36. 43, 3. et de 
tempore Caesarum Ulpianus Fr. 11. Concedeba- 
tur autem praesertim in gratiam militum vetera- 

norum. Notum est in foederibus Graecorum imyz- 
pittv didovou, cuin paciscentes populi invicem sibi 
tribuunt jus Connubii. 

Connubiurn id ejficit. Connubium est uxoris juret 
ducendae facultas, Uip. Y. 4. 

Est jus reciprocum concessum, tum civibus Ro- 
manis nuptias justas civiles contrahendi cum mu- 
lieribus ex populis foederatis , tum civibus ex 
iisdem populis ducendi uxores Romanas casque li- 
berosque justos recipiendi in jus suae civitatis. Add. 
§. 77. an mulier et civis Romana istiusinodi justo 
matrimonio omnia amitteret pristina jura , non salis 
nobis liquet. 

Sed in potestate pati is sint. Pro set jam in adno- 
tatione nostra conjeceramus sed et. Sint h. 1. sig- 
nificat motum in locum et constitutionem alicuju9 
rei. 

V eteranis quibusdam. Non sunt certi quidam , 
sed genera cohortum honeste missarum uno tempore 
stipendiis emeritis. 

Concedi solet connubium. Non opus hic erat pac- 
tione aliqua cum populo , unde peregrini essent 
oriundi , sed ipsis veteranis civibus Romanis hoc 
Caesarum benevolentia privilegium indulgebatur , 
ut quas uxores duxerint, has eodem jure duxerint, 
ac si jam connubium iis fuisset. 

Quas primas post manumissionem. Ne beneficium 
connubii concessi latius pateret, plerumque cautum 
fuisse videtur , tum ut hocce cum peregrina La- 
tinave matrimonium non prius iniretur, quam post 
honestam a militia missionem , tum ut husce nuptias 

primas contraherent , ne beneficium pertineret a<i 
liberos , antea natos ex alia muliere. Reperiuntur 
tamen in recentissime inventis honestae missionis 
tabulis ( in Museo Rhen. IV. 3. p. 383 ) exempla, 
ubi veteranis peregrinis civitas datur et ipsis liberis 
posterisque eorum et counubium cum uxoribus quas 
tunc habuissent , cum esset civitas iis data , aut si 
qui coelibes essent, cum iis, quas postea duxissent, 
duntaxat singuli singulas. 

Ex eo matrimonio nascuntur. Matrimonium hic 
opponitur justis nuptiis. 

In potestatem parentum fiunt. Recte in hic con- 
struitur cum Accusativo ; nam fiunt habet motum 
in locum. Vide tamen §. 107. Gajus nusquam usur- 
pat, nisi h. 1. Potuisset usurpare hunc locum CK 
Klenze , in doctissima adnotatione de hac praeposi- 
tionis in potestate , ad Fragm. Leg. Serviliae, p.23. 
not. 8. Gajus in IV. §. 153. habet : esse in posses- 
sionem. 

Abstinere debemus. Efficacius , quam quod in §. 585. 
Institt. est : abstinendum est. 

Abstinere neutraliter positum , quo eodem sensu 
etiam est in Collat. legg. Mosaic. in fragm. Ed. 
Dioclet. tit. 6. et in L. 12. §. 3. D. de Ritu Nupt. 
Significat h. 1. religioni ducere et abhorrere a tam 
nefariis coitionibus non propter cognationem , nam 
in adoptione eadem est vis vetiti , sed propter vio- 
latum sanctum nomen parentum et liberorum. Add. 

§. 63. De aliis conjunctionibus dicitur prohibere et 
non licere. 

J) r cc inter eas connubium est. Singularis est h. 1. §. 59, 

vis vocis connubium. Significare vult Gajus omneirt 
notionem licitae conjunctionis hic adeo remotam 
esse , ut nec de nuptiis nec de matrimonio jure 
gentium cogitari liceat. In Institutionibus omittitur , 
quia jus connubii tum non amplius, nt aetate Gaji, 
sejungebatur a jure civitatis, nuptiaeque co&trahe- 
hebantur cum omnibus , qui in imperio Bomano 
essent. 

Tales personae coierint. Coire , et coitus in § . 64 
et 84. malo sensu. Ulpian. Fr. XVII. I. bono 
utitur , et Paul. Ij. 24. D. de don. inter vir. et uxor. 

Parentum liberorumve locum inter se obtinent. 
Locum obtinere dicitur de ipsis naturalibus paren- 
tibus et liberis. Mox parentum liberorumve loco sibi 
esse dicitur de adoptatis. In Institt. I. 10. §. 2. 
additur de amitis et materteris , quae parentum loco 
habentur , quare et dissoluta adoptione non licere 
videtur adoptivi patris sororem sive amitam ducere. 

Per adoptionem. Mox adoptione. Eodem re- 
dit. h. 1. 

Etiam dissoluta adoptione idem juris maneat. 
Praecipit hoc et jubet sensus honesti, et ut recte 
Theophil. Instit. 11. §. 2. pude/aciat quondam adop- 
tivum patris et avi appellatio. Add. L. 14. §.2. D. 
de rituNupt. Nec tamen negandum in L. 13. D. de 
adopt. universe contrarium doceri. Recte autem 
Cujae, ad eam legem urget vocabulum fere, et hoc 
ipsum vetitum testimonii loco adfert. 

§. 60. Ex transverso gradu et Ulpian. Fragm. V. 6. non 
tanta , i. e., non tam late patens. 

§. 61. Eodem — eadem — alterutro. Hoc est, sive 

consanguinei sunt, sive uterini. Videtur Gajus sig- 
nificare voluisse differentiam juris Romani et Attici; 
nam Athenis sororem consanguineam ducere licuit. 
Suffecerit laudasse Cimonis et Elpinices nuptias, 
vid. Nepos in Vita Cimonis, cap. 2. 

Si ego emancipatus fuero. In Institt. additur 
exemplum , quod h. 1. omittitur , petitum ex alio 
Gaji loco , qui est in L. 17. §. 1. D, de Ritu 
Nupt. 

Claudius Caesar Neronem adoptare volens generi 
loco, filiam suam aulea alii in adoptionem dedit. Vid. 

Dio Cassius. Hist. 60, 33. 

Ratio vetitarum nuptiarum inter adoptivos non 
magis quaerenda in honestatis sensu et necessitudo 
nis gravitate , quam in ipso jure agnationis. 

Fratris filiam uxorem ducere licet — in usum ve- § 62. 
nit cum Claudius fratris filiam uxorem duxisset. 

Add. Ulp. Fr. V , 6. Sucton. in Vit. Claud. c 26. 

Tacit. Anual. XII, 5. 7. Locus in Epitome Gaji 
1 , 4. 3. misere est interpolatus. Fuere igitur hae 
nuptiae summo jure , conti a mores civitatis , licitae, 
donec Diocletianus jus vetus ante SCtum restituens 
istas denuo sustulerit , L. 17. C. de Nuptiis, cui adde 
L. ult. Cod. de Incestis, ubi haec conjunctio Athe- 
nis honestissima et saepius necessaria habita sceles- 
tissimum vocatur contubernium ; constitutiones vero , 
quae istud turpissimum consortium permiserant , 
notantur ut impiae. Ceterum SCtum Claudianum 
non pertinuisse ad Provincias et L.55 §. 1. de Ritu 
Nupt. de jure in Provinciis intelligcndum esse, acute 
animadvertit Noodtius laud. a Cl. Voorda, Thes. 
Coutrov. Dec. III , 6. 

Sororis filiam uxorem ducere non licet. Ut fra- 
tris naturalis sic etiam adoptivi filiam duci potuisse, 
non licet dubitari ; sed videntur fuisse , qui inter- 
pretando Senatusconsultum proferrent ad sororum 
filias. Igitur vetitum , ut intelligeretur SCtum in- 
vitis moribus factum , strictae fuit interpretationis , 
atque huc pertinet Nervae constitutio apud Dion. 
Cassium LX VIII, 2. In Jure Attico et hae nuptiae usu 
frequentatae fuerunt. Exempla apud Demosthe- 
nem, in Orat, in Spudiam p. 1028 et apud alios 
auctores. 

Amitam et materteram uxorem ducere non licet . 
Et hoc loco disjunctive accipiendum. Haec est 
cognata , illa etiam agnata ; nec licet , etsi adoptione 
tantum nohis conjunctae sunt, L. 17. D. de R. N \ 
vetat honesti sensus- An soluto vinculo adoptio- 
nis liceat , dubitamus ratione habita amitae , vid. 

§• 59. 

§. 63. Item eam , quae — • nurus aut privigna aut nom 
verca fuit. Apud Athenienses vero tam exigua erat 
vis ailinitatis in nuptiis , ut Callias apud Andocidem 
in Oratt. p. 67. non dubitaret repudiata uxore, 
matrem ejus , murum suam, ducere uxorem; nec 
dicas, apud Ciceronem in Orat, pro Cluentio c. 5. 
Sassiam genero suo legitime nupsisse videri ; nam 
docet Cicero, unicum hoc esse incredibilis et inau- 
diti sceleris exemplum, nec necesse fuit, ut istius- 
modi matrimonia lege vetarentur, quippe satis im- 
probata moribus et jure pontificio, quicum omnis 
nuptiarum ritus valde conjunctus fuit. An lege 
.Papia Poppea cautum fuerit de nuptiis propter 

affinitatem vetitis , ut ex 1. 14. §. ult. , de Rlt. 

Nupt confecerit Heineccius in Commentariis, dubi- 
tamus. 

Eadem duobus nupta esse potest. Nubere h. 1. et 
§. 69. etiam dicitur de matrimonio jure gentium. 

Civis Romana etsi proprie tantum civi nubit , ta- 
men non sine poena bigamiae duos maritos pere- 
grinos aut Latinos habebit. 

Nec ob id in potestate. Nonne Latinitas postulat : §. 64. 
et ob id in potestate ejus non sunt? 

Quales sunt ii quos mater vulgo concepit. Com- 
parantur igitur liberi ex istiusmodi nefariis nuptiis 
procreati cum spuriis , quamvis revera non sint 
spurii ; constat enim palam de patre , et aut inces- 
tuosi sunt, aut adulterini , aut injusti, sed eadem 
est omnium conditio quod attinet ad patriam po- 
testatem. 

Nam et patrem habere non intelliguntur . Displi- 
cet comparatio haec , quia de vulgo conceptis nulla 
prorsus potest esse dubitatio , quin jure civili pa- 
trem non habeant, qui idem vix naturaliter demon- 
strari queat. 

Incertus. Ob causas a Theophilo vere magis quam 
decenter additas, opponiturquc matri, quia semper 
certa est, ut ait Paulus L. 5. D. de in jus voc. 

Spurii a Graeca voce. An a arSpof satus, ut op- 
ponantur natis ex matre , quam pater duxit iri yvyciav 
raiJuv apoTy , ut est in formula , vid. §. 29. ? An in 
professione natalium spurii , qualem profitebatur 
mater itt L. 29. D. de Probat, apponebantur siglae 
$. P, pro sine pctire , atque hinc repetenda vocis 

origo ? Docta est de hac voce aduotatio Q, Creuwri 
tu Libro, Antiquitates §.73. 

§. 65. Adhibuere haec Gaji verba in suos usus ordi- 
tiatores Institutionum ad finem tituli de Nuptiis , 
ubi apposuere locum de legitiinationc liberorum na- 
turalium , cui quaedam intercedit necessitudo cum 
causae probatione , efficiente utraque patriam potes- 
tatem. 

§. 66. Civem Romanum ex cive Romana. Nam filius 
in matrimonio contracto ex lege ./Elia Sentia matris 
sequitur conditionem, idque significatur Senatus- 
consulto Hadriano auctore juris gentium regulam 
restituente §. 30. 76. 80. 

Aon habebit in potestate. Nempe quali utuntur 
Soli cives Romani. §.55. 

Simul ergo eum in potestate habere incipit. La- 
tinus hic simul cum ipsa civitate acquisita etiamr 
adquirit jus patriae potestatis in filium , qui cum 
Sui juris esset, nunc alieni juris fit §. 29.; quare 
licet denuo quaerere , quae fuerit interea conditio 
hujuscemodi filii civis Romani ? debuitne mater ei 
petere tutorem ? an tutorem habuit legitimum pa- 
tris manumissorem? fuitne spurius quamquam natus 
e matrimonio non quidem legitimo, sed jure gen- 
tium tamen justo? Locus autem hicce, ubi nihil 
dicitur, quod non sponte sua jam sequitur ex §. 29., 
vix satis aptus est sequentibus , ubi unice sermo 
est de causae erroris probatione , nisi Gajus certo 
ordine significare voluisset diversas causas , quibus 
patria potestas facto aliquo posteriore adquiritur. 

Cons. . . . Non videtur in hoc vocis fi-agrnento later* 


Digitized by Google 


69 — 


cpud consilium ; nec discimus ex §. 29., «ausae 
probationem fieri apud consilium. 

Per ignorantiam. Bis usurpatur de cive Romano; §. 67. 
in §. 70. per errorem , etiam apud Ulpianum Fr . 

VII, 4. Aninterest? Non videtur , quia civi, qui 
per ignorantiam duxit , permittitur causam erroris 
probare. 

Cum eam civem Romanam. Perspicuitatis causa 
pro quam civem , ut est in §. 69. peregrino , quam. 

Ex allato exemplo apparet, aut non publicas fuisse 
tabulas natalicias, aut negligcntius redactas. 

Ne quidem civis Romanus. Conf. §. 87. 128. 
Ulpian. X , 3. 

Si inter patrem et matrem. Patrem intcllige ci- 
vem Romanum. 

Ad patris conditionem accedit. In §. 80. accedere 
cum dativo ; in § . 56. patris conditionem sequantur. 

Ex SCto permittitur causam erroris probare. An 
excidit ei post permittitur ? vid. §. 68. Quaeritur i 
ex quo SCto ? nempe ex eo , quod legem jEliam 
Sentiam amplilicavit et erroris causae probationem 
permisit, et a SCto in §. 31 Pegaso et Pugione con- 
sulibus non diverso. Conf. laud. §. 31. 

Ex eo tempore. Hoc est , quando is , apud quem 
causa probata est , id ita esse pronuntiaverit, ut 
est in §.29. Filiusigiturhic.ee quasi agnascitur patri 
suo rumpitque ejus, quod fecit, testamentum. Vid. 

II , 142. Apud Ulpian. VII, 4. ex eo , supple tempore. 

Idem juris est, si eam per ignorantiam uxorem 
duxerit, quae. Supple ex superiore loco: cum eam 
civem Romanam esse crederet. Nam si hanc , aut 

peregrinam tamquam Latinam duxit, non erit locus" 
erroris causae probationi. 

Risi quod uxor non Jit civis Romana. In singu- 
lari hac causa pater in potestate habet filium ex 
uxore natum, quae numquam civitatis Romanae fieri 
potest particeps. 

68. Item si civis Romana — idem juris est. Non 
varietatis causa et promiscue Gajus item et idem 
jwis usurpat : item significat identidem novam le- 
gis particulam ; quare a §. 70. non inchoare debet, 
ut nobis videtur , nova paragraphus. 

Permittitur ei, hoc est, civi Romanae. 

Et ita Jdius quoque et maritus. At filius nonne 
natus est civis ? 

Si peregrino tamquam Latino — nupta sit, nempe 
per errorem. Nuptiae autem civium Romanarum 
cum Latinis videntur satis frequentes fuisse. 

Quid autem juris erit, si Latino tamquam civi 
Romano nupserit? silet Gajus. An excidere verba: 
aut Latino ante: peregrino? 

De hoc. An intelligitur : casu 2 

Specialiter. Hoc est , expressis et disertis verbis 
hunc providet casum , nimirum , de erroris causae 
probatione nato anniculo ex patre peregrino Latinove , 
quem mater civis crediderat esse civem. 

Aliquatenus. Hoc additur, quia maritus hicce 
numquam ut in superiore exemplo peregrinus aut 
Latinus evadere potest civis. 

Quod scilicet. Ingrata enuncialio ; scilicet su- 
perfluum est. Yid. 67. in fine. 

Et ideo Jilius , qualnvis Jiat civis. At natus est 
statim civis a matre Romana , quare quaerere licet , 

<piid hic opus fuerit causae erroris probatione cura 
neminis conditio melior fiat? An ea fuit probationis 
efficacitas , ut filius veluti legitimatus in jura familiae 
veniret? 

Si Latino peregrino , quem Latinum esse crederet — §. 69. 
potest — filio nato , causam erroris probare. In hu- 
jusmodi causa diligenti profecto opus erat cognitione 
et gravibus argumentis , quare crediderit ; 'ne fraus 
fieret legi et peregrini dolose irreperent in jus civi- 
tatis. Credere autem in omni hoc loco significat falsa 
opinione et errore inductum fidem habere. Latinus 
Latina , semper sunt h. 1. Latini Juniani. Error est 
error facti. 

Filio nato. In superiore loco in §. 68. pr. et ita 
filius quoque et in fine ejusdem loci: et ideo filius , 
de quibus natis ex isto coitu nullus fuerat sermo. 

In omni autem causae et erroris causae probatione 
haec est conditio plane necessaria , ut natus sit filius 
filiave. Cernitur ubivis summus lavor honestorum 
matrimoniorum civitatis praemio excitandorum et 
studium amplificandi civium numeri ut vexatae bellis 
civilibus reipublicae succurratur. 

Civis Rom. qui se credidisset Latinum. In hoc §. 71. 
errore versari potuit servus triginta annis minor, 
manumissus testamento domini obaerati , nescius le- 
gem /Eliam Sentiam in honorem defuncto debitum 
et in gratiam onerum ab herede necessario susci- 
piendorum sibi tribuisse jus civitatis. 

Tamquam si ex lege JElia uxorem duxisset. At 
cum credebat se esse Latinum, profecto duxerat ex 
lege filia Seutia, Itaque non video, qui hic opus 

fuerit fictione benevola legis, ac si duxisset ex lege 
./Elia Sentia. Quamquam non placet illud tamquam si y 
valde tamen usurpat Gajus. 

Qui — cives Romani — peregrinos se esse credidissent. 
Veluti natus e patre cive Romano et matre pere- 
grina est peregrinus , donec causa probetur , illum 
latuisse patrem suum. 

Ex Senatusconsulto. Yid. §. 67. §. 31. 

§. 72. Quaecunque de /dio — et de filia intelligemus. 
Interpretatione adjuvat JCtus legitimum verbum 
filius. Conf. §. 45. add. §. 74. in fin. 

§. 73. Quantum ad erroris causam — nihil interest cu- 
jus aetatis filius sive filia sit. 

SCtum igitur bic secus ac lex ASlia Sentia , quae 
tantum cavit de causae probatione, non exigit, ut 
infans jam attigerit aetatem unius anni. 

Nec me praeterit. Verba haec argumento esse 
videntur, Gajum impugnasse opinionem eorum, 
qui rescriptum quoddam Hadriani objicerent sen- 
tentiae suae de causae erroris probatione ; ac si et 
haec aeque ac causae probatio a Latino in §. 29. 
facienda, non piius efficax esset, quam filio anni- 
culo nato , nisi dicat aliquis interesse , uter errans 
Latinus Latinavc , an civis Romanus Romanave sit; 
in Latino requiri anniculum , ne erroris causae 
probatio magis prodesset ei , quam ipsa causae 
probatio in § 29. 

Tamquam , id est, ac si. 

Item peregrino . Nova particula ; vis Scti per 
rescriptum Antonini prolata ad ipsum peregrinum , 
cui permissum in singulari casu erroris causam 

probare , quod ceteroquin solis civibus et Latinis 
licuit. 

- Uxorem duxisset. Nempe civem Romanam , quae 
pci^gnorantiam se peregrinam esse crediderat et vi- 
rum in errorem induxerat. 

. Filio nato. Cive Romano, nam ejusdem condi- 
tionis est ac mater. i 

Alias , hoc est , alia quadam via ac ratione. 

Cum quaereretur. Dubitabatur, an novus hicce 
civis pater filii peregrini nati e matre cive Romana , 
quae in conditione sua errasset, causam probare 
posset ; dubitabatur propterea , quia causae proba- 
tionis beneficium solis civibus concedebatur, neque 
in errore fuerat peregrinus, sed uxor, quae, ut 
conjicere licet, morte impedita erat, quominus ute- 
retur in gratiam mariti et filii jure §. 68. A 

. Rescripsit Imperator Antoninus. Nempe Pius 
florens, ut videtur, cum Gajus in hisce Commen- 
tariis occupatus erat vid. 53. 

Perinde — atque si. Videntur fuisse verba re- §. 74. 
scripti; atque est solenne. 

Eum. Nempe hunc recenter civem factum uxore , 
quae in errore fuerat, jam antea mortua et super- 
stite filio ob non probatam neque a matre neque 
post ejus obitum , ut licuerat, a patre erroris causam 
peregrino relicto, nec simul cum patre civitatem con- 
secuto. 

Ex quo. Rescripto ? 

Etiam peregrinum. Nempe in singulari causa 
modo significata. 

Contrahere videtur Gajus singulari diligentia, §. 75« 

in repetitis verbis quae saepius diximus conspicua , 
ea quae copiose docuit de erroris probatione et ad 
generalem lianc regulam revocare , nimirum : ma- 
trimonia inter cives Romanos et peregrinos , qui- 
buscuin non sit jus connubii neque error interve- 
nerit, contracta id efficere , ut liberi nascantur pe- 
regrini et deteriorem sequantur conditionem ; sin 
vero probari posset, alterum in alterius conditione 
errasse , probationem causae erroris admitti et con- 
trahentes cum liberis in civitatem recipi jusque 
patriae potestatis nancisci. 

§. 76. Uxorem duxerit. Nempe civis Romanus eam , cui 
ipsi est jus connubii. Vid. §. 56. 

Justum matr imonium. Conf. Ulpian. V , 2. Synon. 
sunt justae nuptiae in §. 55. 

§. 77. Si civis Romana peregrino. Nempe ei, cui est 
jus connubii, quo efficitur, ut Illius ad patris con- 
ditionem accedens nascatur peregrinus. 

Justus filius. Vox igitur justus h. 1. latius patet 
et significat etiam eum , qui jure summo civili r'/*— 
justus est. 

Senatusconsulto auctore Hadriano. Animadverte 
historiam juris hujus loci. Natus e patre pere- 
grino et matre cive Romana , connubio non in- 
terveniente , sequebatur conditionem matris se- 
cundum juris gentium regulam §. 83. et L. 24. 
D. de stat. hom. idque etiam juris erat in fili» 
nato e patre Latino et matre cive Romana , vid. 
§. 30. , praecipiente Scto. Conversum hoc jus lege 
Mensia , qua cautum , ut ex alterutro peregrino sive 
. patre sive matre natus deterioris parentis conditionem 

sequeretur et injustus ac vulgo conceptus haberetur» 
ratione matris. Voluit plebisciti auctor, ut videtur, 
intra certos fines revocare jus civitatis, ne temere 
peregrinorum filiis patri faventibus tribueretur. Miti- 
gatum legis Mensiae praescriptum hoc Scto ac cau- 
tum, ut natus peregrinus quidem esset, sed justus 
parentum filius haberetur , utpote progenitus ex 
matrimonio, quod careret quidem jure connubii sed 
tamen secundum leges moresque peregrinorum esset 
justum. Add. §. 92. 

Quod voluit Hadrianus hujusmodi filium fore jus- 
tum , non potuit hac in re favere peregrino , ad 
quem vis ejus Scti non pertinebat, sed matrem tan- 
tum spectare , quare quaerere licet , quid filii in- 
terfuerit , habita ratione matris, utrum, quum 
careret omnimodo jure civitatis, justus an injustus 
diceretur? An consuluit fortasse mulieribus, ne 
videantur vulgo concepisse? vid. §. 92. 80. 31. 

Attingi videtur h. 1. mens ac sententia legis §. 78. 
Mensiae , quam diserte laudat Ulpianus V , 8. et 
cujus necessitatem hic demonstrare voluit Gajus. 

Sed etiam qui Latini nominantur. Significare vir- §. 79. 
detur Gajus, vim legis Mensiae non tantum perti- 
nuisse ad peregrinos populos universe, sed etiam ad 
Latinos ; ne vero voce Latini in errorem inducere- 
mur ac crederemus eos etiam intelligi, de quibus 
cavit Sctum in §. 30, addit: 

Sed ad alios Latinos , qui proprios populos pro- 
priasque civitates habebant. Inteliigit Gajus histo- 
riam juris publici ante legem Juliam respiciens 
priscos populos Latii Latinos dictos , qui peregrini 

vocantur §. 29. 56. et hoc ipso loco; quamquam 
socii deinde fuerunt Latini nominis sed jure con- 
nubii, ut videtur, carentes. In horum igitur re- 
giones Romani olim colonias deduxerant §. 131. , unde 
Latini coloniarii in §.22., tamquam alterum genus, 
ad quorum similitudinem conformatum denique ter- 
tium genus, Latinorum Junianorum. 

Froprios populos. Vox populus angustiorem hic 
obtinet significandi potestatem , nt Cicero loquitur 
de omnibus populis unius Siciliae , Act. 1. in Verrem, 
c.2.; quare scriptores Romani , ubi de imperio Ro- 
mano eximie sermo est, semper usurpant soleDne 
hoc, quod passim apud Gajum : Populus Romanus , 
Magistratus P. R. , Proviucia P. R., vectigalia P. R. , 
sub imperio P. R., civis Romanus. 

Ceterum e jure privato Latii sive populorum et 
civitatum Latinorum communi illustrem locum de 
sponsalibus excitat Gellius N. A. IV, 4. 

. Habebant — erant. Utitur Gajus tempore prae- 

terito , quia jam lege Julia A. U. C. 665. civitas 
sociis Latinisque erat donata , iique non amplius 
. peregrinorum loco esse poterant. Quare lex Mensia . 
quam Gajus hoc loco historice persequi videtur, lata 
fuerit necessc est ante legem Juliam. 

§. 80. Eadem ratione. Quod conjecit Husclikius 1. 1. 
p. 174. eadem ratio facit , dubito an rectius sit. 

Ex contrario — ex Latino. Nempe Latino Ju- 
niano , <le quo Sctuin in §. 30. Hunc igitur veluti op- 
ponit priscis hominibus Latinis veteris Latii , de 
quibus lex Mensia. 

Qui nascitur , civis Romanus nascitur, lluschkius 

Ut c. R. nascatu? ; at vid. adn. sup. 

Fuerunt tamen qui putaverunt. Elegantius dixis- 
set putarent. Est jam tertium exemplum contro- 
versiarum in illustriore hoc loco de causae probatione 
a Jctis agitatarum , conf. §. 73 et74. ; improbat Gajus, 
ut vel adverbium tamen satis significare videtur , dis- 
sentientium opiniones. 

Per legem yEliam Sentiam et Juniam. Hoc est , 
non Legibus ipsis sed vi et interpretatione utriusque 
legis ficticium quoddam jus connubii admiserant 
inter istiusmodi Latinos et cives Romanas filios- 
que idcirco justos nasci et ad patris Latini accedere 
conditionem. 

Connubium dari, id est, concedi , ut in §. 57. 

Semper connubium efficit. Repetuntur ex §. 5Gi 
Aliter vero contracto matrimonio , lioc est , in ceteris 
omnibus matrimoniis non contractis ex lege jElia 
Sentia, receptam juris gentium regulam observari. 

Hoc vero ridiculum est. Sic Huschkius, ingeniose, 
sed, ut videtur , nondum recte , tum ob §.30. , ubi idem 
laudat Sctum ut inveteratam sententiam et diu recep- 
tam abrogans , add. Ulp. III , 3. et adn. ad §. 30. tum 
ob Sctum ipsum, quo profecto non opus fuisset, si sen- 
tentia per se ridicula fuisset visa, tum ob allata e Brisso* 
nio voc. ridiculum exempla , quae nihil probant quippe 
in quibus nullum est , ubi Jctus immodeste alterius 
sententiam contrariam ridiculam vocat , tum denique , 
neque hoc negligendum , quod Gaj us non in ej usdem § 
initio et fine idem monuisset in re tam parum dubia i 
ut dissentire ridiculum esset. An latent in lacuna , -* 
ut supra diximus , transposito adverbio sed? 

Matris conditionem sequi. Ulpian. in L. 24. D. 
.de stat. hom. matrem sequi. Conditio tantum signi- 
ficat statum civitatis, non familiae, in quem spurius , 
etsi matris cognatus proximus L. 4. D. Unde cog- 
nati , non potuit recipi. • , 

Hoc jure utimur ex Senatusconsulto , quo. Husch- 
kius : h. j. u. quod et Senatusconsulto — significa- 
tur. Praeclare hoc ad conciliandam conjecturae 
suae probationem, ac si praeter Sctum etiam ali- 
unde satis constaret de jure, quod dissentientes frustra 
inpugnasscnt. 

V t — ex Latino et cive Romana. Huschkius sup- 
plet quoquomodo , quod Gajo valde frequentatum est 
vocabulum. 

§. 81. Etiam illud Scto. An idem significatur ac modo 
laudatum ? ita videtur. Mirum autem , opus fuisse , 
ut Senatusconsultum hac de re caveret. An pertinuit 
de nuo ad describenda jura patronorum , ad quos , ut 
ipsius Latinae , sic etiam liberorum ex peregrino na- 
torum bona in morte redibant ? 

§. 83. Nec juris gentium regulam. Heffterus num eam , 
non , ut in edit, legitur , nam ; Huschkius ne id- 
que recte propter potestatem verbi animadvertere , 
hoc est, videre, ut vis est vocis in §. 142. juris gen- 
tium regulam hanc Ulpianus L. 24, D. de stat, 
homin. legem naturae vocat. Opponitur juris ci- 
vilis regula in II , 114. 

Lex aliqua. Ulpianus I. L lex specialis. An 
cogitavit forte legem Mensiam ? 

§. 84. Ecce enim. Frequentatur haec dicendi formula 


Digitized by Google 


- 79 - 

inadferendis subitis exemplis, add. §. 193. II, 285. 
L. 49. D. de Furtis, L. 9. §. 7. D. de A. R. D. 

Senatusconsulto. ScUun laudat Gajus, quippe 
quod legis vicem obtinet , add. §. 5. De Senatuscon- 
sulto ipso Claudiano lato A. U. 805. add. §.91. §.160. 
qui loci bene animadvertendi , nam quod Metum 
Tacitus Annal. XII , 53. Imperatori Claudio , idem 
Suetonius Vespasiano tribuere videtur in Vit. c. 11. 

Poterat. Tempore praeterito , quia Hadrianus 
mutavit, ut mox poterant in §. 85. 

Alieno servo coierit. Coire cum dativo construi- 
tur h. 1. ut evitetur duplex ablativus , vid. etiam 
§. 91. In § seq. construitur cum praepositione cum 
ancilla coierit et in §. 160. 

Volente domino , hoc est, non invito, non de- 
nunciante §. 91. atque adeo consentiente, ut apud 
Tacitum 1. 1. sin consensisset dominus. 

Ipsa ex pactione libera permanere , sed servum 
procreare. Fuit temperamentum legis durae , quae 
domino dabat potestatem vindicandi in servitutem 
mulierem liberam. Promittebat turpis istiusmodi 
mulier pro libertate sibi promissa se , quod pa- 
reret domino servi, tamquam libidinis et libertatis 
pretium esse tradituram. 

Libera permanere. Fiebat autem , ne turpis res , vel 
consentiente domino , prorsus inpunis esset , liberta 
domini , unde ancilla vel liberta ex Scto Claudiano 
apud Paul. Sentent. IV, 10, 2. cui add. II, 21. A. 
Apud Tacitum 1. 1. refertur ad Patres de poena fe- 
minarum, quae servis conjungerentur, statuiturque, 
ut ignaro domino ad id prolapsae in servitute ■, sin 

consensisset , pro libertis haberentur. In fragm. 
de Jur. Fisci §. 12. vocantur libertae — beneficio 
conjunctionis effectae. Cl. Voorda in not. MS. 
ad Pauli R. S. 1. 1. existimat, cavisse Sctum , ut 
liberi ex hoc coitu nati libertinae essent conditionis. 
Procreare h. 1. dicitur de muliere , sicuti etiam in 
L. 1. §.3. D. ad Sctum Tertull. et etiam simplex 
creare. Vid. Burman. ad Phaedri Fab. I, 6. Con- 
cipere in I». 220. de V. S. et pcucre ( ut Graecum 
rixreiy ) de viro certe apud poetas. 

Quod — convenerit , — ex Scto ratum esse jubetur . 
Pactuin igitur hoc, quamquam per se nudum et in- 
efficax , coulinnatur Scto efficitquc obligationem et 
actionem. 

Iniquitate rei. Quae profecto tanta fuit , ut vix 
intelligam , qui Senatus ipse vim dederit pacto , per 
quod mater, a cujus persona aberat omnis notio 
potestatis, venderet partum, tamquam rem in com- 
mercio j nec mirum iniquitatis puduisse Caesarem 
auctorem humanissimi rescripti quod est in L 18. 
D. de statu honi. add. etiam 111, 73. In III, 25. 
iniquitates num. plurali , et adjectivum iniquum 

III , 40. 

Inelegantia juris , hoc est , inconstantia , in- 
consequentia et sui repugnantia , quando aliquid 
invaluit, quo jus ipsum in tuenda aequitate et jus- 
titia sibi non constare videtur. Vocabulum autem 
hocce , quamquam ad indolem sermonis Latini tam 
bene conformatum , atque inelegans in III , 100. , 
eodem sensu usurpatur , tamen in Lexicis non videtur 
repe r iri. 

Hadrianus —restituit . Qua forma ? au Scto'? pac- 
tioni Scto Claudiano licitae omnem ademit vim ad 
eum modum , ut dominus non amplius ex pactione 
hac legitima actionem haberet contra mulierem in 
pacto non stantem et partum tradere negantem. 

Quum ipsa — libera permaneat. Permanebat autem 
libera , sive voluntate domini coitum cum servo per- 
mittentis , sive vi pactionis , unde eam tantum par- 
tem efficacitate sua destituerat Hadrianus , quae erat 
de partu tradendo pro servata libertate matris do- 
mino. .ifoihtno» liiout iori 

it Nam ea lege.. Locus, hic. plane respondet supe- §. 85. 
riori ; ut §.84. exemplum e Scto Claudiana attulerat 
de servo nato ex muliere- libera, sic hic exemplum 
aiTert de libero nato ex muliere serva. In §. sup. 

. sermo est de servo alieno , hic de serva aliena. 

Ea lege. . Pronomen demonstrativum ea significat 
satis legem certam modo jam laudatam , non novam 
aliquam, quae nunc demum laudatur. In voce ea 
.non potest latere nomen proprium legis. Qui hic in- 
geniose conjecerunt : Mensia lege , non satis animad- 
vertisse videntur, numquam praeponi nomen pro- 
prium legis aut Sctj * hinc lex Junia, lex /Elia., 

■ Sctum Pegasianum , Claudianum, non contra. 

lutelligendum videtur Sctum Claudianum ; lex 
vocatur, ut jam diu ante Tacitus Sctum Macedo- 
nianum legem vocaverat, et Scia Orphitianum et 
.Tertullianum in L. 7. D. de capit, minut. leges au- 
diunt. . ..... 

Argumentum praeterea hujus loci tam bene con- 
venit in Sctum Claudianum , atque alienum est a 

lege jElia Sentia , quae de civitate et causae pro- 
batione , non de poenis libidinis cavet. Quod viri 
docti in notis conjiciunt : ex diverso ex lege jElia 
Sentia ex ancilla, nolimus ferre in auctore, de quo 
tam praeclare meriti sunt. 

Quam credebat liberam esse. Usu itaque veniebat 
etiam hoc loco species quaedam causae probationis , 
ut aliquando succurreretur errori viri. 

Masculi nascuntur. Sctum hic differentiam quam- 
dam sexus in liberis natis posuerat, qualis juris 
Romani indoli semper fuerat contraria. 

Coierit — liberi sunt. Et cives Romani, sed non 
in patria potestate. 

Coierit. Nam etsi de uxore ducenda cogitasset , 
tamen matrimonium cum ancilla errore contractum 
ne jure gentium quidem justum fuerit; secus est in 
ea, quae dediticiorum numero est in §. 67. 

Si vero feminae. Feminae latius patet , quam 
mulieres , quae magis eximie sunt feminae aetatis 
perfectae sine adjectione verborum perfectae aeta- 
tis , ut §. 90. §. 184. §. 193. §. 144. et L. 14. §. 7. 
D. de ,/Edil. Ed. In constitutione prima Majoriani 
adjecta Tom. VI. Cod. Theod. mulieres intelliguntur 
ancillae, vel potius mulieres curiales in contubernio 
servi ; feminae sunt muliebris sexus liberi , puellae. 

Ad eum pertineant. Hoc est , servi sint ejus. 

Pertinere , cujus vocis varia est potestas, eximie 
significat res , quarum dominium ad aliquem accedit ; 
videtur fuisse usurpatum in ipso Scto. 

Sed et in hac specie divus V espasianus. Gajus 
ita laudat mutatam -a Vespasiano- legis particulam, 

Ut crediderit Vespasianum etiam in alia, quam in hac 
Specie, in qua juris inelegantia appareret, resti- 
tuisse elegantiam. , 

Vespasianus — restituit. Hic igitur non fuit auc- 
tor ejus Scti, quod h. 1, a Tacito recte ad Claudium 
refertur auctorem, sed suasor fuit Senatui, ut in 
Scto ceteroquin sibi valde laudato emendaretur ea 
particula , quae esset de diversa conditione prq 
diverso sexu liberorum ex ancilla et homine libero 
patorum, utpote adversans, principiis juris de partu 
sequente ventrem. 

Omni modo. Etiamsi vir ip errore fuit. Nullus 
igitur amplius locus fuit qualicunque erroris causae 
probationi. 

Sed illa pars ejusdem legis salva est. Haec ipsa §. 86. 
verba ejusdem legis argumento denuo sunt, sermonem 
hic unice esse de Scto Claudiano, quod primum 
in maxima morum turpitudine sanciverat poenam 
servitutis in mulieres servili amore, ut Justinianus ait, 
bacchatas ; nam si Gajus post laudatum Sctum, , sive 
id quod legis vicem obtinet (vid. §.83 j) recurrisset 
ad legem ./Eliam Sentiam , quae , quidquid hac de 
re caverit , Scto mutata est, turbassetomnem docendi 
ordinem. Hujus igitur Scti summum jus civile con- 
tinentis nulla habita ratione juris geptium Vespa T 
sianus et Hadrianus studio tuendae juris elegantiae 
duas sustulerant partes, sed integrum reliquerant 
principium et fundamentum legis , nimirum natos \ 
ex muliere servili amore bacchata fore domini ser- 
vos secundum praecepta in §. 91. , , 

i. Sed illa pars u rm. , est, ^ Aa sublata ab 

6 * 

Alexandro Augusto sive Severo in L. 9. D. deDecur. 
post obitum Papiniani, qui in L. 2. D. ne de stat, 
def. hoc ipsum Scti jus significare videtur ? 

Quem sciebat servum esse. Licuitne igitur illi 
propter ignorantiam erroris causam probare , ner 
dominus et se et partum in servitutem vindicaret? 
Ita omnino videtur , et quod viro erranti non con- 
cedi voluit Vespasianus (vid. §. super.) facile debuit 
indulgeri feminae post severum Sctum Claudianum. 
Conf. Rescriptum Antonini in 1. 3. Cod. sol. matrim. 

Ex libera — nascantur. Noli urgere verba er 
libera tamquam aliena a Scto ; nam potuit etiam 
post partum dominus uti jure Scti. 

Itaque apud quos talis lex non est. Itaque est 
conclusio orationis , unde exiit a parte postrema 
§. 82., cujus exceptiones descripsit in §.83. usque 
ad partem priorem §. 86. et ad quam nunc redit. 

Apud quos. Intellige populos. Amat Gajus con- 
ferre jura et instituta gentium , praesertim ubi sermo 
est de. parte aliqua summi juris civilis , quale in usum 
venerat hoc Scto; add. §. 92. 

Jure gentium. Hoc est, communi ea lege, quae 
naturali ratione venit. Vid. §. 80. 

Nascitur. Nempe ex libera, quod non opus est, 
ut addatur in hac ipsa conclusione disputationis , 
quae instituta est de natis ex matre libera ; etiam 
in §. 80. in fine qui nascitur nude ponitur. 

§. 87. Etiamsi is civis Romanus sit. At si pater non 
est civis, non video, qui hic cogitari possit aliquo 
modo vel levissima species patriae potestatis. Nam 
si cive peregrinam vel Latinam vel dediticiorum 

numero mulierem uxorem ducente natus sequitur 
matrem, accidit hoc multo magis iu Latino ac pe- 
regrino. 

Plus quam manifestum. Frequentata Gajo dictio; 
add. L. 8. D. de Sponsal. L. 5. §. 2. pr. D. de 
O. et A, 

Non justo contracto matrimonio , hoc est, inaequali 
a disparis conditionis personis. 

Senatum intervenire. , Nimirum eo SCto , quod 
supra laudatur de erroris causae probatione. Ex- 
quisita est dictio intervenire: intervenire est suc- 
currere, adjuvare et emendare vitium matrimonii; 
vitium est defectus. 

Plerumque. Nam ubi justa erroris causa non est 
probata , non efficitur patria potestas. 

Non tamen in potestate. Spurius est ingenuus §. 88. 
quamvis natus e pagentibus civibus Romanis, ne- 
que nuptiae deinde contractae cum libertina , ut est 
in exemplo in L. 28. §. 3. D. de Lib. et post, hic 
juvabunt. 

Ex justo coitu. Qualis esse nequit inter servum 
et liberum hominem ; quare hic omnis notio ma- 
trimonii vel non justi longe abest. ■:> . 

Manumissa. Sive Latina facta sive civis Romana. §. 89. 

Naturali ratione fit. Hoc est , regula juris ( ut 
est in Epit. I. 1. 9. ) ipsi rei naturae et rationi 
. consentanea praecipit , ut non concipientis sed 
.parientis status ac conditio qualis fuerit, quaeratur. 

Statum sumunt ex eo tempore , quo nascuntur. Add. 

Epit. I. 4. 9. Idem est, atque in L. 9. D. ad 
muuic. in simili sententia : prima origo a matre 

eoque die, quo ex ea editus est, numerari debet , el 
Ulpian. Fr. V, 10. tempus spectatur — editionis. 

Vindicat Gajus summi juris regulam , a qua 
etiam Neratius et Ulpianus 11. non discedunt. Fuere 
autem jam aetate Gaji, qui summum jus benigna 
interpretatione et studio favendi causae libertatis 
temperarent, veluti Marcellus in tit. Institt. 1. 3. 
laudatus , donec convaluerit in foro , obsoleta juris 
summi regula , humanior haec, quae est in Institt. 11. 
et inprimis excitatur a Paulo R. S'. II , 24. et a 
Marciano L. 5. §. 2. D. de statu hora. Ratio a 
Paulo allata est : favor libertatis exposcit; a Mar- 
ciano : non debet calamitas matris nocere ei, qui in 
ventre est . 

At. Quam vocem CJ. Elvers in Prompt. Gaj. 
omisit ; saepe adhibetur a Gajo, ubi duo. juris pla- 
cita sibi opposita componit. Vid. §. 156. et §. 135. 
191. II. 283. III. 146. §. 15L 

Qui legitime concipiuntur , ex conceptionis tempore. 
Vis regul&e superiori veluti oppositae haec est : 
'concepti a parentibus, qui justis sunt conjuncti 
nuptiis , cum nascuntur , non eam conditionem nan- 
ciscuntur , quam mater hoc natalium tempore ha- 
bet, sed quam tum, quum concipiebat, habuit. A 
conceptionis tempore habentur pro natis, quando 
ipsorum commoda aguntur. Add. et.§. 135. Ceterum 
conf. L. 11. Cod. de nat. liberis, et Theoph. I. 12. 
§.9. in justis nuptiis conceptionis tempus spectamus. 

90. Mulieri -** interdictum fuerit , eoque modo peregrina 

fiat. Anacoluthon : mulieri —- interdictum, eoque modo 
fiat. An excidit eo, et legendum , eoque eo modo ? 

Peregrina fiat. Apud Ulpianum in L. 18. D. de 
stat. kom. rescriptum est Hadriani de muliere ultimo 
supplicio damnata. 

Complures. Non unus et alter , sed multi Jure- 
consulti , qui consentiunt et hac de re conve- 
niunt. 

Ex justis nuptiis conceperit. Modo conjungeba- 
tur cum persona ejus ex quo conceperit. Adde Ul- 
pianum 11. , ubi idem adfert exemplum iisdem fere 
verbis. 

Peregrinum ex ea nasci. Ulpianus 11. liberam — 
liberum parere. An liberum significat peregrinum ? 

Nam opponitur 11. ex justis nuptiis — civem par it. At 
quomodo nascitur peregrinus ex matre tum , quum 
edebat partum , adhuc cive Romana , quippe nondum 
supplicio adfecta ? certe civem non nasci verba le- 
gis laud. satis declarant. 

Item. Hoc est, alterum exemplum. §. 91. 

Praegnas. Est in Dig. perpetua haec lectio exMS. 

Flor. , non praegnans. Vid. L. 5. §. 1. D, de stat, 
hom. Gajus declinasse videtur: praegnas , praeg- 
nantis , praegnatem. Yid. §. 94. .. . 

Invito et denunciante. Opponitur volenti in §. 84, 
Denunciare est nuneium mittere , qui domini nomine 
vetet, mulieremque jubeat abstinere a servo ; bar- 
bare protestare. 

Trina denunciatione opus esse vult Cujacius ad 
Ulpian. Fr. XI, 11. at non probat. Neque in- 
ficitur exL.27. D. depositi, qui locus notabilis est, 
tum quod sublato a Justiniano SCto Claudiano inte- 
grum eum reliquit Tribonianus , tum quod exemplum 

ibi allatum docet, fuisse, qui filias ipsi suas in con- 
tubernium darent servis ; idque vi patriae potestatis ’ 
licuisse, ostendit Paulus R. S. II. 21. 10. Filia - 
familias, inquit, si , jubente patre , invito domino , 
servi alieni contubernium secuta sit, ancilla efficitur , ' 
quia parentes deteriorem filiorum conditionem facere 
possunt. - 

Distinguunt et existimant. Existimant et superius 
putant eandem potestatem significandi habent, quam- 
quam Gajus universe putare magis usurpat in ex - 
citandis sententiis quorumdam , a quibus dissentit. 

Siquidem ex justis nuptiis conceperit. Quod denuo • 
affertur exemplum rei turpissimae , declarat hoc foe- 
dam morum pravitatem. Creditur mulier nupta,’ 
postquam conceperit ex marito , rem habere posse 
cum servo et ita turpitudini se dedere , ut denun- 
ciante frustra servi istius domino incidat in poenam 
SCti Claudiani.- Pertinet huc Juvenalis Satir. V-1 , 279. 

Si vero vulgo conceperit. Hoc est , si gravida prius 
est facta ex alio quocunque homine , quam servo se 
dederit } nam si ex ipso servo concepit nulla est • 
dubitatio, quin pariat servum, quem cum ipsa ma- 
tre adquirat dominus ex SC.to. 

92. Item. Novum denuo exemplum. 

Si vulgo conceperit , — civem Romanum parit. 
Nam spectantur in hoc infanti vulgo concepto ipsi 
natales. Quodsi mater ante partum civis Romana 
foeta est, fieri non aliter potest, quin etiam filius 
sit civis Romanus sui juris , patrem spurius non 
habet. 

Leges moresque peregrinorum. Non jure con-. 

Ti\»bii sed jure gentium honestissimum potest esse 
hujusmodi matrimonium, sed jure civili injustum ; nec 
Senatus hic succurrit, ut in §. 86. Argumento dc- 
nuo liic locus, quanta sit habita ratio peregrinorum 
et juris gentium. Add. III, 120. IV, 37. 

Ex SCto, quod auctore Divo Hadriano factum. 

Est idem ac laudatum in §. 77. 

■ Nisi patri ejus civitas quaesita. Sive interea pe- 
tenti concessa sive bene merenti oblata, vid. §. 55. 

Filius jam ipso jure cum ipso ad civitatem pervenit. 

Non aliter in potestate fiunt , quam si Imperator §. 93* 
redegerit. Nec poterat hoc ipso jure concedi, ne 
beneficium civitatis donatae referretur ad tempus 
praeteritum et jura adquisita corrumperet. 

Aestimaverit , hoc filiis expedire. Aestimaverit , hoc 
est , re diligenter explorata arbitratus fuerit. Per- 
tinet huc quod in Edicto quodam significasse dicitur 
Hadrianus supra in §. 55. Add. III. 20. 

Expedire. Expedit , ut Graecum kjoTCteT, prae- 
sertim in rei familiaris amplificandae cura usurpatur. 
Quemadmodum redactio in patriam potestatem ex- 
pedire potuerit filiis, ostendit Plinii locus in Paneg. 
c. 37 ; nimirum sanxerat Nerva, ut in paternis bonis 
filius, qui cum patre in civitatem venisset, neces- .3 
sitate vicesimae solveretur , si modo reductus [malim 
ob Gaji locum redactus\ esset in patris potestatem. 

Diligentius atque exactius causam cognoscit de 
impuberibus absentibusque. Gravitas ipsa verborum 
declarat stylum Senatusconsulti. 

Causa. Est argumentum ipsarum precum ad 
Caesarem de civitate et de patria potestate. 

De. Significat hoc loco : ubi aguntur commoda 
impuberum et absentium. Impube tMm. Quia vix 
intelligunt , cur consentiant. Explorabit igitur Caesar^ 
rem patris familiarem , qualis sit , et an liberis vene- 
rit pecunia a rationibus patris sejuncta. Absentium. 
Ne, dum negotiandi causa peregrinantur , status 
ipsorum diminuatur et aliquid detrimenti capiat. 

Et haec ita Edicto. Ita : videtur igitur locus su- 
perior ex ipso SCto ( nam sic Edictum intelligen- 
dum) esse descriptus. Add. §. 27. 

§. 94 j Romanus sit. Videtur excidisse civis. 

Simul. Hoc est in eodem libello sive precibus 
ad Caesarem oblatis, sive ipse petit sive per Ma- 
gistratum majorem gratia apud Caesarem floren- 
tem , qualis erat Plinius apud Trajanum. Exemplum 
illustre in Epist. X , 6. Rogo ut propinquis ejus 
[medici, qui Plinium curaverat] des civitatem: Chry- 
sippo , uxori — - libet is — ita ut sint in patris po- 
testate atque iis in libertos servetur jus patronorum. 

Atque hac etiam in causa diligens causae cognitio 
instituatur necesse est ob liberorum commoda ne 
temere petentis precibus indulgeatur , quod liberis 
ipsis minime expediat. 

§. 95. Alia causa est — qui Latini sunt. Latini igitur 
Juniani privilegio utuntur , quod peregrinis in §. 93, 
negatur.; ipso igitur jure liberi subjiciuntur sine 
causae cognitione aliqua in patriam potestatem. 

Quod jus quibusdam peregrinis. Quibusdam pe- 
regrinis civitate donatis idem ac Latinis ipsis sin- 
gularis hic favor concessus videtur, ut simul cum 
civitate etiam patria potestas adquireretur. Quales 

autem peregrini hic intelligendi sint , non satis 
constat ; nam qui in §. 96. significantur , hi ita 
videntur commemorari , ut ad illos non pertineat 
beneficium quibusdam peregrinis datum. 

Minus Latium est. Sic ex sententia Niebuhri ; §. 96, 
at refutat hunc Cl. Madvig. Opusc. p. 278. Habet 
proposita a Niebuhro lectio cum quicunque quod vel 
ob stylum displiceat. 

Justum sibi filium esse, h. e., quem habiturus sit §. 99. 
in patria potestate , arrogatione efficiente agnationem 
civilem. 

An id fieri patiatur. Hoc est , an fiat auctor 
perficiendi actus , quo capitis diminutionem subit. 

Et populus rogatur , an id fieri jubeat. Haec verba 
in 1. 2. D. de adopt. omissa sunt. Ergone etiam 
Gaji et Ulpiani aetate antiqua reipublicae forma in 
curiatis illis comitiis arrogationis gratia mansit? Ni? ? 
mirum curiata ista comitia hujusmodi actuum cele- 
brandorum semper dicis causa habita sunt , et quam- 
vis ipsius Diocletiani tempore nondum prorsus iq 
desuetudinem abiisse videantur» ut conficitur ex 
1. 2. C. de adopt. , tamen ipsa libera republica con- 
vocatus populus tam rarus conveniebat, ut omni? 

Ifcre solennis actus per triginta lictores , populi per- 
sonam referentes perficeretur; vid. Cicero Oratt? 
de Legg. Agrar. II, 12. Quare Galba Caesar, ut 
auctor est Tacitus Hist. I, 15., pro auctoritate sua 
inconsulto populo non dubitavit Pisonem adrogare» 

Populus — an jubeat. De voce jubere vid. §. 5» 

Etiam in formula arrogationis, quae est apud Gel- 
lium N. A. V,.l9, : Velitis jubeatis Quirites . 

Denique , quod Romae tam solenni modo publice 
celebrabatur, hoc Athenis plerumque solo testa- 
mento perficiebatur. 

Gradum — qualis est filius — nepos. Filius igi- 

• > tur et nepos hic sumuntur pro ipsis gradibus. 

§. 100. Adoptio — per populum — nusquam nisi Romae 
fit. Idque propter comitia curiata, quae non nisi 
Romae haberi potuerunt. Cf. Liv. Hist. VI, 32. 

• Crediderim cives in provinciis primos precibus 
adiisse Caesarem, et sic magis magisque etiam in 
urbe invaluisse formam arrogandi per rescriptum, 
justi et difficilioris modi in comitiis gratiam faciens. 

In provinciis apud Praesides earum. Additur 
earum , quia vocabulum Praesides semper conjun- 
gitur cum adjecta voce Provinciarum ; conf. §. 6. 
29. 53. 134. 

§.101. Item. Alterum exemplum. 

Nam id magis placuit. Itaque quaesitum fuit, 
an mulieres sui juris in comitiis, a quibus feminae 
abesse debent , arrogarentur. 

Etiam feminae solent adoptari. Si adoptio h. 1. 
accipienda est de his, quae alieni juris sunt, Gajus 
eodem fere loco bis idem docet ; nam in §. 99. di- 
serte enumerantur in personis eorum, quos adop- 
tamus, filia — neptis — - proneptis. An res sic 
intelligenda : ne ob comitiorum impedimentum com- 
modis arrogationis carerent, in foro convaluisse vi- 
detur, ut haud secus ac feminae alienj juris (§. 99.) 
adoptio , etiam feminae sui juris arrogatio celebra- 
retur apud Praetorem ; nam status mutatio in fe- 
minis - multum abfuit , ut eandem atque in viris 

efficacitatem haberet. Excipientibus deinde Caesa- 
rum rescriptis antiquum ritum , etiam feminarum 

arrogatio non amplius per Praetorem , sed per re- 
scriptum explicari coepit , vid. 1. 8. Cod. de adopt. 
et L. 21. D. eod. , quae ad novum jus interpretatione 
adeommodata est ; nam qui putant , doceri h. 1. fe- 
minarum arrogationem vetitam esse , bi , ut nobis 
videtur , non assequuntur verborum sensum. Con- 
futat etiam illos exemplum emancipatae , ut ipse 
Plinius illam vocat, a patre et mox a patruo adop- 
tatae atque adeo arrogatae mulieris , Epp. XIII, 18, 4. 

V cl in provinciis. Et fluxit fortasse haec femina- 
rum adoptio ex jure gentium. Athenis certe jure 
adoptari potuerunt testamento mulieres ; nancisce- 
bantur jura iroikjpav, cf. Isaeus de hereditate Hag- 
niae, p. 142. §. 8. et p.151. §. 41. ed. Schomanni. 

Apud proconsulem leqatumve. Ergonc in iis tan- 
tum provinciis, quae populi, non in iis, quae Cae- 
saris erant, et a Praeside gubernabantur? Pro- 
miscue videntur laudari Proconsul et Praeses. Vid. 

§. 105. 

Item impuberem apud populum adoptari aliquando §.102. 
prohibitum est , aliquando permissum est. Tertium 
exemplum impeditae arrogationis in comitiis. Ut de 
feminarum, sic etiam de impuberum arrogatione 
ante constitutionem Antonini Pii quaesitum fuisse 
videtur. 

Prohibitum — permissum. Nempe petitione, ut 
videtur, singularem et gravissimam explicante cau- 
sam consulibus aut Pontificibus oblata , ut legum 
et juris recepti (quo pertinet Ulpiani Fr. VIII, 5.) 

gratia fieret. Ulpiauus etiam in L. 17. D. h. sig-* 
nificat causas , cur aut prohibenda aut permittenda 
sit. 

- Nunc ex epistola. Significat Gajus tempus prae- 
sens, cui opponitur aliquando , quod referendum 
ad tempus praeteritum , ut II , 103 , 227. 

; Epistola. Mandatum scripto consignatum , quo 
auctoritas data admittendi in comitia pupillum ar- 
rogandum. 

Optimi Antonini. Cujus denuo prudentia et hu- 
manitas hic conspicua est. 

Pontificibus. Pontificum collegio, quorum auc- 
toritate omnis arrogationis actus in comitiis celebrari 
debebat ; nam agebatur de sacrorum translatione in 
alienam familiam, praecipuaque adoptionis causa in 
ipsa sacrorum conservatione posita erat. Conf. 
Disp. Inaug. Jani De Bas. : de vi religionis in Jus 
Rom. Civile, p. 55. Ij. B. 1831. 

Si — videbitur. Si cum Indicativo significat 
li. 1. quando , add. §. 117. 

Justa causa. Hoc est, honesta, utilis, commoda; 
qualis justa causa etiam in arrogatione puberum 
postulabatur. Vid. L. 15. §.3. D. de adopt. et 
h. 1. supra §. 18. 

Cum quibusdam conditionibus. Cum h. 1. mag- 
nam habet vim , significat accedentibus — conditio- 
nibus. Sic infra §. 112. cum certis verbis, et IV, 141. 
cum poena agitur , et in II, 153. cum libertate heres 
institutus. 

Quibusdam , h. e., certis, definitis. Sic §. 112. 
quoddam genus sacrificii. 

• Conditiones , h. I., cautiones, quales potuerunt 
usu venire in arrogatione puberum ; quamquam 
etiam haec flagitabat causae cognitionem. 

Permissum est. Antea igitur , quum de justae 
causae cognitione et cautionibus nihil praeceptum 
erat , saepius prohibebatur ; nunc semper permis- 
sum est. 

Cujuscunque aetatis. Tam impuberis, quam pu- 
beris. De efficacitate utriusque adoptionis vid. 

II, 138. 

Quales sunt spadones. Hi exempli causa adferun- §.103. 
•tur , nec castrati ab illis excluduntur. Secus est in 
Institt. h. t. §. 9. 

Nullo modo. Neque apud populum, neque apud §.104« 
Praetorem, neque apud Praesidem Provinciae. Pri- 
mus veteri huic juri, etiam in foro Attico vigenti 
( vid. Isaeus de hered. Apoll. p. 97. ibique lauda- 
tus locus e Symbolis Platneri de Jure Att. p. 112.), 
obrogavit Diocletianus in L. 3. C. de adopt. 

Item. Novum exemplum , in quo idem commune §.105. 
utriusque adoptionis. 

Per populum , sive apud Praetorem vel. — Sive 
b. I. disjunctive sumitur. 

Sed et illa quaestio. Illa eximie est gravior et §.106. 
diflicilior quaestio , quae etiam aetate Gaji adhuc 
agitata fuisse videtur, ut nondum usurpari posset 
illud placet , quo in Institt. h. t. §. 4. vetus contro- 
versia significatur. Ulpianus vero in L. 15 §. 3. 

D. de adopt. non amplius dubitare videtur j quin 
Modestinus in L. 10. cod. ipsam plenam puberta- 
tem requirit, nec de controversia Jctorum aliquam 

injicit mentionem. Imitatio igitur naturae non pri- 
maria fuit causa. Apud Suetonium in Vit. Tiberii , 
c, 2. Clodius ob expellendum urbe Ciceronem 
plebejo homini eidem que natu minori in adoptionem 
«e dedit, approbante, ut tum tempora erant, Pon- 
JLificum collegio. 

107. Is, qui liberos in potestate habet. Eleganter Pa- 
pinianus in L. 11. §.2. D. de Bon. Poss. sec. Tabb. 

, dando se arrogandum cum capite fortunas quoque 
suas in familiam et domum alienam transfert. 

Tamquam nepotes. An excidit h. 1. exemplum ex 
.historia Caesarum petitum , quod affertur in Institt. 
h. 1. §. 11.? 

A jure Attico aliena hujusmodi adoptio. Arroga- 
bantur tantum coelibes et orbi , solvebaturque 
.•adoptio , quam primum adoptatus lilium genuisset, 
quem in adoptantis familia relinqueret. Cf. De- 
( mosth. in Leoch. p. 1080. 

109. In manum feminae tantum conveniunt. Nimirum 
manus est potestas mariti, in quam traditur uxor 
tanquam res aliqua mancipi adhibito ritu confarrea- 
tionis aut coemtionis , quo neglecto successit usuca- 
pio, haud secus atque in adjectione dominii rerum 
mancipi mancipatione non adhibita, ne status mu- 
lieris nuptae in incerto esset. Manus et potestas 
.nunquam confunduntur nec promiscue usurpantur. 
Vid. §.49. llinc illud in potestate — manu mancipium 
in Fr. Yat. §. 300. Latius patet vis vocis manus apud 
iLivium , Hist. XXXIV, 1. loco illustri : Majores nostri 
voluerunt feminas — in manu esse parentum , fratrum, 

virorum , nbi manus etiam potestatem et tutelam ag- 
natorum continet. 

Olim. Gajus significat usum ; nam formae solennes, §.110. 
coemtio et confarreatio etiam aetate Gaji nondum 
obliteratae erant; unde utriusque mentionem facit 
tempore praesente, usfts vero tempore praeterito. 

Quare etiam hunc manus adquirendae modum obso- 
letum primo loco attingit, quamquam usus, quippe 
supplementum, si dicere licet, neglectae formae, 
coemtione jam recepta cogitari non potest. 

Quae anno continuo nupta perseverabat. Si viro §.111. 
nupsisset sine confarreationis aut coemtionis ritu 
inque ejus domum deducta annum continuum nulla 
absentia interruptum in conditione matrimonii per- 
severasset atque adeo hoc ipso facto significassct 
velle in manum ejus convenire, cujus fidem jam 
perspectam haberet. 

Nam velui annua possessione usucapiebatur. V clut , 
hoc est , ad exemplum et effigiem rei mancipi mobilis 
nude traditae; re autem vera minime possidetur. 

Yid. II, 90. 

Usucapiebatur. Hoc igitur modo, praeterlapso 
anno id efficiebatur, quod ritu solenni coemtionis 
statim perficiebatur , nimirum conveniebat nupta 
nunc in manum, cujus vis in liis duabus rebus po- 
tissimum cernebatur, quod in familiam viri sive sui 
juris sive alieni transibat , et in ea filiae locum ob- 
tinebat. 

In familiam viri transibat. Eadem fere Gellius 
N. A. XVI1J , 6. matremfamilias — eam solam, quae 
in mariti manu mancipioque aut in ejus, in cujus 

7 


Digitized by Google 



— 98 — 


maritus manu mancipioque esset, quoniam non itt 
matr imonium tantum , sed in familiam quoque ma- 
riti et in sui heredis locum venisset. Commutabatur 
igitur ejus status, §. 162. 111, 83., diminuebatur 
capite, solvebantur jura agnaticia, quae cum sua 
familia contracta habuerat, 111, 21., desinebat jure 
civili debere, quae ex contractu jpraestare obligata 
erat, IV, 38. 

Filiae locum obtineSat. Sive, ut est in II, 139., 
filiae loco esse incipiebat et quasi sua esse; add. 
III, 1 14. filiae jus nanciscitur §. 115. Filiae, h. e. 
filiaefarailias , loco ; quamquam distinguuntur III , 
114. fliafarnilias et quae in manu est. Poterat 
igitur hujus , ut liberorum in potestate, furtum 
fieri , III. 199. , et injuria uxori illata a marito vin- 
dicabatur ut sua. In delictis ab uxore commissis 
maritus judicio propinquorum domestico praeerat. 
Plin. H. N. XIV, 14. Geli. N. A. II, 23. Vid. praeterea 
Livius XX XIX , 18. Rumpebat viri testamentum 
antea factum quasi agnatione sui heredis , II , 139. , 
quidquid adquisivisset , viro adquirebat , II , 87. 90. 
III, 83. eique tradebat universitatem omnis sui, 
si quod habebat , patrimonii , Cic. Top. IV , 23 « 
Fr. Vat. §. 269. Erat ei in numero suorum heredum , 
III, 82. quare tutores legitimi agnatae, ut Flaccus 
sororis suae Valeriae apud Ciceronem in Orat., 
non iacile auctores erant contrahendis nuptiis ma- 
nus effectricibus omnemque ipsis spem successionis 
adimentibus. Sed vel sic tamen non soluta fuisse 
videtur patris naturalis potestas , nam legimus apud 
Papinianum , Mos. et Rom. Collat. IV , 7. occidendi 

facultatem lex tribuit eam filiam , quae — eo unctore 
in manum convenit. 

Si qua nollet eo modo — convenire. Ipsa mu- 
tati status auctor esse debebat , invita igitur non 
poterat retineri, quin eo potissimum , ut videtur, 
consilio omnem formam solennem averterat, ut suo 
arbitrio relinqueretur , utrum vellet usucapta in 
manum convenire, an nupt* in sua perseverare 
potestate. Quid? sf a patre in matrimonium hoc ce 
collocata interea repetebatur , an poterat negare 
sequi? Sane non poterat, soluta nondum ejus po- 
testate. Quid ? si jam emancipata in tutela legitima 
agnatorum erat ? nempe in contrahendis nuptiis ho- 
rum indigebat omnium auctoritate , si quidem age- 
batur res ejus familiaris, quae in tutela legitima con- 
tinebatur et de qua nihil jjoterat usucapi, vid. Cic. 
Epp. ad Att. 1, 6., nec diminui, nisi omnibus tutoribus 
auctoribus , cf. Cic. in Orat. 1. 1. , quo loco miror 
plures laudari tutores praeter Flaccum , ad quem 
tamen solum venit hereditas sororis , quippe non 
in manum viri datae neque cocmlione neque usu. 
Tutoribus igitur invitis non potuit remanere et pati 
se usucapi, quo facto tutela sive res ejus familiaris 
tutorum agnatorum curae commissa diminueretur 
et ad maritum transferretur, necesse esset. 

Quotannis trinoctio abesset et ut est apud Macro- 
bium , Saturnal. 1 , 3. usurpatum iret. 

Trinoctium. Quod tempus quam diligentissime 
esse computandum , et ne ultimae quidem noctis 
ultimam partem horarum hnpuno deficere posse, 
uc usucapiatur , quae usurpatum ivisse credat , 

acuto responso significavit Q. M. Scaevola apud 
Macrobium 1. 1. et Gellium N. A. III, 2. 

Usum — interrumperet. Ipsa igitur , ut sui do- 
mina , se vindicat in libertatem. Antiquioribus 
JCtis frequentatum usurpare , quo utitur Q. M. 
Scaevola 1. 1. De usurpationibus jam librum scrip- 
serat Appius Claudius L. 2, §. 36. D. de Y. S. 
Titulus etiam Digestorum inscribitur de usurpatio- 
nibus , sed in ipso titulo nusquam verbum ipsum 
adbibetur. 

_ Sed hoc totum jus partim legibus sublatum est t 
partirn desuetudine obliteratum est. Totum jus est 
XII Tabb. quatenus de manu per usum cavit. 

Sublatum legibus. Alibi IV , 30. construit tollere 
cum Acc. per legem. An legibus eximie intelligitur 
lex Julia Papia Poppea ? 

Desuetudine obliteratum. Alibi in desuetudinem abi- 
isse III , 17. Quid igitur significatur ? mulieres non 
amplius annum usurpasse ? aut semper usurpasse ? 
aut , continuam anni commorationem in domo mariti 
non amplius id effecisse , ut locum filiae obtineret ? 

§.112. Per quoddam genus sacrificii. Goschenus supplet : 
quod adoreo far re jit, id est. Antiquissima fuit haec for- 
ma , quippe cum religione conjuncta et a solis patriciis, 
quum auspicia liaberent , adhibita , conf. insignis 
locus Dion, lialic. II, 25., convenit juri attico : 
•yafjojXiav inrlp yvvaoik tkfipeiv , conf. Plattncr , 11. p. 153. 
et Schomann. in notis ad Isaeum p. 263. 

Unde etiam confarreatio dicitur. Hinc nuptiae 
confarreatae et parentes confarreati et verbum con- 
farreare apud Tacit. IV, 16. 

Cic. in Oratt. 1. 1. , ubi usus et coemtionis mentionem 

facit, omittit hunc modum , qui sua jam aetate, ut vi- 
detur , non nisi sacrorum causa adhibebatur , nisi dicat 
aliquis, maritum non fuisse e gente patricia atque 
adeo de confarreatione hic cogitari non potuisse , ac 
si Cicero in summa orationis copia hoc reticuisset et 
non multo magis commemorasset, ut novam senten- 
tiae suae auctoritatem conciliaret. Confeceris ex hac 
composita voce et verbis Gaji ac Dion. Halicar. II, 
25. ab utrisque panem sive libum farreum fuisse 
oblatum et a viro cum muliere communicatum tan- 
quain imaginem et symbolum individuae vitae con- 
suetudinis et Qinnium rerum humanarum ac divina- 
rum communicationis ; fxppaxia , inquit Dion. Hal. 11. 
eri Tij<; Ksivuvla; rdu pxppo$. Mirum autem in diffar- 
reatione sive in dissolutione harum solenniuin nup- 
tiarum etiam farreum libum in sacrificio fuisse ad- 
hibitum, vid. Fest. in voce. 

Compluta praeterea. Gajus et Ulp. Fr. IX., qui 
Iere cadent habet, vix amplius accuratam habere 
videntur omnium rituum et sacrorum hic observan- 
dorum notitiam. De aqua et igne , quo spectat L. 
G6. §. 1. de don. int. vir. et ux., de frugibus, de 
ove, de hostia, (de quibus Servius in not. ad Tacit. 
IV , 16.) piliil monent. 

Cum certis et solennibus verbis. De vi praeposi- 
tionis cum vid. §. 103. Quid diderant verba certa 
et solennia , docetur IV. §. 83. 97. Non omnia 
verba certa sunt etiam solennia, sive ejusmodi, a 
quorum conceptione plane non licet recedere. 

JJecem. Quare decem? Nihil additur neque de 

civitate, neque dc pubertate, ut solet iu laudatione 
testium. 

Aguntur et fiunt. Agi usurpatur de majoris 
alicujus rei perfectione solenniori, velutiin §. 119. 
132. II, §. 102. 105. Ulpian. XX, 9. 

Quod jus. Gajus confarreationem , ut supra 
usum , jus vocat , h. e. , justum lege et more san- 
citum ritum justas contrahendi nuptias. Suspicatur 
Iiassius , de jur. dotium, p. 75., Gajum h. 1. signi- 
ficare voluisse hasce nuptias sacrorum causa in usu 
fuisse solis Pontificibus , quae ejus suspicio recte 
convenit cum conjectura Klenzii, de lectione loci 
in §. 136. 

Nam Flamines majores i. e. Diales, Martiales , 
Quirinales , sicut reges sacrorum , nisi sint confar- 
reatis nuptiis geniti inaugurari non videmus. Ad 
hunc fere modum locus restituitur in nolis. Cf. porro 
Tacitus , Annal. IV , 16. Videtur ritus iste sacer , 
quamquam moribus introductus et ab Etruscis cum 
omni sacrorum interpretatione repetendus , ( vid. 
auctores apud Cl. Micali, Italia ante Romanorum 
dominationem II , 22. ) a Decemviris inprimis com- 
mendatus esse Patriciorum ordini , quo facilius 
Plebei repellerentur a nuptiis, quae isliusmodi re- 
quirerent ritus sacros, quales a diversi ordinis ho- 
minibus non celebrari possent. Conversis moribus 
Pontifices retinuere andqnitatis et religionis reve- 
rentia. Fuit autem tam sancta hujus matrimonii vis, 
ut nec divortio solvi, nec in morte uxoris maritus 
munus Flaminis diutius obtinere posset. Geli. 
N. A. X, 15. et Plutarch. Quaestio L. Quaestt. Rom. 
llasse de jur, dot. 1. 1. §. 23. not. 109. 

Per mancipationem , quae fit — item libripende una 
tum muliere , eoque. Quod sl bene se habet au- 
dacior Huschkii conjectura , Gajus in describendo 
ritu tum temporis fere obliterato multus fuit, ut 
numquam alias, cogitavitque hic in eadem formula 
causas diversas , nempe cocmtionem filiaefamilias 
patre auctore , et emancipatae tutoribus auctoribus. 
Maritum vero coementem eum tantum sibi informa- 
vit, qui parente adhuc uteretur inque ejus potestate 
esset. 

Item libripende et quidem ejusdem conditionis, ut 
est in §. 119., id est, pubere cive Romano , quamquam 
dispensatores libripendes dicuntur. Qua consuetu- 
dine in his cmtionibus, quae mancipii sunt, etiam 
nunc libra interponitur. Plin. H. N. XXXIII , 3. 
Dispensatores autem fuere servi. 

Imaginariam venditionem. Omnis mancipatio 
etiam est imaginaria venditio , quia unus nummus 
est imago totius pretii, §. 119., sed imaginaria ven- 
ditio per se est quasi simulata venditio , ubi aliud 
cogitatur , quam agi videtur. Sic in L. 55. D. de 
contrah. emt. 

Verba muliere eoque nolim sejungere, ne verbum 
convenit careat , quo referatur. Crediderim auctor 
et auctores non quadrare in personam mulieris et 
viri, sed significare semper ipsos, qui auctoritatem 
dent negotio celebrando ab iis, qui consensu et 
auctoritate indigent. 

Habet profecto hoc : una cum muliere eoque , quod 
displiceat, ac si uter que , cum essent personae 
principales , haud secus ac testes et libripens adhi- 

berentur. Sed non licet argutari in auctore inter- 
dum minus diligente. Res autem satis perspicua : 
a muliere et eo, in cujus manum convenit, adhi- 
bentur testes. Quodsi aut alteruter aut uterque in 
potestate sunt, aut mulier in tutela est, parentes 
tutoresve auctores adesse debere non opus erit , 
ut diserte doceatur. 

Ut mancipatione manus constituebatur, sic re- 
mancipa tione solvebatur. Gaji autem aetate ve- 
tustum hunc coemtionis morem , qui etiam in Graecia 
aliquando viguisse videtur, ( Arist. Polit. II, 6. 8. 
cet. ) et in jure Mosaico. ( Michaelis §. 85. ) et de 
aliorum populorum moribus ( Heinecc. ad 1. P. P. II , 
c. 14. ) vix amplius fuisse observatum , satis arguit 
historia illorum temporum et gliscens mulierum 
potentia etiam in rei publicae procuratione con- 
spicua. 

Cum marito suo facit coemtionem. Verba haecce 
cum marito , cui opponitur extraneus , indieare vi- 
dentur , fuisse nuptias et accessisse coemtionem ; 
coemtionem igitur non effecisse nuptias , sed ma- 
num mariti in nuptam. 

Matrimonium aliquando sumitur pro ipsa manu, 
veluti in Fragm. Vat. §. 298. In L. 46. D. fam. 
ercisc. pro ipsa uxore. 

Apud eum filiae loco sit. Et si ipse in potestate 
est, neptis loco apud socerum. 

V elui tutelae evitandae causa. Exempli causa 
nimirum mentio fit tutelae legitimae: nam fuerunt et 
aliae causae , veluti sacrorum interimendorum , quo « 
pertinet illustris locus Ciceronis in Orat, pro Muraena, 

c. 12., et testamenti faciendi, §. 115a. 

Fiduciae causa , i. e. , ut fiduciae paeto interposito 
nanciscatur jura , quae optat, eligendi tutoris aut in- 
terimendorum sacrorum aut faciendi testamenti. 

— si — velit quos habet tutores reponere. Hoc §.115. 
est, dimittere et se ab illis liberare et alium in tu- 
toris dimissi locum ponere , sic Cicero Epp. VII , 18. 
reponere litteras , et Gajus L. 10. D. quod met. c. 
se reponere eodem fere sensu adhibet. 

Tutores — alium. Itaque pro pluribus lege datis 
unum eumque extraneum. 

' Illis auctoribus , cf. §. 195. , sine quorum aucto- 
ritate nihil diminui potest de tutela. Neque inviti 
dabunt lubenter se liberantes a tutelae onere. 

Deinde. Brevissimum sic notat temporis inter- 
vallum. 

Coemtionator. Novum vocabulum Latinum in 
lexicis non obvium , sed restituendum Ulpiano XI , 5. 

Remancipata. Explicatur vox a Gallo ./Elio apud 
Festum, voc., vid. Heimbachius, in fragm. Galli, p. 26. 

Est autem mancipata abeo, cui per mancipationem 
in manum convenerit. Re in compositione signifi- 
cat duplicationem : secunda vice mancipatur. Alia 
est vis vocis in §. 172. , ubi mancipatori iterum 
mancipatur sive restituitur. 

. Cui ipsa velit. Nimirum in ipsa coemtione in- 
terposito pacto fiduciae indicaverat , cui vellet denuo 
mancipari, atque v hic profecto consenserat ac mu- 
lieri promiserat se ipsam sibi mancipio traditam esse 
manumissurum et oneri tutelae a se suscipiendae 
esse subjecturum, add. §. 172. 

Vindicta manumissa. Mulier jam altera hac man- 
cipatione convenit in manum ejus ipsius, quem 
sibi vult esse tutorem , atque hic , ob interpositum 
cum coemtionatore fiduciae pactum , statim mulierem 
manumittit, quo illa tandem voti compos reddatur. 
Vindicta. Mittit igitur mulierem e potestate et 
manu sua coram Praetore , tamquam' dominus ancil- 
lam et mancipator (ilium familias, §. 132. At sui 
juris denuo facta non potest esse sine tutore. Itaque 
accipit ob vim legis ipsum manumissorem tutorem , 
ut impubes emancipatus patrem. Atque in hac 
fiduciarii tutoris tutela posita et per capitis diminu- 
tionem , quam passa est , majore in faciendo testa- 
mento negotiisque contrahendis jure utitur , quam 
ipsam facultatem hic unice spectavisse videtur. 

Tutor fiduciarius . Qui fiducia se obstrinxit, se 
mancipio sibi datam manumissurum esse ejusque 
tutorem futurum , ut heres fiduciarius , add. §. 166. 
195. 

Sicut inferius apparebit. Mox §. 118. fin. : sicut 
evidentius apparebit. Evidentius rectius convenisset 
in hunc locum. 

§.115a. Olim. Etiam hic significat tempus non diu prae- 
teritum, nam Hadrianus vetus jus immutavit, conf. 
§• 22 . 

- Non aliter feminae. Opponuntur masculini sexus 
hominibus, qui non opus habuere hujusmodi capitis 
diminutione. Rem explicat Cic. Top. c. 4. 

Exceptis quibusdam personis. Significat Gajus 
certas personas , quas ab oculos habet , vcluti in 
§. 194. II., 112, et Vestales, conf. Gellius N. A. 
I, 12. 

Hanc necessitatem — remisit. Sublata tutela agna- 
torum (§. 157) , cessavit causa. Potuerunt ab initio 
eligere, quem vellent, neque amplius capitis dimi- 
nutio postulata fuit. 

Ex auctoritate Hadriani. Scium ad ejus oratio- 
nem factum, de efficacitate testamenti mulieris ejus, 
quae sine capitis diininutione , per coemtionem facta, 
judicium suum postremum solenniter declaraverit. 

Remisit .... femina. Conjicit Heffterus : cen- 
sebantur enim perinde feminae ac si infantes essent. 
Ergone Gajus hinc jam argumentum cepit pro sen- 
tentia sua in §. 190 ? at haud scio , an nimis subtilis 
sit viri Cl. cdnjectura. 

Si qua tamen fiduciae causa. Hoc est , si extraneo , 
sive ei, quicum coemtionem fecit alterius rei quam 
matrimonii causa, mox nubit (II. 139.), solo con- 
sensu faciente 'ha sce nuptias, habebitur hoc matri- 
monium contractum per coemtionem, nam, cum 
esset jam in manu istius viri , nuptiae accesserunt 
et effecerunt , ut tamquam per traditionem brevi 
manu,, si dicere licet, filiae locum obtineret apud 
maritum , qui jam antea fuisset coenrtionator. v 

,Uxor. Atque haec etiam fiebat materfamilias. 

Gellius 11. XVIII, 6. •> 

Placuit. Quaesitum igitur fuit, an sic causam 
suam et conditionem potuerit mutare et vim co'6m- 
tionis accommodare ad aliam causam , quam cujus 
rei gratia facta esset. 

Locum filiae nancisci. Hoc malimus , quam jus 
filiae, ob. §. 111. et §. 136. 

Superest. Nam egit jam de potestate et de manu. §.116« 

/« mancipio sint. IIoc est, possunt esse objec- 
tum ritus mancipationis et alii ila tradi, ut apud 
eum sint in conditione mancipii. 

Eodem modo possunt. Conff. acutissimae VV. 
DD. conjecturae. Sensus autem verborum esse vi- 
detur hic : quae in manu est, sive fiduciae, sive 
matrimonii causa, potest a coemtionatore suo aut 
marito haud secus mancipari ac pater mancipat filiam. 
Exempla apud Suetonium in Vit. Tiberii, c. 4., 
Plutarchum in Vit. Caton. p. 771., siquidem conji- 
cere licet , nuptias ibi laudatas per coemtionem esse 
contractas, et Dion. Cass. Hist. 48 , 44. 

E suo jure — dimittere. Jus est h. 1. potestas et 
manus, quam dimittentes habent, pater nuptiis, 
coemtionator contractu coemtionis ; lii igitur utun- 
tur plerumque hac mancipationis forma , ut solvatur 
potestas et sui jam evadant mancipati. Vid. §. 132. 
139. 191. 

•m + 

Rem tenens. Res h. 1. est id ipsum quod man- 
cipio ilatur, persona libera aut servilis, animal aut 
praedium, Vid. §. 121. fin. 

Mihi emtus — aere aeneaque libra. Haec formulae 
pars non pronunciatur in jure cessione II, 24., 
quod bene tenendum. 

Aere aeneaque libra. Varro , de ling. lat. IX . , §.83. 

Quo in numero habentur boves. Add. Fr. Vat. 
§. 259. 

Praedia — Italica. Dipian. Fr. XI TL.. praedia in 
Italico solo. Opponuntur in Fr. Vat. 1. 1. praedia 
stipendiaria et provincialia. 

Praedia absentia. Absens h. 1. dicitur de re im- 

mobili , quae non potest adferri , sed ad quam 
eundum est , cf. IV , 17. Omnis hic locus sumina 
sagacitate est restitutus. Vidd. notae. 

Olim aereis tantum nununis utebantur. Cf. Varro, 122. 
11. IV , p. 50. Liv. IV, 60., quos laudat Nie- 
buhrius, 11. I, 477. 

Nec ullus aureus vel argenteus nummus. Notabilis 
est hic locus , et in controversiis de usuris lege XII 
Tabb. non negligendus. Declarat autem pauperta- 
tem civitatis Romanae ej usque mores incultos, in- 
cunte etiam quarto post U. C. seculo. Porro Dion. 

II alie. X , 644. 

Sicut ex lege Xll Tabb. Significat Gajus maxime 
eos in XII locos, ubi agitur de muicta pecuniaria. 

Add. IV, 13. Geli. N. A. XX, 1. 

Nummorum vis ac potestas. Verba vis ac potes- 
tas eleganter a Gajo usurpata de nummis , satis de- 
clarant argutias eorum , qui in definitione tutelae , in 
L. 1. D. de tutelis, verba vis ac potestas ad vivum 
resecarunt. 

Quod de vocibus asses et pondus (a verbo pendere) 
et dipondius animadvertitur, hoc etiam usu venit in 
verbo adpendere , quod retentum est, cum pro- 
priam vim ac potestatem jam dudum amisisset, unde 
adpendere interdum valet : solvere. Idem dicere licet 
de compensare et compensatio. 

Et ad. Huschkius : et adhuc appellantur. Quod 
profecto facilius intellectu , quam ad onera adhibet. 

Mirum autem, Gajum hoc addidisse nam vocabulum 
dispensator , ut ipsum verbum dispensare, frequen- 
tissimi seni per usus mansit. Plin. H, N. XXXIII, 3. 

♦id. III , 160- dispensatores , inquit , libripendes di- 
cuntur. An inde proficere possumus in restitutione 
hujus loci , docuitque etiam Gajus dispensatores 
• - adhuc appellari libripendes ? Denique an appendere 
et dispensare tam arcte conjuncta sunt, quam Gajus 
hic videtur velle probare ? 

§.123. Docetur differentia coemtionis et mancipationis, 
conff. interpretum conjecturae in notis. 

Servilem conditionem. Pertinet ad mulierem , quae 
per coemtionem venit in manum. Haec non incidit 
in servilem conditionem , potest igitur e coemtio- 
v natoris testamento capere , etsi non jubeatur esse 
libera. 

A parentibus vero — mancipatae. Harum igitur 
conditio , quippe servilis , multo inferior est. 

~ Sicut i juris est in persona servorum. Significat 
Gajus ea tempora , cum heredis servi institutio non- 
dum tacite continebat manumissionem ipsam. Add. 
Plin. Epp.IV, 10. 

Iisdem verbis mancipio accipiantur , quibus ser vi. 
Iu verborum igitur diversa formula spectata fuit vis 
differentiae manus et mancipii. In mancipatione 
servorum et filiorumfamilias pronuntiabantur verba 
in §. 119. a Gajo commemorata. 

Quod non similiter fit in coemtione. Nimirum in 
hac non ejusmodi verba , quae servilis conditionis 
argumentum sunt, usurpantur, neque usurpari pos- 
sunt, quia mulier ipsa faeit coemtionem seque tradit 
in manum ; filius vero et servus etiam inviti man- 
cipio dantur. Quaerere autem licet , an mulier , 
quae , postquam coemtione in manum venit, fidu- 

ciae causa vindicta manumitti debet ( §. 114), ut 
sui j uris evadat , diei non possit in servilem condi- 
tionem fuisse deducta. 

Et h. 1. stylus scribendi ostendit doctorem prima §. 125 
elementa artis tradentem. Add. §. 142. — 127. 

Cui aqua et igni §. 161. Poena antiquissima tum §.128. 
recte usurpata , cum urbis terminis imperium finie- 
batur. Remansit postea , damnatique ab urbe tan- 
tum recedere coacti, ut Oppianicus in Orat. Cice- 
ronis pro Cluentio, c. 63.; amittebant tamen omnia 
civitatis jura , etsi non in alienam civitatem se con- 
tulissent. Augustus prudenti consilio istiusmodi 
hominibus certum designavit locum , in quem depor- 
tarentur, Dio Cass. 15, 20. 46, 27. unde deinde 
factum , ut deportatio fere exceperit ipsam poenam 
et nomen interdictionis aqua et igni; quo pertinet 
Instt. I, 2. §. 1. et I, 16. §. 2. 

Maleficium et lex poenalis eximie dicuntur de de- 
licto, quod lege judiciorum publicorum punitur. 

JXec enim ratio patitur. Late patet h. 1. vocis 
ratio potestas. Significatur juris Romani indoles et 
elegantia, qua ipsum sibi mirifice constat. In Instt. 

Just. haec juris ratio non tam perspicue significatui' , 
quam apud Thcophilum. 

Ab hostibus captus. Florentinus etiam et Marcia- §.129. 
nus et Ulpianus in libris" Institt. eundem locum 
tractant , et doctius illustrant , ut ipsae quaestiones 
ab illis positae declarent, quam diversam a Gajo 
viam ac rationem instituerint. Gajus magis studuit 
ei juris interpretationi , quae cx historia et antiqui* 
tato esset petenda. 

Utrum ex hoc tempore dubitari potest. Gaji aetate 
adhuc agitata iuterdum videtur haec quaestio in scho- 
lis Jctoruni , nam Julianus Hadriani aequalis jam in 
L. 22, §• 2. de Captiv. non dubitaverat affirmate 
dicere : existimatur — patre mortuo tunc pater familias 
. fuisse , curri pater ejus in hostium potestatem perve- 
niret. Add. Epit. 1 , 6 , 2. et L. 15. D. de suis et 
legit. Quae sit quaestionis gravitas eleganti exem- 
plo docuit Theophilus , qui omnem hunc locum 
perspicue exponit. 

Pristinajura recipiunt. Cf. L. 19. C, de postlim. 
Quoque bis in una enunciatione. 

§.130. Praeterea exeunt. Praeterea , nam exeunt etiam 
sine capitis diminulione supra laudati liberi mor- 
tuorum etiam apud hostes. Add. III, 119. Ut exeunt 
de potestate , sic etiam dimittere de potestate , §.133. 

Flamines Diales. Ergo non Quirinales , Martiales ? 
Etiam in III, 114. hi non memorantur. 

Inaugurari clcapi verba solennia hac in re. Quod 
tempus praesens usurpat Gajus , argumento est, ve- 
terem morem capiendi virgines, nondum prorsus 
neglectum fuisse. 

§.131. An potuit filius vel invitus jubente patre exire 
de potestate et in coloniam mitti ? 

Colonia latina est regio in agfo Latino , in 
quam coloniae deducendae causa cives Romani ci~ 
vitate cedentes se contulerant. Factos hos esse e 
civibus Latinos , docet Gajus III , 136. , sed conf. 
Cl. Madvig. in disput. de jure et condit, coloniarum 
Pop. Rom. Opusc. p. 284. 

Lex XII Tabb. — his verbis. Ter venum duit. 

Cicero etiam clc Orat. 1 , 41. et in Orat, pro Caecina, 
c. 34. utitur verbo vendere de filiofamilias ; add. 
L. 39, §.3. D. de Eviction. pater sciens filium suum 
vendidit ; at vid. L. 1. C. de liber, caus. et Paul. 
R. S. VI, 1. A Graecorum moribus abhorrebat hoc 
vendendi et mancipandi Jus ; a Latini nominis sociis 
non item, vid. Livius Hist. XLl, 8. Cujacius. ad 
Paul. 11. excitat leges Moscoviae , in quibus patri jus 
tribuitur quater vendendi filium. Significata igitur 
est in XII. vera venditio, in qua cernitur summum 
jus patriae potestatis, sed temperatum idem adjectis 
verbis de libertate , quam ipso j ure ter venditus sit 
adepturus. Atque ad hujusce legis sententiam, vel 
Jcti vel ipsi mores et consuetudo finxisse et con- 
firmasse videntur emancipationem , qua per trinam 
istam venditionem, quara XII. jubent, repetitam, 
non serio , sed imaginarie filius vel uno actu et uno 
die dimitteretur e potestate ( vid. §. 141. ); quare 
si dicere licet , Gajus et Ulpianus ( Fr. XI. ) minus 
apte in tractatione loci de emancipatione excitant 
legem XII. de una mancipatione; neque obstat, ut 
nobis videtur, IV, §. 79.- 

Una mancipatione. Nam in filiabus ab omni repu- 
blica remotis et in liberis secundo gradu positis non 
tanta cernitur vis patriae potestatis ; atque eadem 
sexus differentia cernebatur in exheredatione , II , 123. 
124. et in successione ab intestato III, 14. 

Eaque res ita agitur. Ritus mancipationis, qua- 
lis in §. 119. describitur, hic etiam adhibendus. De 
vi conjunctionis ita monuimus supra. 

Mancipat pater — alicui. Mancipat , sive man- 

mancipio dat , IV , 79« 

Alicui , quem Theophilus ad b. 1. Institt. /dem 
riva vocat , in Epitome rectius : patri fiduciario , 
qui mancipio accipit lege manumittendi. 

Vindicta manumittit. Est enim in causa man- 
cipii ; servi loco habetur , §. 140. 

Eo facto revertitur in potestatem patris. Hoc mi- 
rum videri potest , facto vindictae , quae liberta- 
tem et suum j us efficit , manumissum reverti in po- 
testatem , nam si pater mancipio dedit ea lege , ut 
Bibi remancipetur , non vindicta erit adbibenda , sed 
denuo mancipatio. Theophilus Institt. 1 , 12 , 6. 
scribit iilium vindicta manumissum tacita quadam 
ratione recurrisse ad patrem : aianipip t an XSya ivi- 
Tpeytv el( rd tov rcccpoq. 

Is eutn iterum emancipat. Is est h. 1. pater natu- 
ralis ; modo is significabat patrem fiduciarium. Ite- 
rum sive rursus mancipare est patris naturalis ; re- 
mancipare est fiduciarii, qui restituit patri naturali* 

Qui mancipio dat eidem vel alii , sed in usu est , 
eidem. Non sufficit, filium tres subiisse mancipatio- 
nes , sed ab ipso patre ter mancipio detur necesso 
est. Remancipationes non computantur, nec refert, 
utrum ter eidem an diversis personis filium mancipio 
det. Novus identidem est actus, de quo satis con- 
stat testibus adbibitis. 

In usu est. Hoc est, magis observatur hic, quam 
alter modus. Alia est vis vocis in §. 112. 

Similiter vindicta. Supple ex superioribus : quo 
facto. Eadem hic oritur difficultas de vi et effector 
admirabili vindictae , neque eam tollit, sed multo 

tnagis auget Tlieophilus cum dicat : filium denuo ar- 
cana ratione app^ru Xiya reverti in potestatem pa- 
tris. An iocus sic inteliigendus : interposita fiducia 
mancipio accipientem manumisisse quidem apud 
Praetorem, patrem vero naturalem ibi praesentem 
vindicasse filium in potestatem? 

• Ut eidem mancipet. Jam ter venditus a patre qui- 
dem naturali liber est , sed non a patre fiduciario , 
qui hunc jam antea bis venditum in tertia tenet man- 
cipatione sive in causa mancipii. Ab hoc igitur 
nunc manumittendus est; nam solent cogi actione 
ex contractu fiduciae , uno er iis modis , quos sig- 
nificat §. 140., et quidem eo, qiti semper potest 
■adhiberi, nempe vindicta, cujus tertiae per vindic- 
tam manumissionis jam non amplius is erit effectus, 
tit revindicet pater , qui tribus mancipationibus ami- 
serit omne jus ob verba legis: 1 si ter venum duit , 
filius liber esto , sed ut sui juris eradat; nisi dicat 
aliquis , hic obstare , quod emancipatus sic non di- 
recte a patre ipso sed a patre fiduciario liberetur j 
at pater tamen identidbm singularum mancipationum 
auctor fuit , et cum ultimae huic vindictae certissime 
'aderat , etiam ipsius manumissionis verae ; immo Heff- 
teruS in notis non dubitat lacunam sic supplere , ut 
filius existimetur tertia mancipatione desinere esse in 
potestate patris. 

- Nec me praeterit Epitomen docere : fiduciarium 
remancipare debere naturali, ut is ipse manumit- 
tat ; at non intelligo, qui filius hicce liber a patre 
possit denuo ab hoc emi, cui non amplius velutiin 
commercio est , et ita adquiri, ut jure potestatjyi 

8 * 


Digitized by Google 



— 116 — 


emancipetur ab eo , qui jam desierat illum habere 
in potestate. 

In causa mancipii. Sequitur igitur posse filium 
esse emancipatum ratione patris , in mancipio vero 
adhuc esse ratione fiduciarii , qui nondum ipsum 
manumiserit. , 

§.134. Ac intercedentes manumissiones proinde fiunt. 
Nimirum si adoptio , quae est alius modus solvendae 
potestatis , fit imperio magistratus , veluti Praetoris, 
filius ter a patre mancipatur, et ut tres mancipa- 
tiones sic etiam tres intercedant manumissiones. 

Deinde aut patri remancipatur — aut jure man- 
cipatur patri. Duplex forma significatur hoc loco 
enucleatu difficiliori. Vide etiam finem hujus §. 
Deinde. Hoc est post alteram mancipationem , 
postquam pater naturalis iterum mancipio dedit, et 
pater adoptans iterum remancipat. 

V indicanti filius addicitur. Vindicans est adoptans, 
qui coram Praetore , praesente patre naturali et filio 
ejus bis mancipato, hunc manu tenens vindicat in 
suam potestatem formula , quite est in libro II , 24. , 
solenni usus. Potuit quidem pater naturalis contra 
vindicare , sed dicendo se nolle et tacendo et jure 
suo cedendo patitur filium hac tertia vice in man- 
cipium dari , atque adeo e potestate sua exire. 

Addicitur. Est vocabulum hac in re legitimum , 
vid. etiam II , 24. sed minime eo sensu accipien- 
dum , ut infra addictio III, 189. Si quaeris, quo- 
modo nunc distinguatur adoptans ab eo, qui in 
mancipio habeat, ut in §. 140., diversitas formulae 
in §. 119. et 11, 24. satis distinguit et diversura 

jus significat. Adoptans hic non emit , ut mancipio 
accipiens , sed vindicat , ut pater potestatem habens 
sibi per in jure cessionem adquisitam. 

Aut jure mancipatur patri. Huschkius conjiciendo 
supplet : adoptivo vindicanti filium ab eo , apud quem 
u in tertia mancipatione est. 

In mancipatione emancipandi causa videmus in 
usu quidem magis esse et observari solere , ut idem 
identidem mancipio accipiat et remancipet, sed 
posse tamen patrem diversas mancipationes cum di- 
versis celebrare personis. Idem juris h. 1. In su- 
periore adoptionis forma -adoptans solus prima bima 
vice mancipio accipit. In hac vero 1 altera forma 
accessit tertia persona ejus, cui pater bis reman- 
cipatum filium mancipavit et sic e suo jure dimisit. 

Ab hoc igitur patre propter fiduciam fiduciario, 
apud quem filius in tertia mancipatione est, adop- 
tivus nunc vindicat haud secus atque in superiore 
forma a patre ipso non contra vindicante et jure 
suo cedente. 

Sed sane commodius est. Quia non requiritur in- 
terventio tertiae personae, , 

Aut remancipantur parenti. Supple ex superiore: 
vindicare deinceps eum , qui adoptat , apud Praeto « 
rem. Parens tantum de patre naturali potest usur- 
pari; pater etiam de adoptivo. 

Eadem et in provinciis. Utraque nempe forma 
adoptionis tum ea quae fit per remancipationem , 
tum quae per jure mancipationem. 

Non pertinet ad locum de adoptione filii, nec de §.135. 

emancipatione aut noxae datione ejiis, 'sed ad ve- 
ram venditionem sive pretii capiundi, sive alius, 
rei gravioris sic contrahendae causa factam , ad 
cujusmodi mancipatorum conditionem etiam refe- 
llendum arbitror II , §. 90. 96. 160. III , 6 . nec 
brevis spatii tempus hic cogitatur 5 hoc attingit 
propterea ut doceat, quam late pateat jus potesta- 
tis avorum in nepotes, quando quaeritur de iis aut 
emancipandis aut in adoptionem dandis. 

Post tertiam mancipationem. Postquam pater 
iilum ter venum dedit, filiusque manumissus abeo, 
in cujus mancipio est, liber est, sive sui juris. 

" Nascatur . Conditio igittir infantis hio non pendet 
a natalibus , sed a conceptione secundum regulam 
in §. 89. in fin. 

< At is. At non adeo contradicentis est , sed 
contrarium superiori exemplum opponentis. 

In tertia mancipatione. Quum ter jam mancipa- 
tus a patre adhuc' in mancipio . est apud eum, cui 
pater mancipaverit , quaerere licet , an, uxor mari-, 
tum filiumlamilias sequi aut potuerit aut debue- 
rit ? . 

Non nascitur in avi potestate. Nam quum conci- 
piebatur, avus jam in filium ter a se mancipatum 
omne jus patriae potestatis amiserat. 

Sed cum Labeo quidem. Quod sibi informavit 
hf. 1 !. exemplum i/abeo, continet certe decem men- 
sium spatium 5 nam uxor , dum in mancipio est 
maritus , et ex eo concepit , et peperit. Pro sed 
malim s - f 4 U., .'•»!•». . .. . 

In ejusdem mancipio. Nascitur igitur secundum 


Digitized by Google 



119 


Labeonem servilis conditionis. De potestate non 
potuit cogitari , quum pater ipse non esset in potes- 
tate. 

Pendeat jus ejus. Et patris potestas in suspenso 
est. Itaque interea non est, neque in mancipio 
mancipatoris , neque in potestate patris, qui, dum 
servi loco est , non potest habere potestatem. 

* Pater ejus — cadit in ejus. Gajus anxia diligen- 
tia quinquies repetit pronomen personale is, sed 
prius tamen ejus referendum est ad lilium, alte- 
rum ad patrem. An ad exemplum filii impuberis 
patris captivi ei interea tutor fuit datus ? 

Sui juris fit. Etsi avum adhuc superstitem habet. 
Ceterum haud multum dissimilis quaestio etiam ipso 
jure Justinianeo usu venire potuit in emancipatione 
filii uxore praegnante , vid. Institt. 1,12,9. 

Quaeritur an filiae nepotesque potuerint in hu- 
jusmodi esse mancipio diuturno, atque h. 1. signi- 
ficatur. 

Ut supra diximus. Vid. §. 132., quamquam ibi 
agitur de mancipatione emancipandi causa , quo etiam 
pertiuet §. 141. 

Maximi et Tuberonis. De hoc loco, quemadmo- §.136. 
dum illum restituere voluerit Cl. KJenze , vidd. notae. 

Non convenisset — potestate parentis. Vidd. 
notae. Vellem docuisset vir praeclarus, Gajum sic 
scribentem non plane bis dicere in eadem enuncia- 
tione, et exemplis probasset dictionem de lege lata 
auctoritate consulum; denique initium hujus loci: 
verum etiam dubito an satis aptum sit loco supe- 
riori, nisi dicas pertinere ad solutionem patriae 
potestatis per coemtionem matrimonii causa. 

i Viri — aut extranei. Id est, aut matrimonii aut T 
fiduciae causa. At non intelligo , qui quaeri possit 
de soluta patria potestate in ea, quae fiduciae causa 
coemtionem lecerit; nam haec non nisi sui juris po- 
test esse , quum fiduciae causa in manum extranei 
conveniebat, tutelae, sacrorum, testamenti cogita- 
tione commota. 

137. In manu esse et vel. Vidd. notae. Vereor au» 
tem ne enunciationes, quales v. c. sunt sequentes: 
cum vel — ejfficiuntur — vel cum — revertuntur . 
nimis abhorreant a constanti scribendi ratione , qua 
Gajus utitur, quamquam frequentissimus est con- 
junctionis vel apud eum usus , numquain tamen hac 
potestate adhibetur, ne dicamus vel cum et cum vel 
in eadem enunciatione adversari fere videri indoli 
sermonis Latini cj usque elegantiae. 
u4n aut. Pro utrum — an. 

Patrem potest cogere. Utpote in cujus potestate est. 
Repudio misso. Qua ipsa in re cernitur discrimen 
manus et potestatis. Quaeritur autem , num repudio 
mittendo manum et nuptias ita solutura sit , ut non 
opus sit emancipationis cujusdam forma solenni? 
certe vocabulum compellere arguit , uxorem debuisse 
cogere virum , ut aliquid faceret , nec discessionem 
tabulis repudii datis suffecisse. Quod vero de re- 
pudii mittendi jure hic tradit Gajus, invaluit mori- 
bus , non manavit ex Lege XII. Tabb. , nec Ciceronis 
locus in Oratt. Philipp. II , 29. recte laudatur. 

Proinde — atque si. Quid differat a superiore 
in §. 36. perinde atque si difficilius dictu. Gajus 
promiscue usurpare videtur» < 

Servorum loco habentur. Haec igitur dictio aliae- §.138. 
que similes : in servitute esse , servus fere esse , 
tamquam servus esse, servili conditione uti, servo-' 
rnm loco constitui, servire , quando opponitur : servus 
esse , ut apud Quintilianum Institt. Orat. V , 10. 60. , 
significant statum diversum a servitute j usta ; itaque 
quod ad jus civitatis publicum non servi sunt, nec 
leges de servis latae ad illos pertinere possunt. Huc '• 
etiam pertinere nobis videntur auctoratus et judi- 
catus III , 199. et redemtus pretio redemtionis 
nondum soluto in L. 20, §. 1. D. qui testam, fac.' 

L. 43, §. 3. D. de Leg. 1. L. 7, §. 20. Cod. de 
postliminio. Ceterum adquirunt proprietatem man- * 
cipatori , ut servi domino , II , 86. ; de posses- 
sione vero , an adquirant , dubitatur , §. 89. , quoniam 
ipsi non possidentur, sed quum istorum nihil suum 
esse possit , etiam in jure nihil iis ceditur. 

Censu. In liis imprimis usu venire potuit quaestio, 1 
quam ponit Cicero de Orat. I, 40. de efficacitate 
relationis in tabulas censorias. Conf, §. 17. 

Testamento. Quid si in illo scriptus est heres ? 
libertatem denuo nactus utitur beneficio abstinendi 
II , 160. At fac istum discedere intestatum , quae 
erit personae in mancipio conditio in morte nian- 
cipatoris ? Animadverte laudari hic tres illas so- 
lennes manumittendi formas, quibus civitas a ma- 
numissis adquireretur. 

Manumissi sui jui is fiunt. Dati igitur mancipio 
sine lege reinancipationis non revertuntur in patriam 
potestatem, siquidem eos manumittit mancipator , 
atque haec est manumissio , quae non officit natalibus. 

§.139. Nihil requirimus , cujus aetatis sit. Nihil h.^. I. 
significat : prorsus non ; nisi malit quis interjicere^ 
nec , ut sit : nec cujus aetatis — acne illud quidem. 

Ac ne illud quidem — ac ne numerus quidem , et 
mox ac ne is quidem , ac ne diu quidem et ingrata 
auribus accidit haec repetitio et auctoris in scri- 
bendo negiigentiam arguit, qui ut forte incidit in 
aliquam enunciationem , eam non dimittit. 

Patronum credi ioremve. Conf. §. 37. 

Numerus legis finitus. Hoc est, definitus numerus 
legis , sive constitutus lege certus modus in servis 
testamento manumittendis , ut est in §. 42. 

§.140. Quin etiam invito quoque eo. Animadverte vim 
utriusque conjunctionis etiam , quoque diversam. Add. 
in §. 145. etiam — veteres. 

Invito eo censu l ibertatem consequi possunt. Libertas 
h. 1. latius patet et etiam accommodatur in eos„ 
qui etsi non desierunt esse liberi , 11 , 60. , tamen 
propter conditionem servilem libertate caruisse exis-! 
timantur. Apud Ciceronem in Orat, pro Caecina 
libertas c. 33. non opponitur servituti, sed eximie 
usurpatur de jure Quiritium. Locus hic tantum 
pertinere potest ad eos, qui jure mancipantur in 
§, 132. . . , • 

- Describitur autem a Gajo triplex mancipatio , tum 
vera » quae solvitur censu , tum imaginaria , quae 
fit lege remancipandi emancipationis gratia , tum 
noxiae causa facta mancipatio. 

, Dicitur invito eo consequi. Displicet dicitur t 
sensus loci postulat : potest , aut post consequi .* 
posse. .... „ , .• ' , 

. Velut qui furti. An quum ? nam praecedit vox, 
pater , et sequitur: eum. > 

Mancipio dedit. An quem ipse habet in mancipio 
etiam mancipare sive mancipio dare potest ex causa, 
noxali? immo , non potest , quia deest jus potestatis. 

Actor pro pecunia habet. Id est, loco litis aesti- 
mationis , quam pater debuisset sufferre , si noxae 
qon dedisset , 1, IV , 75. 

Injuriarum actione tenebimur. Instituenda ab §.141. 
ipsis mancipatis, qualis actio non datur iis, qui 
sunt in potestate, ne adoptivis quidem. Neque hic 
opus erat venia Praetoris, ut in emancipatis agere 
meditantibus , L. 7. §. 3. D. de Injur. 

Ac prius dispiciamus de his. Eadem dictio §-51. §.143. 
124. 

Nubilibus. Sive puberibus , ut est apud Ulpian,.§.144. 
Fr. XI, 1., qui tamen non monet de tutore his, 
dando testamento. In Epitome Gaji nulla mentio 
de tutela mulierum, 

, Permissum est. Cf. §. 189. 

Veteres enim voluerunt feminas — esse. Solenne est 
velle , ubi excitantur veterum sive majorum instituta 
e moribus profecta et legum praecipientium instar 
religiose servanda. _Siq Gajus ipse mox in §. seq. et 
in 1. 11, §. 55. : voluerunt veteres. Praeivit Cicero 
in exquisito hujus verbi usu, ab interpretibus, quod 
sciam, non satis animadverso, veiuti in Orat, pro, 
Murena , c. 12. , pro Cluentio , c. 43. , in Catii. II , 12. 

27. , pro Caecina , c. 34. , Brutus Ep. ad Atticum 17. q 
dominum ne parentem quidem majores nostri valuerunt: 
esse , de offic. 3, 5. : majores aliud jus gentium^ 

aliud jus civile esse voluerunt. , de legg. agr. II , 
c. 35. et c. 14.; adde Livium Hist. XXXIV, 2. 

‘ Feminas etiamsi perfectae aetatis. Significatur aetas 
duodecim annis major. Adde §. 189. §. 191. In 
Digestis , ubi vox est interpolata a Triboniano , est 
aetas 25 annorum. 

Propter animi levitatem. Cicero pro Murena c. 12.: 
propter infirmitatem consilii. Urbane Ulpianus 11. 
propter sexus infirmitatem et forensium rerum igno- 
rantiam, ut idem in L. 2, §.2. D. ad SCtum Veli.; 
at Gajus infra §. 190. ipsam hanc legis rationem 
valde ridet. Repetendum hoc institutum ex anti- 
quissimis temporibus regum, conf. Plutarchus in 
YitaNumae, c. 10. ubi pro t/wo-tscto/ rectius scripsisset 
xupiou. Nec proprium fuit hoc juris Romani, sed in 
•* omni fere dt-be vetere observatum. De jure Indico 
conf. doct. Halled in opere Anglice scripto : leges 
Menou , p. 28. 3. De jure Aegyptiaco inscriptio , quam 
explicuit Cl. Reuvens , in Epp. ad Ampl. Letronne 
Ep. 3, p. 9- De jure Attico Plattner 11. II, 275., 
ubi Gaji locus hicce opportune laudatur , adde ta- 
men §. 189. •* 

.145. In tutela permanet. An permanet in tutela ejus- 
dem tutoris , qui impuberi datus erat testamento ? 
Non videtur, secus est si tutore usa est legitimo. 

Tantum enim. Displicet haec enunciatio , quae 
nullo alio loco. 

Ex lege Julia et Papia Poppea. Confirmatur 
his verbis et §. 194. locus ille fragmentorum legis 
Papiae Poppeae, qui est apud Heineccium in Com- 
ment., p. 87. Apparet autem Gothofredo rectius 

.cessisse , quam Heineceio in loci istius constitutione. 
Necessario addendum legitima tutela; nam ut a 
ceteris tutelis, quales §. 194. significat, liberentur, 
non opus habent, ut quater pepererint. Lex igitur 
Papia Poppea viam quodammodo munivit legi Clau- 
diae in §. 157. 

Loquimur autem . Sic Gajus quando veluti ca- 
vendo antevertere vult exceptionem , quae sibi 
objici possit. Cf. II, 94. 112. IV', 57. Loqui saepe 
eximie de pronunciatione formulae. 

In honorem sacerdotii. Sic in L. 36. D. de cond. 
et dem. inhonorem consulatus, et in L. 2. D.deact. 
rer. amot. in honorem matrimonii. Editores inune- 
inores fuere conjecturae Cl. Schrader : in honore 
( in Diario Crit. Tiibing. III , 316. ) , quae tamen 
vereor, ut recta sit, nam si nobilissimae feminae 
tantum liberae sunt tutela agnatorum in honore 
sacerdotii, hoc est, per triginta annos cum munere 
funguntur, sequitur illas finito honore in agnatorum 
tutelam rediisse , et testamentum quod jure suo fe- 
cerint, (vid. Plutarchus in Vita Numae, c. 10.) ir- 
ritum fuisse jure civili ; add. Gajus II, 118. Eodem 
jure dixeris restitui in illas patriam potestatem, 
unde virgines captae ipso jure exeunt, vid. §. 130. 
Adde praefationem ed. recent. p. XI. , ubi improba- 
tur Cl. Cramerus, qui in eandem ac Schraderus in- 
ciderat conjecturam. 

Etiam — veteres. Etiam opponitur Legi Papiaa 
Poppeae , quae de jure liberorum cavit. De Vir- 
ginibus Vestalibus etiam majores ipsi, in quibus 
,Nuina rex et decemviri jam solliciti fuerunt. 

, • , i 

*' Uberas . Eximie dicitur pro : liberatae a tutore 
agnato. Vid. supra de verbo liberare. 

« Itaque etiam lege XII Tabb. cautum est. Docta 
'est et subtilis disputatio Cl. Gratama in Ephem. 
'Jurispr. et leg. lat. III, 275. ad hujus loci verba, 
quae non referenda existimat ad ea , quae proxime 
'praecedunt, sed ad principium loci, ut doceat Gajus 
in XII. cautum esse de tutela filiorum et filiarum 
-etiam nubilium. 

Dubito an recte: itaque significat: et ita, ut in 
•ll , 42. et ita lege XII Tabb. cautum , add. §. 47. et 
IV, 19. : nam ita lege XII cautum. Quorum locorum 
-sensus est : ut voluerunt et praeceperunt veteres, 
ita etiam cautum XII tabulis saepius mores et in- 
stitutu et leges regum sancientibus. Scribendi igitur 
talio exigit, ut itaque referamus ad Virgines Vestales. 
Accidit, quod nimis a Gaji simplicitate abhorret, du 
plicem enunciationem in parenthesi ponere. Denique 
Gajus solenne hoc : Lege XII Tabb. cautum non usur- 
pat , nisi ubi illustriorem locum excitat , ut hic ipse lo- 
cus aliique modo laudati satis declarant. Adde II , 224. 

§.146- In patris sui potestatem. Itaque pater suus di- 
citur ratione plurium liberorum. 

§.147. Et in hac causa, lloc est, in hoc etiam casu, 
in hac specie ; sic in §. 139. : in ea causa sint. Hic 
causa significat : conditionem , statum. Add. §. 138. 
in causa mancipii, et II, 21. 

Placuit. Quaesitum igitur fuit aliquando in scholis 
Jctorum. 

L Xon minus postumis. Fr. Vat. §. 229.; at adde 
L. 19, § . 2. D. de test. tut. L. 24. D. de tut, act. 
contr. L.29. D. de neg. gestis. 

Si modo. Cotiditionaliter , ut multis aliis locii 
construitur tum maxime cum conjunctivo , qui etiam 
restituendus est II, 52. In II , §. 1. modo adverbium 
tempus praesens ; in II , §. 156. tempus praeteritum 
significat. 

Hos etiam heredes. Pertinet etiam ad heredes, 
et ut illos heredes , sic etiam exheredes scribere licet 
II, 130. 

Extraneos postumos. Cf. II. 142. Est enim incerta 
persona. 

Quae in filii manu est. Manus igitur etiam per- §.148. 
tinetad tiliumfamilias , habet hic manum in uxorem, 
etsi illa secum est in potestate patris. Si prior 
moritur, remanet vidua in potestate soceri, qui 
ei in testamento recte dederit tutorem. 

Rectissime. Hoc est, si utitur formula do, opti- §.149. 
mam tenet jam formulam , nam no hic est verbum 
solenne , vid. §. 144. §. 151. §. 152. Brisson. de 
Formulis, 7 , 50. dat autem scribendo : liinc scribere 
tutorem Cicero pro Cluentio , c. 12. c. 14. Quodsi 
idem etiam heres scribitur, probata videtur formula : 
tutorem instituo , quamquam etiam simpliciter recte 
est , ut Livius de Tarquinio , 1 , 34. postremo tutor 
liberis regis [Anci] testamento institueretur. 

Tutor esto. Propterea minus accurata esse vi» 
detur haec formula , quamvis recepta , quia sic lo- 
quitur ipsa lex XII. Tabb. in tutoribus legitimis 
qui sunt. Conf. §. 155. Etiam in optione solenne 
est: dare. 

Videtur lex Atilia de industria vocem transtulisse 
ad Praetorem et Tribunos , ut hi patris instar dice- 

jflentur dare; quam anxie vero interdum haeserint 
yoci : dare , arguit L. 33. D. de test. tut. 

§.150. In persona uxoris. Quare non in persona filiae 
aut nurus ? nimirum filia sui juris facta nihil non 
faciet, ut nuptiis liberetur a tutore; maritus vero 
Jiac optione vult, quantum potest efficere, ut uxor 
viclua maneat. 

Recepta est. Itaque non venit ex lege aliqua » 
jsed convaluit usu fori, suadente contra summum 
jus utilitate ; quo sensu etiam vocabulum receptus 
■ y. ' usurpat Gaj. II, 44. 

Mirum est, Ulpianum, cujus Fragm. tit. X saepius 
verbo tenus convenit cum Gajo h. 1. nullam facere 
mentionem optionis. 

In omnes res. Ad rem igitnr gerendam non ad 
. \ ; personam tuendam datur. Adde §. 176. res autem 

intellige singula negotia , velut testamenti factionem , 
venditionem , emtionem , dotis dationem , hereditatis 
aditionem, in quibus opus est tutore auctore; add. 
§. 192. et omnino Ulp. XI , 27. 

§.151. • Ceterum. Gajus saepe utitur in ipso principio 
loci. Vid. §.54. II, 43. 181. III, 35. IV, 74* 
quando absolvit locum in quo versatus est. 

Plena. Nimirum quo major erat metus, ne legi- 
timus tutor aliquando ad uxoris tutelam accederet, 
eo pleniorem dedisse videtur uxori optionem. Nec 
patet, ex SCto de Bacchanalibus demum venisse 
hoc optandi institutura , nam apud Livium libertinae 
mulieri pro privilegio datur jus optandi , ad eum 
nempe modum, quo mariti in testamento uxoribus 
ingenuis tutoris optionem dare solent. 

Ut proximum ac supra diximus. Malim proxime , §.152. 
quod Gajus toties scribit in Lib. 11. ; dictionem ipsam 
defendit Huschkius 11. p. 220. 

Ac supra. Significat non tantum prope abesse 
locum, sed modo traditum. 

Et saepius tutorem optare. Quotiescumque ne- §.153. 
cessilas suadet, an opus habebit coemtionis ritu 
aut magistratus confirmatione ? non videtur ; nec 
locus Ciceronis pro Muraena, c. 12., hancce tutori», 
optionem , ut vult Heineccius , in Comm. ad leg. P. P. 
p. 237., spectat, sed coemtionem tutelae evitandae 
causa factam. 

Plenam — angustam habet optionem. Plena est ; 
quae nullis ; angusta , quae certis finibus est circum- 
scripta. 

Duntaxat. Hoc est, non amplius quam ; aliquando 
etiam significat contrarium : non minus quam , veluti 
in L. 202. D. de V. S. 

Tutores dantur. Nempe uxori dat testator, sumit §.154 
optans ; optivus hac potestate alibi non venit. 

Datus — sunt opponuntur. Ad agnatos ipsa lege §.155* 
venit tutela , hi jure sunt tutores , siquidem pater 
non dederit. 

Legitimi. Eximie, qui ex lege XII. Tabb. , Ulpian. 

XI, 3. Hi igitur suo jure sine Magistratus aucto- 
ritate accedebant ad tutelam , secus ac jure Attico , 
quod noluit, deficiente tutore testamentario , aliquem 
ex cognatis suscipere tutelam , nisi ab Archonte da- 
tum. Adquisitam igitur habent tutelam , ut jus 
quoddam , non uni , sed omnibus eodem gradu agnatis 
tributum et a cujus juris usu sola testatoris summa 

voluntas privare potuit e lege XII. Tabb. : uti le- 
g assit. 

§.156. Eodem patre. Fratres uterini sunt cognati; ce- 
terum repetit fere h. 1. Gajus III, 10. 

Cognatione junguntur . In III, 24. : necessitudine , 

. quod vocabulum etiam usurpatur de cognatis. 

Alias. Id est, aliter, alia ratione. 

Amitae , materterae filius. Non recte a Gajo 
conjunguntur; amita ipsa est agnata filii fratris sui , 
ut ejus filius est ei cognatus; matertera vero ipsa 
jam est cognata sororis filii. An vox amita reji- 
cienda ad superiora : patrui filius et nepos ex eo et 
amita ? et hic : item matertera et amitae filius. 

Et invicem scilicet ego illi eodem jure conjungon 
Amplificando recte Theophilus : scito , quam quis 
cognationem adversus me habet , eandem et me obti~ 
t i ner e adversus illum. 

Familiam , hoc est, agnationem. Soli agnati pos- 
sunt esse auctores domuum , familiarum , gen- 
tium. 

§.157. Quantum ad legem XII. Tabb. Sunt veluti ex- 
plicatio vocis legitimus in §. 155. et opponuntur 
verbis sequentibus : lex Claudia. 

E tiam feminae agnatos habebant tutores . In § . 1 44. 
docuerat Gajus : feminis etiam perfectae aetatis dari 
tutorem. In §. 155. accedit ad aliud tutelae genus 
legitimum , in qua iidem sunt , qui in §. 144. sig- 
nificantur , utriusque sexus impuberes. Ne vero quis 
putet, hanc non, ut testamentariam , etiam pertinere 
ad feminas puberes , addit veluti admonens : lege XII. 
in tutela legitima idem accidere , atque in tutela tes- 

tamentaria , nimirum , postquam ambo ad pubertatem 
venerint , lilium desinere habere tutorem , filiam 
vero in tutela agnatorum permanere. 

Quantum ad legem XII. Tabb. attinet. Videtur 
haec de tutela legitima eadem ratione eodemque 
loco cavisse , ac de tutela testamentaria. ^ 

Set postea. Malim : at. 

Lex Claudia lata esi. Usurpantur verba legitima i 
lex et ferri de Caesaris constitutione. Sic Tacitus-, 
Annal. II, 13. Claudius lege lata saevitiam coercuit’; 
quin Callistratus JCtus, qui sub Alexandro Severo 
floruit , usurpat hoc : lege , quam D. Nerva tulit. 
L. 3, §. 1. D. de termino moto. Ceterum apta haec 
lex Claudii edicto ejusdem de intercessione mulie- 
rum, in L. 2. D. ad SCtura Vellejanum. 

Lex — sustulit. Non tantum his verbis, sed prae- 
sertim §. 171. omnis tollitur dubitatio de necessaria 
lectione : sustulit apud Ulpian. Fr. XI. Tutelas h. L 
et §. 171. dicitur subjective de agnatis tutelae jura 
habentibus. Ulpianus vero 1. 1. objective usurpat 
de feminis positis in agnatorum tutelis hisce. 
r Tutelae. Minus late patet, quam in singulari nu- 
mero tutela. Significat varia ejus genera ; hinc in- 
scriptio tituli Dig. de tutelis j adde L. 7. D. de capit, 
min. 

Nec tamen lex Claudia aut jus mariti sustulit 
dandi testamento tutorem mulieri, quae in manum 
convenit, a ut jus patris tutorem dandi filiae nubili) 
nec minus integram reliquit patronorum et paren- 
tum tutelam in §. 172.; vetuit tantum lex Claudia, 
agnatos , ut in XII. erat cautum , ipso jure mulieris 

sive impuberis sive puberis esse tutores. Post 
hanc igitur legem non amplius necessaria fuit coem- 
tio , ad quam confugere solebant mulieres tutelae 
agnatorum evitandae causa. 

Tutelas. Cl. Dirksen in Periculo Crit. , p. 117. 
conjicit: iuielas eas. 

Non possunt. An , ut suppleatur lacuna , legen- 
dum : nunc non amplius possunt ? Klenzius , quod non 
monetur in notis , supplet: licet impuberes sint , quod 
vereor, ut recte factum sit. 

Feminae. Tam impuberes , quam puberes. 

§.158. Sed agnationis quidem jus. Id est, civilis ratio, 
quae ex cognatione per virilem sexum insignem ha- 
bet vim in confirmatione variarum juris civilis par- 
tium , praesertim earum , quae ad familias pertinent. 
In 111, 52. jus agnationis vocatur jus legitimum. 

Jura corrumpere. Est , rumpere , perimere , tol- 
lere , bono sensu. Add. §. 163. III , 121. L. 8. D. 
de cap. diro., ubi Gajus eandem habet sententiam. 
Add. L. 19. D. damni infecti , L. 33. D. de nox. act. , 
L. 9. pr. D. de Lib. caus. 

§.159. Prioris capitis permutatio. Idque in deteriorem 
conditionem. Niebuhr. Hist. Rom. I, 605- caput ac- 
cipit de rubrica in tabulis censualibus , ubi nomen 
civis et possessiones inscribebantur ; quod , si ve- 
rum est, minor multo rectius, quam media. 

Minor , quam quidam mediam vocant. Quidam sunt 
certi JCti, a quibus Gajus dissidet, quos vero Paulus 
in L. 11. D. de cap. dim. et Ulpian. Fr. XI, 12. 
secuti sunt. Recte Gajus minor ratione habita ma- 
joris capitis diminutionis. Qui una voce magna 

comprehendunt utramque capitis diminutionem , qua® 
aut libertatem aut civitatem adimit, ii etiam voce 
minor utuntur ratione habita magnae. Yid. L. I, 

§. 4. D. de suis et legit. 

Eruerunt interpretes e lacuna verba haec: quod §.160« 
evenit in his. Miramur autem, Gajum diligentis- 
simum in repetitione verborum ad eandem rem • 
pertinentium hic voluisse uti verbo evenit ; mox 
vero in duabus alteris capitis diminutionibus : acci- 
dit. An latet h. 1. exemplum a Gajo allatum de 
libertis ingratis in patronos redactis in servitu- 
tem , qua de re jam cavisse videtur lex dilia Sentia 
in L. 70. D. de Y. S. et exemplum quod habet 
Ulpianus , XI , 11. de incenso vendito , quod idem 
exemplum etiam Cicero habet in Orat, pro Caecina , 
c. 34.? certe Gajus in IV, 77. loquitur de quibus- 
dam casibus in hoc primo commentario traditis. 

Ex patria aguntur. Ad conciliandam hanc con- 
jecturam laudatur locus Taciti, Annal. XVI , 20.: 
agitur in exilium; at non crediderim, Gajum, qui 
mox de aqua et igni interdictione loquitur , hic exi- 
lium retulisse inter poenas. Apud Ciceronem 1. 1. 
sermo est de exilio , non tamquam supplicio , sed 
perfugio portuque supplicii ; neque is , qui in exi- 
lium agitur , amittit civitatem. 

Ancillae Jiunt. Add. §. 91. 

Aqua — interdictum. Yid. §. 128. §.161. 

Sed status hominis commutatur. Status eximie §.162. 
status familiae privatus , quo quis pater filiusve fa- 
milias est. In tit. D. de statu hominum, multus^ 

«st sermo de his , qui ita nascuntur , ut sint libori 

et participes juris familiae. 

■ Commutatur. Hic commutatio tantum locum ha- 
bet. In majoribus diminutionibus amissio et qui- 
dem libertatis aut certe civitatis. 

/ Qui coemtionem faciunt. Accuratius dixisset : quae; 

. ' vide §. 112.; cet. add. III, 82. IY , 38. 

Mancipio dantur , quique ex mancipatione manu- 
mittuntur. Significat Gajus solos emancipatos e 
potestate patris , non manumissos e mancipio ; quia 
servorum loco habiti sunt. §. 138. 

§.163. Agnationis jure. Huschkius hunc et superio- 
rem locum sic restituit : pater emancipaverit , post 
mortem ejus neuter alteri agnationis jure tutor esse 
poterit. Quae conjectura hoc magis nobis placet, 
quia olim in annotatione ad Gajum , 1826. scripse- 
ramus : hujusmodi igitur frater destitutus jure ag- 
nationis non amplius neque ad fratris impuberis 
tutelam , neque ad ejusdem hereditatem vocatur. 

§.164. In lacuna latet locus de tutela gentilium. 

165. Crediderunt veteres , voluisse legem. Hoc est, per- 
suaserunt sibi vetusti interpretes legum XII. Tabb., 
argumentis ex analogia petitis, voluisse legem, hoc 
est, legis mentem, sententiam , consilium fuisse. 
Opponitur jusserit , quod disertis verbis lex praece- 
■r perit et velle se declaraverit. 

§.166. Reperta est. An recepta legendum ? Ceterum cf. 

^ Ulpian. Fr. XI, 5., ubi eadem fere legtintur ab in- 
terpretibus docte exposita ; add. Theoph. ad Institt. 
1 , 19. Video etiam in notis proponi lectionem , re- 
cepta. 

Exemplo patronorum. Nempe tutelae patronorum, 

qui non propalam , ut ait Ulpianus XI, 1. ex XII. 

Tabb. sed per consequentiam introducti sunt. 

Fiduciariae. Conf. §. 114., quippe derivata a 
fiducia, quae est contractus bonae fidei (IV, 62.), 
quem de manumissione mancipati et de tutela cum 
patre iniit mancipator idemque manumissor. . # 

Ideo — quia — numumiserimus. Displicet quia 
cum conj. fut. 

Caput liberum §. 114., Ulpianus XI, 5. 

Sed Latinarum. In his igitur cessat regula, quam §.167. 
fundaverant veteres de tutela ad eos pertinente, ad 
quos etiam hereditas. Qui ex jure Quiritium fuerit 
dominus manumissor, modo solenni non observato, 
idem erit tutor. 

A me quidem solo. Si ego solus , te non iterante , 
manumittens facio impuberem Latinum , spes succes- 
sionis pertinet ad me , onus et honos tutelae Latini 
ad te. 

Dion etiam a te manumissa. Hoc est , te non ite- 
rante neque efficiente civem Romanum , atque adeo , 
ut est in affini quaestione in Fragm. Vat. §.221., jus 
tuum Quiritium in illam retinente. 

Facta sit Latina. Si quidem manumisit sine so- 
lenni et efficaci forma , reservato sibi jure itera- 
tionis. 

Bona et tutela pertinet,. Rectius-, pertinent. Nec 
tamen Graecismus est. Pertinet pendet a tutela , 
in qua sunt etiam bona. 

Injure cedere. An adhibenda ea forma , quam sig- §.168. 
nificat Gajus, II , 24.? 
v . Manumissoribus §. 114. 

. Quia non videtur onerosa. An haec est vera cau- 
sa , cur tutela agnatorum In feminis cedi potue- 
rit ? Erat quidem hoc munus perpetuum , nec 
certo tempore , ut impuberum tutela , circumscrip- 
tum ; at quod ad onera hic suscipienda , quam 
, levia fuerint , docet §. 190. 191., ubi opponitur tu- 

tela feminarum et impuberum. Ratio interior et 
verior haec est : tutela impuberum •, si quidem 

discesseris a tutela legitima in §. 192., est munus 
personale , non jus et res incorporalis , ut tutela legi- 
tima libertae ab Ulpiano vocatur , Fr. XIX, 11. Yid. 
omnino Huschkius , II. p. 235. 

§.170. Quo mortuo — revertitur ad eum tutela , qui cessit. 
Nam etsi tutela ceditur, tamen vis ejus legitima 
non ceditur. Remanet penes ipsuin tutorem legi- 
timum, qui tutelae onus cedere potuit, ipsum tu- 
telae jus cedere et se abdicare non potuit. 

Capite diminuto. Non videtur tutela cessicia, ut 
ipsa legitima, amissa fuisse minima capitis diminu- 
tione. 

Qui cessit, si mortuus sit — a cessicio tutela dis- 
cedit. Nimirum cedens certam respicit cessicii per- 
sonam. Mortuo vero ilio , non cogitur agnatorum 
is, qui secundum gradum obtinet, hoc est, qui 
jam proximus cognatione accedit ad tutelam et 
Spem succedendi fovet, agnoscere cessicii tutoris 
personam et munus. 

§•171. Ad agnatos pertinet. An : attinet, ut est in §. 157 

et §,73. Haesit fortasse hoc ipsum verbum Gajo ex 
frequente ejus usu. 

Hoc tempore. Supra §. 53. et 112.: nostris tem- 
poribus, Synon. est nunc , II, 284. 285. 

Cum ipsi se oneri subjecerint. Conf. §. 115. §.173. 

Quod etsi placeat. Est ipsius Gaji sententia. 

Legitimus tutor habeatur. Patronus tutor legitimus 
est; pater emancipator habetur; add. §.174. ; et ejus 
vices sustinet, ut ait Ulpianus, L. 3 , §. ult. D. de leg. 
tut. ; hic autem non est in numero fiduciariorum. In 
Fragm. Vat. §. 189. quaeritur, an hujusmodi pater 
hanc tutelam in numerum trium tutelarum referre 
possit ? et ita videtur. 

Honos praestandus est. Qui honos cernitur in 
jure cedendi tutela et in reverentia legitimis tutori- 
bus debita, in quorum persona tutela est jus, non 
munus aut officium. . 

Senatusconsulto. Facto ad exemplum legis Ati- §.173. 
liae , vid. §. 187. 

Nec inter est, quam longe aberit. Apud Ulpianum , 

11, 22. non leguntur. 

Desinit. Non amplius est, nec reversus recipit 
tutelam. 

Absentis. Intelligi videtur absentia reipublicae 
causa. In vera pupillari tutela contra fuit, L. 12. D. 
de tutelis, L. 15. 16. D. de tut. et curat. 

Sed excipitur. Inconcinnior haec videtur oratio. §.174. 
Multo facilius Ulpianus sic: praeterquam si patronus 
sit , qui abest. 

Hujus quidem liberi fiduciarii tutoris loco. Pa- §.175. 
tris igitur liberis non tantus praestatur honos ac 
liberis patroni. Fiduciarii igitur tutores habiti ca- . 
rent jure cedendi tutela. 

Sunt tamen causae — vel uti ad hereditatem. Ad- §.176. 
verbium v eluti satis jam declarat hoc ex pluribus 

exempli gratia excitari. Addit Ulpian. 11, 24. : ad 
nuptias contrahendas , atque hac etiam in re minori 
jure usae fuisse videntur, quam ingenuae, quae 
tutoris auctoritate ad nuptias non indiguerunt. „ 

§.177. Censuit in persona pupilli. Animadverte vim 
praepositionis in ; sic in §. 150.: inpersona uxoris — 
recepta optio , in §. 132. : lex in persona flii loquitur t 
II, 94. : in utriusque personis , coli. II, 159., in Ij. 30. , 
§. 7. de Fid. Libert. : in furiosi persona J). Pius 
rescripsit , et sine adjecta voce persona in L. 1. §. 5. D. 
de SCto Silan. : in eo — exstat rescriptum , L. 33. D. de 
furtis in tutore scriptum est. 

§.178. Et lege Julia de maritandis ordinibus. Laudatur 
haec lex, quia iere viam munivit SCto de tutore 
legitimo impubere assimulando absenti. 

Potis constituendae gratia. Mirum , usurpari a 
Gajo verbum constitui , cum apud Ulpian. XI , 29. 
solennis est formula : ad dotem dandam , dicendam 
promittendamve. Cf. Heinecc. ad legem Pap. Popp. 
II, c. 14. 

A praetore urbano. Neque opus hic fuit, ut Tri- 
bunorum plebis major pars audiretur, sicuti lege 
Atilia ipsa est cautum. 

§.179. Libertae tutor. Qualem tutorem legitimum sig- 
nificat §. 13. Instt, de Excus. 

§.180. /n tutela legitima furiosi aut muti. Nimirum 
qjus patroni, qui non prius, quam suscepta jam tu- 
tela in' hanc calamitatem incidit, ut monet Schult. 
ad Ulpian. Fr. XI, 21. 

Permittitur. Animadverte in omni hoc loco , ubi 
exponuntur ca, quae Senatus constituit, usurpari tam- 
quam verbum solenne : permittere. 

Quibus casibus. Pertinet ad omnes casus a §. 174. §.181. 
inde significatos. 

Salvam manere tuielam. Tutela est h. 1. ipsum 
jus tutelae; tutor etiam de eo dicitur, qui non per- 
sonae pupilli sed certo negotio celebrando datur , 
quo perfecto desinit esse tutor. 

Si tutor. Sive testamento sive a Magistratu da- §.182. 
tus; non amplius agitur de sola tutela patronorum. , 

Pupilli pupi/laeve. Pertinet etiam ad feminas pu- 
beres ; secus est in §. 191. 

Ex justa causa. Ulpian. 11. justa de causa. Re- 
liqua ad verbum fere conveniunt. 

Ex SCto , quod laudat Ulpianus, Fr. XI , 20., vis §.183. 
legis Jubae prolata ad Provincias, ut lex Julia et 
Titia protulit legem sive plebiscitum Atilianum. 

Peragi. Hoc est, ad finem perduci et absolvi. §.184. 

Praetorius tutor. Sive Praetorianus , ut Ulpianus 
scribit, eximie sic dictus , cum nondum erat lata lex 
Atilii , cui mores viam munivere tribuentes Praetori, 
aliquando jus dandi tutoris. Potuit autem hunc ca- 
sum praevidere testator datis pluribus tutoribus. 

, Post sublatas legis actiones. IV , 30. 

Quidam putant. A quorum JCtorum sententia 
discedit Gajus. 

Hanc speciem dandi tutoris — in usu est. 

Doct. Wichers , in Diss. Inaug. ad locum de tutela : 
exolevisse ; at non potuerunt tantum quidam esse, 
qui hoc putarent , quandoquidem etiam tempore Ul- 
piani tutor Praetorius dabatur pupillo , cui in jure 
esset experiundum cum tutore sive in legitimis ju- 
diciis , quae describit Gajus IV , 104. , 

Ceterum Ulpianus hoc in brevius contraxit ; de 
legis actionibus nihil monens, quas Gajus studio- 
sius tractavit. 

§.185. Datur ex lege Atilia. Usurpat denuo Gajus 
et etiam Ulpian. Fr. XI , 18. tempus praesens, 
etsi jam dudum a Claudio constitutus erat, quod 
omittitur h. 1., Praetor tutelaris, de quo ipso cjus- 
que officio libros scripsit Ulpianus ; nec de minore 
parte Tribunorum plebis tempore Antoninorum 
sermo esse potuit. An reverentia antiquitatis reti- 
nuerunt nomen legis , etsi argumentum ejus pror- 
sus vim habere desiisset ? Legum harum consilium 
repetendum videtur ex metu plebejorum , ne genti- 
les abuterentur jure gentilitio , quod Tribunus Plebis , 
quantum potuit, voluit avertere. — Jure Attico ab 
* Archonte Eponymo tutores fuisse datos , docent Dem. 
Oratt. in Aphobum. 

In Provinciis. Lex Julia et Titia non cavisse 
videtur de tutore legitimo , qui auctor esse non 
potuit , nam huic casui postea consuluit SCtum apud 
Ulpian. XI , 20. 

§.186. Heres existat. Hoc est , declaret sive verbis sive 
factis se adire hereditatem , cujus heres est. Conf. 
II, 35. III, 85. II, 123. 144. II. 179. 180. 

§.187. Ab hostibus tutore capto. Cum plebiscitum hunc 
captivitatis casum praevidisset, non mirum, Sena- 
tum ulterius esse progressum, et etiam absentiae 
casum praevidisse in §. 173. 

§.188. In quot genera hae species deducantur. Latius 
hic patet vis vocis species, quam genus, quod h. 1. 
inest speciei. Secus est in L. 80. D. de R. J. : in 

toto jure generi per speciem derogatur. Adde Gajum 
in L. IU, 183. et IV, i. 

Longa erit disputatio. Sane non, quia res tanti 
est momenti ad intelligentiam loci gravissimi de tu- 
tela, sed quia copiosa exigitur commemoratio et 
explicatio variorum SCtorura sententiarum variarum. 

Nos in edicti interpretatione. Rectius nobis , quam- 
quam Gajus fortasse nos scripsit. 

Hunc tractatum exsecuti sumus. Tractatus est 
diligentior disputatio . 

Edicti. Hoc est , edicti Praetoris Urbani , cujus 
collecti edicti varios titulos Gajus commentando 
illustravit et interpretatus est ; nisi malimus dis- 
tinguere<ndictum urbanum ab edicto perpetuo , ac 
contendere, fuisse hoc collectionem quamdam prae- 
cipuorum edictorum tralaticiorum ipso edicto per- 
petuo antiquiorum, qua eadem ratione etiam ad 
edictorum in Provinciis datorum capita sive titulos 
praecipuos commentasse videtur. 

In his libris , quos ex Q. Mucio fecimus. Auget 
hoc laudatum ab ipso auctore opus catalogum ope- 
rum , quae Gajo tribuuntur, quamquam de ipsis hisce 
libris non constare videtur. In loco de tutela semel 
tantum laudatur Mucii Scaevolae sententia et qui- 
dem ab Ulpiano in L. 3. D. de tutelis ; adde autem 
L. 73. D. de R. J. Videntur hi Institutionum com- 
mentarii non nisi multis jam scriptis editis confecti 
esse. Add.III, §.35. §.54., ubi docet, se de B. P. 
propriis commentariis egisse. 

Quinque genera — ut Quintus Mucius. Testa- 
mentaria , legitima , fiduciaria , praetoria , dativa. 

Tria, ut Servius Sulpicius. Quae testamento, 
lege , a magistratu defertur \ nam in definitione , 
quam dedit tutelae in Institt. I , 13. solos cogitavit 
pupillos , pupillas. Gajus ipse laudat dativos §. 154., 
quibus complectitur omnes , qui nominatim testa- 
mento dantur, optivos , qui ex optione sumuntur 
§. 154., legitimos §. 155 — 165., fiduciarios §. 172., 
cessicios §. 169. , praetorios §. 184. , Atilianos\. 185. 

Duo , ut Labeo. Sive habens rationem objecti, 
sive modi, quo potissimum constituerentur ; alia pu- 
pillorum, alia feminarum, vel potius alia testamen- 
tariorum, alia legitimorum. Labeonis locus, quem 
Gajus significat , fuisse videtur in ejus Commentariis 
ad XII. Conf. Gellius, N. A. 1 , 12. 

Tot genera, quot species. Pro diversa igitur per- 
sona dantis , personae cui detur , et modi ad quem 
detur. Veluti testamentaria est species, habet haec 
tria genera . dat pater filiis et filiabus pupillis, 
dat etiam filiabus aetatis perfectae , dat denique ma- 
ritus uxori. Altera species est : tutela optiva , quan- 
do maritus in testamento non dat tutorem, sed 
uxori tribuit potestatem quamdam optandi sive op- 
tionem. Tertia: legitima, quae fuit duplex, tum ag- 
natorum in pupillos feminasque, tum patronorum. 
Quarta : fiduciaria mancipatarum. Quinta : cessicia , 
quam tutor habet cessam ab agnato aut a mancipa- 
tore§. 172. Sexta: petita non data, si dicere licet, 
hoc est, si in locum tutoris absentis vel tutoris pu- 
pilli vel furiosi aut muti legitimi alius petitur §. 173. 
Septima : tutela dativa ex lege Atilia §. 185. 

§.189. Omnium civitatum jure contingit. Nimirum omnes 

gentes ac populi juris naturae praecepta communi 
consensu tamquam ducem secutae sunt. Confert 
denuo Gajus, ut solet (vid. §.86.) , aliarum gentium 
instituta et ipsum jus Romanum , quo magis appa- 
reat, quid jus proprium sit , quid aliunde derivatum. 

Quod attinet ad antiquissima tempora Romae, conf. 

Livius 1 , 34. De Jure Attico laudavisse suffecerit 
Demosthenis orationes in Aphobum ; adde Cicer. Orat, 
pro Flacco, c. 30. De institutis Lacedaemoniorum 
Plutarchus in Yit. Lycurgi. Ceterum Ordinatores 
Institt. Just. hunc Gaji locum inepte descripserunt 
et apposuerunt ad §. 6. Institt. tit. de Attii, tut. Gajus 
exponit tutelam, in qua impuberes sunt, tutelamque 
in qua mulieres perfectae aetatis. 

Naturali rationi conveniens. Frequentata Gajo 
dictio naturalis ratio ; opp. civilis §. 89. §. 15S. et 
L. 39. D. de Neg. gest. L. 18, §. 1. D. commo- 
dati. 

Nec fere ulla civitas. Modeste : fere , quamquam 
Gajus nullam profecto cogitare potuit civitatem , ubi 
aliud jus obtineret, ut mox etiam: fere nulla pre- 
tiosa ratio. Adde supra §. 55. 

In qua non licet. Non opus est : liceat. Vid. §.55. 

In potestate habere. Potestas eximie intelligitur 
infinita illa potestas , quam Romani habebant ; nara 
revera nulla est civitas , ubi parentes non habeant 
certam aliquam in liberos potestatem. 

Nulla pretiosa ratio. At res explicanda ex anti- §.190. 
quitate; ut supra monuimus ad §. 144. Apud Athe- 
nienses etiam mulier aetate major sive nupta sive 
virgo nullum prorsus negotium civile obire poterat 

sine hac auctoritate tutoris sive xvphv, qui aut lege 
vocaretur aut in testamento mariti constitueretur. 

Denique haud scio, an solus Gajus vocabulum 
pretiosum hic et II, 232. hac potestate adhibeat, 
qua Syn. est idoneum II , 78. III , 98. 

Nam quae vulgo creditur , quia levitate — et aequum 
erat — regi. Videntur verba esse alicujus aucto- 
ris, quae Gajus hic adeommodat j levitas est animi 
levitas §. 144. 

Aequum erat. Vix cohaerent cum superioribus 
creditur — decipiuntur. 

Ratio magis speciosa, quam vera. Speciosa est, 
quae specie quidem habet, quo se commendet, sed 
revera futilis est. Brissonius vocem non habet , nec 
Schellerus excitat exempla. Ceterum animadverte 
Gajum , quod rarius facit, hic judicare de ipso 
jure ejusque placitis. Add. II , 78. 232. III , 25. 
41. 76. 

Ricis gratia. Velut ad aditionem hereditatis, ad 
constitutionem dotis, ubi auctores adsunt et veluti 
juris quadam fictione supplent, quod mulieris per- 
sonae deesse videatur. Syn. dicis causa II, 252. 

Feminas — mulieres. Synonyma sunt h. 1. add. 
§. 157. et II, 47. 

Inviti — coguntur. Quod in solo hoc genere 
tutorum usu venire potest, II. §. 122. 

191. Cum tutore nullum judicium mulieri. Gravissi- 
mus est hic locus , ut intelligatur , quantum distet 
omnis haec tutela , in qua mulieres fuerunt , a vera 
tutela ; Actioni tutelae instituendae locus non est , 
ubi invitus debet dare auctoritatem , ubi neque ulla 

obligatio est contracta , neque in auctoritate ab hoc 
tutore danda versatur ejus periculum, nisi doli com- 
missi potest argui , ut Polemocrates apud Ciceronem , 
in Orat, pro Flacco , cap. 20. 

At ubi pupillorum. Vide adn. ad §. 189. fin. 

Et hic locus a Gajo oppositus superiori tutelae spe- 
ciei, ubi nullum usu venit tutelae judicium, inepte 
est descriptus ab Ordinatoribus Institt. et adpositus 
ad §. ult. I, tit. 20. ; cet. conf. Gajus inL. 5,§. 1, 

D. de obi. et act. 

Patronorum et parentum legitimae tutelae. Patro- §.192. 
norum tutela v id. §. 165. 174. et III, 43. 118. 122.} 
parentum §. 172. 

Neque ad res mancipi alienandas. Tollitur his 
verbis dubitatio de lectione apud Ulp. , Fr. XI, 27. 

Pretiosiores. Exemplum afiert Disputatio Forensis , 

§. 15. de servo sine auctoritate tutoris non manu- 
mittendo a muliere , nisi jus iiberorum habeat. 

Ad suscipiendas obligationes. Nempe mutuas, 
quibus ipsae etiam se obligant, et suscipiunt aes 
alienum. Valde concinna est b. 1. scribendi ratio. 

Magna causa. Sic etiam Ulp. , L. 4. D. de Jur. dei. 

Eaque ipsorum causa constituta sunt. Est igitur 
hoc singulare et proprium universae tutelae legiti- 
mae, ut eorum magis commodum spectetur, qui 
tutelam habent , quam eorum , qui in tutela sunt ; quo 
pertinet etiam laudatus locus Ciceronis in Orat, pro 
Flacco, c.32. et L. 1. D. de legit, tut. , ubiUlpianus 
hoc manifesto signiiicat. 

Neque per testamentum . Itaque non facile auc- 

• - 10 . 

tori t a te m dederint, nisi intellexerint, se heredes 
institui. Vid. adn. ad §. 111. 

§ 193. Quasi in tutela sunt. Hoc est , conditio ipsarum 
eadem fere fuit ac mulierum in tutela ; quamquam 
ipsa tutela , in qua mulieres erant, jure llomano (vid. 
§. 190. 191. ) vix dici potuit vera tutela , quippe 
qua nullum inter mulierem et tutorem negotium 
civile contrahebatur , et vereor , ut valuerit ad ex- 
cusationem verae oneris tutelae. Livius XXXIV, 2. 
ipsam tutelam vocat : manum. 

Lex Bithynorum. Quaeras, quare in tam magna 
exemplorum copia hanc eximie laudat legem ? an 
Gajus fortasse aliquando in Bithynia commoratus 
ad hujus civitatis jus civile animadvertit. 

Si quid mulier agat. Conjeceramus alienat, sed 
aqat recte se habet. 

Filium ejus puberem. Atque hoc e jure Attico 
recepisse videntur Bithyni. Cf. ann. ad §. 190. 

§.195. Alterius generis. Qui non sunt legitimi, dicun- 
tur : alterius generis. 

Tunc enim e lege A tilia. Nam patrono caret. 

Et auctore eo coemtionem fecerit. Nimirum si 
fecit tutelae, non nuptiarum ineundarum , sed tuto- 
ris legitimi reponendi causa ; conf. omnino §. 144. 

§.196. Cum puberes esse coeperint. Vid. §. 145. 

Habitu corporis pubertatem — annis. Diversae 
utriusque scholae praeceptores tribuerunt valde diver- 
sam voci pubertas significandi potestatem. Sabiniani 
sensu proprio , ut ita dicamus , ac naturali ; Pro- 
culeani vero sensu morali sumunt , quorum sen- 
tentiam tueri videtur Gajus in L. 5. D. qui tcst. 

Adde Immanissimam interpretationem vocis pubertas 
in L. 14, §. 1. D. de alimentis leg. 

Quales sunt spadones. Itaque Sabiniani impudi- 
cam istam corporis inspectionem ad spadones non 
protulerunt, ut nunc a Gajo discimus, sed eam ex- 
spectaverunt aetatem, qua etiam tardioris naturae ho- 
mines pubescere solent. Cf. Paulus R. S. III, 4. 

A. 2. et Dirkscnus ibi laud. in notis. 

Cujus aetatis puberes fiunt. An inserendum : alii? 

Diversae scholae auctores. Saepius opponit auc- 
tores praeceptoribus , quos eximie inteliigit suos * vid. 
tamen IV, 78. ; in II, 223. opponit nostros et illos. 

Idem apud peregrinas gentes custodiri. Nimirum, §.197. 
impuberem esse in tutela , donec ad eam pervenerit 
aetatem, in qua ipse sui tutelam suscipere possit. 

Apud Athenienses impubes aetas terminabatur anno 
aetatis decimo octavo. Adultus fiebat arbiter rerum 
suarum, nec curator amplius illi dabatur. 

Ex iisdem causis ei in Provinciis. Sensus est: §.198. 
ut in urbe curator a magistratu dari solet furiosis , 
prodigis, minoribus ad majorem usque aetatem, 
quorum ipsorum commodis egregie consuluit Marcus 
Aurelius Antoninus, sic etiam in Provinciis ob eas- 
dem causas ejusdem gravissimae rei eadem cura 
commissa est Praesidibus. 

V oluit. Hoc est , jussit , constituit Antoninus edicti 
sui utilitatem bene , uti par erat , perspectam habens. 

De lege Plaetoria sermo non fuit hoc loco. 

Et pupillorum et eorum qui in curatione sunt. In §.199. 
Institt. I, 24. pr. additur : pupillarumve et : quiquaeve ; 

fex qua legitimorum edicti verborum diKgentiori ob- 
servatione , quam Gajus non potuit negligere , sus- 
picatur Cl. Schrader in Prodromo Instilt. p. 139. : Or- 
dinatores Institutionum melioribus usos fuisse Gaji 
codicibus, quam hocce , quo nunc gaudemus. 

Negotia. Quam vocem etiam habet Ulpianus Fr. 
XI, 25., rem ipsam familiarem , facultates significat. 
Theophilus : xparyguna. Brissonius hanc vocis potes- 
tatem non animadvertit. Eadem potestas vocis in 
§. 190. 191. 

Deminuantur aut consumantur. Deminui dicuntur 
negotia , quotiescumque tutor curatorve eorum au- 
gendorum opportunitatem neglexerit. Quod docet 
Schraderus 1. 1. de hypotheca tacita , cui jure Attico 
obligata essent bona tutoris ; hoc minus recte dictum. 

Curat. Recta est lectio. Conf. Schraderus in 
doctissimo Comm. Institt. ad tit. de satisdat, tut. 



EMENDANDA. 


16. 1. 2. Ulpianus, habet; tolle distinctionem, 
ib. 1. 22. Sent. Rom., lege: Sent. Recept. 

18. 1. 20. Sanutes, lege: Sanates 
20. 1. 2. in cujus , lege : §. 17. in cujus 
22. 1. 22. apbare , lege: approbare 
ib. 1. 25. naturalis, lege: naturales 
24. 1. 11. discimus adhibetur , lege: discimus, 
adhibetur 

ib. 1. 13. Ulpianus Fr. 13a, lege: Fr. I. 13a 
28. 1. 17. ideo nam, lege : §. 22. ideo nam 
ib. 1. 20. idoneam, lege : idoneam 
30. 1. 27. vocatur. L. 4. , insere : denique - 
L. 4. 

33. 1. 1. Latini — possint, lege : Latini — 

possint. Nam verba sunt descripta 
ex Ulpiano. 

ib. 1. 8. L. 63. , adde D. 

34. 1. 29. Ex conditione , lege: ea conditione 
38. 1. 3. coloniarus, lege: coloniariis 

42. 1. ult. L , lege : P 

52. 1. 6. Institt. III. 4., adponc signum inter- 
rogandi. 

pag. 52. 1. ult. Octavini , lege : Octaveni 

— 56. 1. 2. lege : Praetoris fuit Quaestoris 

— 63. I. 14. vide tamen §. 107., lege : vide tamen 

§.65. 107. 147. 

— 64. 1. 7. legendum : contrahebantur — Romano. 

— 113. 1. 4. R. S. VI. 1. , lege : IV. 1. 

— 123. 1. 1. An quum , lege: an quum furti? 

